Gujarati News » Entertainment » | Vicky Kaushal and director Sujit Sarkar say this about not selecting 'Sardar Udham' for Oscars\nઓસ્કાર માટે ભારત દ્વારા મોકલવામાં આવેલી ફિલ્મોની યાદીમાં વિદ્યા બાલન (Vidya Balan) ની 'શેરની' (Sherni) અને વિક્કી કૌશલ (Vicky Kaushal) ની ફિલ્મ 'સરદાર ઉધમ' (Sardar Udham) પણ સામેલ હતી.\nPublish Date - 11:38 pm, Tue, 26 October 21 Edited By: Hiren Buddhdev Follow us -\nતમિલ ફિલ્મ કુઝંગલને 94મા ઓસ્કાર એવોર્ડ માટે ભારત દ્વારા મોકલવામાં આવી છે. જો કે કેટલાક લોકોને આ વાત બિલકુલ પસંદ નથી આવી અને તેઓ સોશિયલ મીડિયા પર જ્યુરીની પસંદગી પર સવાલ ઉઠાવી રહ્યા છે. તેમનું કહેવું છે કે આ એવોર્ડ માટે સરદાર ઉધમને મોકલવી જોઈતી હતી. જોકે જ્યુરી વતી ઈન્દ્રદીપ દાસગુપ્તાએ આ ફિલ્મ ઓસ્કાર માટે પસંદ ન કરવાનું કારણ જણાવતા કહ્યું કે આ ફિલ્મ અંગ્રેજો પ્રત્યે નફરત દર્શાવે છે. અમારી સહોયગી ચેનલ Tv9 Bharatvarsh સાથેની એક્સક્લુઝિવ વાતચીતમાં ‘સરદાર ઉધમ’ (Sardar Udham) એક્ટર વિક્કી કૌશલ (Vicky Kaushal) અને દિગ્દર્શક સુજીત સરકારે (Shoojit Sircar) ફિલ્મને ઓસ્કાર માટે પસંદ ન કરવા અંગે વાત કરી છે.\nવિક્કી કૌશલે કહ્યું કે ઓસ્કાર માટે ફિલ્મની પસંદગીનું કામ કરતી પેનલમાં ઘણા દિગ્ગજ કલાકારો સામેલ હતા. દેખીતી રીતે તેમની ફિલ્મની પસંદગીને લઈને કેટલાક માપદંડ હશે. હું તેમના નિર્ણયનું સન્માન કરું છું. હું ખુશ છું કે તમિલ ફિલ્મ ‘કુઝંગલ’ ઓસ્કારમાં મોકલવામાં આવી રહી છે. હું આખી ટીમને અભિનંદન આપું છું. આમાં નિરાશ થવા જેવું કંઈ નથી. તમને જણાવી દઈએ કે વિક્કી કૌશલે આ ફિલ્મની આખી ટીમને તેમના ઈન્સ્ટાગ્રામ એકાઉન્ટ પર ટેગ કરીને પહેલાથી જ અભિનંદન પાઠવ્યા હતા.\nજ્યુરી સભ્યો નફરત દેખાડવા માંગતા નથી\nજ્યાં સુધી જ્યુરી દ્વારા ફિલ્મ ન મોકલવાના કારણોનો ખુલાસો કરવામાં આવ્યો છે, તેમાં કહેવામાં આવ્યું છે કે “સરદાર ઉધમ થોડી લાંબી ફિલ્મ છે અને તે જલિયાવાલા બાગની ઘટના પર આધારિત છે. ભારતીય સ્વતંત્રતા સંગ્રામના એક ગુમનામ નાયક પર એક ભવ્ય ફિલ્મ બનાવવાનો આ એક નિષ્ઠાવાન પ્રયાસ છે. પરંતુ આ પ્રક્રિયામાં તે ફરીથી અંગ્રેજો પ્રત્યેની આપણી નફરતને દર્શાવે છે. ગ્લોબલાઈઝેશનના આ યુગમાં ફરી આ રીતે આ નફરત દર્શાવવી યોગ્ય નથી.”\nફિલ્મ ‘કૂઝંગલ’ની પ્રશંસા\nફિલ્મના નિર્દેશક સુજીત સરકારનું કહેવું છે કે ‘સરદાર ઉધમ’ વિશે દરેકને પોતાનો અભિપ્રાય રાખવાનો અધિકાર છે. તેમણે આ ફિલ્મ જોયા પછી જે અનુભવ્યું તે કહ્યું છે અને હું તેમને તેમની વ્યક્તિગત સલાહ આપવાથી રોક્વા વાળો કોઈ નથી. તેમના હિસાબે તેમણે ફિલ્મ વિશે જે કહ્યું છે તે સાચું હશે. પરંતુ હું કહેવા માંગુ છું કે જે ફિલ્મને ઓસ્કાર માટે પસંદ કરવામાં આવી છે તે ખૂબ જ સારી ફિલ્મ છે અને હું આ એટલા માટે કહી રહ્યો છું કારણ કે મેં આ ફિલ્મ જાતે જોઈ છે.


કચ્છમિત્ર સમાચાર :: Kutchmitra A leading Gujarati Newspaper from Kutch | એકબીજા પરનો ભરોસો તૂટી રહ્યો છે | ફિનલેન્ડ અને સ્વીડન નાટો ભણી\nએકબીજા પરનો ભરોસો તૂટી રહ્યો છે\nતંત્રી સ્થાનેથી.. દીપક માંકડ - તાજેતરમાં બનેલી કેટલીક અપરાધિક ઘટનાઓ સમાજ માટે ચિંતા જગાવનારી છે. થોડા સમય અગાઉ ભુજનું પોસ્ટ ઓફિસ કૌભાંડ ગાજ્યું હતું, જેનો હજુ નિવેડો આવવાનો બાકી છે. તાજેતરમાં સોની વેપારી દ્વારા બીજા વેપારીને નકલી ઘરેણાં વેચીને લાખોની ઠગાઇ કરવામાં આવી અને વડાલામાં મુંબઇવાસી શ્રેષ્ઠીને જમીન દેખાડવા લઇ જવાયા બાદ ઘાતકી હત્યા કરીને તેમણે પહેરેલાં ઘરેણાં લૂંટી લેવામાં આવ્યાં. એ સિવાય પણ બીજા કેટલાય નાના-મોટા ગુના બન્યા હશે, પરંતુ આ કિસ્સાઓમાં એક સામ્ય છે અને તે છે અરસપરસના વિશ્વાસને છેહ આપવો. શહેર કે ગામડાંમાં સામાજિક સમરસતાનું મૂલ્ય ઊંચું છે. કચ્છનાં સેંકડો ગામમાં મુંબઇવાસી કચ્છીઓ કે એનઆરઆઇનાં ઘર છે, જેનો સ્થાનિક લોકોના ભરોસે વ્યવહાર ચાલતો હોય છે. પેઢી દર પેઢીનો સંબંધ નિભાવાતો હોય છે. વડાલાની ઘટનામાં હતભાગી મનસુખભાઇ આરોપી સાથે જમીન જોવા ગયા હતા ને જીવ ગુમાવી બેઠા. તેમણે કલ્પનાય નહીં કરી હોય કે પોતાની વતનભૂમિમાં સ્થાનિક જણના સથવારે જવાની કિંમત જીવ સાટે ચૂકવવી પડશે. ભારે અરેરાટીભર્યા આ બનાવે મુંબઇગરા કચ્છીઓમાં ભય ફેલાવ્યો છે. જૈન અગ્રણીના જણાવ્યા મુજબ માત્ર વડાલા ગામમાં7વર્ષમાં હત્યાનો આ ત્રીજો બનાવ છે. વડીલોને તેમની ઈચ્છાથી પોતીકાં ગામમાં વસાવતા પરિવારો ગંભીર ચિંતામાં મુકાયા છે. એક મહિના પૂર્વે હત્યાકાંડ રચાયો એ પછી વડાલામાં જૈનોના 11 પરિવાર પલાયન કરી ગયા છે. આપણી કાયદો વ્યવસ્થા સામે આ ગંભીર પડકાર છે. લોકોનો સરકાર ઉપર વિશ્વાસ તૂટે, એ કેમ ચાલે ? કચ્છમાં જૈનોની વસતી પુષ્કળ છે. જિલ્લાનાં અર્થતંત્રમાં, સામાજિક - સેવાકીય કાર્યોમાં જૈન સમાજનુંય મોટું યોગદાન છે. કચ્છી જૈન પરિવારો મોટાભાગે માંડવી-મુંદરાને આવરી લેતા કંઠીપટ્ટમાં વસે છે. અબડાસામાંય તેમની હાજરી છે. તેમનામાં અપરાધની આવી ઘટનાઓથી ડર બેસી ગયો છે. વિશેષ તો ગુનો બન્યા પછી તેનો ભેદ ઉકેલવામાં નીકળતો લાંબો સમય લોકોમાં હતાશા અને અસુરક્ષિતતાની લાગણી જન્માવે છે. થોડા સમય અગાઉ બારોઇમાં યુવાનની કરપીણ હત્યાનો બનાવેય વણઉકેલ છે. મુંદરા ઔદ્યોગિક વિસ્તાર છે. સેંકડો પરપ્રાંતીય પરિવાર વસ્યા છે. ગુનાખોરીમાં ઉછાળો આવ્યો છે. જિલ્લા પોલીસ તંત્રએ એને અનુલક્ષીને પગલાં લેવાં આવશ્યક છે. પોલીસ તંત્રની ધાક એવી હોવી જોઇએ કે, અસામાજિક તત્ત્વો ગુને કરતાં ભય પામે...આ ધાક પ્રામાણિકતા અને કાર્યદક્ષતામાંથી નીપજતી હોય છે એ રખે ભુલાતું. માત્ર મુંદરા પંથક જ નહીં, કચ્છમાં જ્યાં પણ?ખૂન કે લૂંટની ઘટના બની છે તેના ઝડપી ડીટેક્શન માટે તંત્રએ ખાસ તપાસ ટુકડી રચીને નિવેડો લાવવો જોઇએ. સમયનો આ તકાજો છે. કોઇપણ ગુનામાં તપાસ કે કાર્યવાહી લાંબો સમય ચાલતી રહે છે, તેથી ગુનો આચરનારાની હિંમત વધી જતી હોય છે. કોરોનાએ હજારો પરિવારોની કમર તોડી નાખી, ધંધા-રોજગારના પ્રશ્નો ઊભા થયા એ પછી મુંબઇ જૈન સમાજે વતનની વાટ પકડી છે. કેટલાય કુટુંબ અહીં ખેતી કરતાં થયાં છે. બીજા ધંધા-રોજગારમાં નસીબ અજમાવી રહ્યાં છે. મુંબઇમાં રોજી-રોટી ખૂટી છે એવું નથી, આ નિર્ણયમાં વતન પ્રત્યેનું ખેંચાણ છે. પોતીકું ગામ, ઘર, દેવસ્થાન આ બધાંનો મહિમા મોટો હોય છે. મુંબઇ જૈન સમાજ દ્વારા પરિવારોને પાછા કચ્છમાં વસાવવાની ઝુંબેશ શરૂ કરવામાં આવી છે, ત્યારે વડાલા જેવા બનાવ આવી હકારાત્મક પ્રવૃત્તિમાં મોટો અવરોધ ઊભો કરે છે. સુરક્ષાની ગેરેન્ટી ન હોય તો લોકો રહેવા તૈયાર ન જ થાય. આ પ્રશ્ન ગંભીર છે. વડાલાની ઘટનાનું એક બીજું પાસું એ છે આરોપીએ સંતાનોની મોંઘીદાટ સ્કૂલ ફી ભરવા માટે હત્યા નીપજાવી હોવાનું ખુલ્યું છે. ભુજનાં જ્વેલર્સ દંપતી દ્વારા વેપારી સાથે છેતરપિંડીની ઘટનામાંય સંતાનની બીમારીનું બહાનું આગળ ધરવામાં આવ્યું હતું. આમાં ક્યાંક દેખાદેખીમાં ગજાં ઉપરાંતનો ખર્ચ કરી નાખવાની માનસિકતાયે જવાબદાર જણાય છે. બાળકોને સારું ભણતર અપાવવું, શક્ય હોય તો ઉચ્ચાભ્યાસ માટે વિદેશ મોકલવાની દરેક મા-બાપની તમન્ના હોય છે, પરંતુ એ માટે કોઇનો જીવ લઇ લેવો અથવા તો છેતરીને બીજાની જિંદગી બરબાદ કરી નાંખવી એ અત્યંત નિંદનીય અપરાધ છે.વ્હાઇટ કોલર લોકોમાં - ઉચ્ચ સોસાયટીમાં રહેનારાઓ ગુનાહિત માનસિકતા ધરાવતા થઇ ગયા છે. એ સમાજશાત્રીઓ માટે ચિંતાનો વિષય છે. આની પાછળ ક્યાંક ને ક્યાંક ભૌતિક ચીજો અને સુખસાહ્યબી માટેની ભૂખ જવાબદાર ઠરતી હોય છે. પોસ્ટ ઓફિસ કૌભાંડમાંય વિશ્વાસના આધારે ચાલતું વહાણ જ ડૂબાડીને અધધધ રકમનો ગોટાળો કરવામાં આવ્યો છે. આવા અણગમતા બનાવો સમાજ માટે કલંકરૂપ છે, સાથે સાવચેતીની આલબેલ પોકારે છે. ડિજિટલ ટેક્નોલોજીનું ચલણ વધ્યું છે, ત્યારે આર્થિક અપરાધોને મોકળું મેદાન મળ્યું છે. ડગલે ને પગલે સાવચેતી રાખવી આવશ્યક છે.બળબળતાં રણમાં મીઠી વીરડીયે મળી આવે છે. થોડા દિવસો પહેલાં વાગડનાં શાનગઢના કોળી યુવાનની પ્રામાણિકતાનો કિસ્સો મનને પ્રસન્નતા આપનારો રહ્યો. રૂા. 15 લાખનાં દાગીના ભરેલી બેગ રસ્તે રઝળતી મળી ને પળનોય વિલંબ કર્યા વિના એ મૂળ માલિકને પરત કરી દીધી, એ ઘટનાએ માનવતા અને પ્રામાણિકતાનું પોત મજબૂત કર્યું છે. આવું સુખદ બને ત્યારે ધરપત મળે છે. એક તરફ?વડાલાના વિશ્વાસઘાતી આધેડ જેવા અપરાધી છે, બીજી તરફ માણસાઇનો ગુણ ધરાવતા ભરત ભલાભાઇ?કોળી જેવા યુવાન વિશ્વાસનો દીવડો ઝળહળતો રાખી રહ્યા છે. ખેર, વડાલા હત્યાની મૂળ વાત પર પાછા આવીએ, તો પોલીસે આવા બનાવો ફરી ન બને એની ચીવટ રાખવી પડશે. કચ્છ દરેક કચ્છીઓનું છે. અહીં રહેવા માગતા સૌ કોઇને સુરક્ષિતતાનો ભરોસો દેવડાવવાનું કામ પોલીસતંત્રનું-સરકારનું છે.\nફિનલેન્ડ અને સ્વીડન નાટો ભણી\nયુક્રેન પર રશિયાનું આક્રમણ લંબાતું રહ્યંy છે. સતત હુમલા છતાં રશિયા માટે વિજય હજી અનિશ્ચિત જણાઇ રહ્યો છે. યુક્રેનને પશ્ચિમી દેશોના ખોળે બેસતું રોકવા અને તેને હડપી લેવાના ઉદ્દેશ સાથે રશિયાના રાષ્ટ્રપતિ વ્લાદિમીર પુતિને શરૂ કરેલાં આ આક્રમણની અવળી અસર વર્તાવી શરૂ થઇ ગઇ હોય તેમ જણાય છે. યુક્રેન પરનાં આક્રમણની રશિયાનાં બે પડોશી રાષ્ટ્ર સ્વીડન અને ફિનલેન્ડ પર ગંભીર માનસિક અસર ઊભી કરી છે, જેનાં પરિણામે આ બન્ને દેશોએ રશિયાનાં વિરોધી નાટો સંગઠનમાં જોડાવાની તૈયારી કરી લીધી છે. છેક શીતયુદ્ધના સમયથી તટસ્થ વલણ જાળવી રહેલા આ બન્ને દેશો હવે નોર્થ એટલાન્ટિક ટ્રીટી ઓર્ગેનાઇઝેશન (નાટો)માં જોડાવાની અરજી કરવાના છે. આમ તો આ બન્ને દેશ તેમની પડોશી મહાસત્તાને નારાજ કરવા ઇચ્છતા ન હતા, પણ હવે યુક્રેનની હાલત જોઇને તેઓ નાટોમાં જોડાવા પ્રેરાયા હોવાનું જણાઇ રહ્યંy છે. રશિયા સાથે 1300 કિલોમીટર લાંબી સરહદ ધરાવતાં ફિનલેન્ડમાં તો નાટોના મુદ્દે રીતસરનો લોકમત લેવાયો હતો. આ લોકમતમાં 76 ટકા નાગરિકોએ નાટોમાં જોડાવાની તરફેણ કરી હતી, જ્યારે માત્ર 12 ટકાએ તેનો વિરોધ કર્યો હતો. નાટોના મહામંત્રી પણ કહી ચુક્યા છે કે, આ બન્નેની અરજી પર ઝડપભેર હકારાત્મક નિર્ણય લેવાશે. જોકે આ અરજીની સામે તુર્કી આડું ફાટયું છે. નાટોના આ સભ્ય દેશે સ્વીડન અને ફિનલેન્ડને સભ્યપદ આપવાની દરખાસ્ત સાથે વીટોનો ઉપયોગ કરવાની ચીમકી આપી છે. જોકે એક વાત નક્કી છે કે, અન્ય દેશોનાં દબાણ તળે તુર્કીને તેનો વિરોધ પડતો મૂકવો પડી શકે છે. બીજી વાત એ પણ નક્કી છે કે, સ્વીડન અને ફિનલેન્ડનાં આ પગલાંથી રશિયા અને પુતિનનો રોષ ભડકી ઉઠશે. આ બન્ને દેશનાં પગલાંથી રશિયાના પ્રભાવ હેઠળના વિસ્તારમાં નાટોનો દબદબો વધશે. રશિયા કોઇપણ કિંમતે નાટોને તેની સરહદ સુધી મજબૂત થતું રોકવા માગે છે. આટલા માટે રશિયાએ ધમકી પણ આપી છે કે, આ બન્ને દેશ નાટોનું સભ્યપદ લેશે તો તેને વળતાં પગલાં લેવાની ફરજ પડશે. રશિયાએ એવા સંકેત આપ્યા છે કે, નાટોનો પ્રભાવ વધશે તો તેની અસર યુરોપમાં દ્વિપક્ષીય સંબંધો પર અને વિસ્તારની સલામતી અને સ્થિરતા પર પડશે. જોકે રશિયાએ ફોડ પાડયો નથી કે, તે વળતી પ્રતિક્રિયા કેટલી હદે તીવ્રતા સાથે આપશે. આમ, આવનારા સમયમાં પૂર્વ યુરોપનો આ વિસ્તાર રશિયા અને નાટો વચ્ચેના પરોક્ષ ગજગ્રાહને વધુ ગંભીર પરિમાણ આપશે. આ ગજગ્રાહ લશ્કરી સંઘર્ષનું સ્વરૂપ લે નહીં તેવી આશા બાકીનાં વિશ્વે રાખવી રહી.


Postmortem room of General Hospital in Chhotaudepur in dilapidated condition | છોટાઉદેપુરમાં જનરલ હોસ્પિટલનો પોસ્ટમોર્ટમ રૂમ ભંગાર હાલતમાં - Divya Bhaskar\nPostmortem Room Of General Hospital In Chhotaudepur In Dilapidated Condition\nમાંગ:છોટાઉદેપુરમાં જનરલ હોસ્પિટલનો પોસ્ટમોર્ટમ રૂમ ભંગાર હાલતમાં\nઆસપાસ ઝાડી ઝાંખરાં ઊગી નીકળ્યા : નવો પોસ્ટમોર્ટમ રૂમ બનાવવા સ્થાનિકોની માગ\nછોટાઉદેપુર જિલ્લાના વડામથક છોટાઉદેપુર ખાતે આવેલ સૌથી મોટી સરકારી જનરલ હોસ્પિટલના પાછળના ભાગમાં આવેલ પોસ્ટ મોર્ટમ રૂમની સાવ ભંગાર હાલત થઈ જવા પામી છે. આસપાસ ઝાડી જાખરાં ઊગી નીકળ્યા છે. અને ભારે ગંદકી જોવા મળી રહી છે. જેને નવો બનાવવા તથા મોટો બનાવવામાં આવે એ ખૂબ જરૂરી છે.\nછોટાઉદેપુર જનરલ હોસ્પિટલ ખાતે પાછળના ભાગમાં ટી બી હોસ્પિટલ આવેલ છે. તેની બાજુમાં પોસ્ટ મોર્ટમ રૂમ રાખવામાં આવ્યો છે. જે સાવ જુના જમાનાનો તથા સાંકળો હોઇ અને જર્જરિત હોઇ આજુબાજુમાં ભારે ગંદકી હોઇ રૂમની અંદર પણ ભારે ગંદકી જોવા મળે છે. જેને મોટો બનાવવા તથા નવો બનાવવા પ્રજાની માંગ ઉઠી છે.\nભારે ગંદકીના કારણે ત્યાં જવામાં પણ મૃતકના સગા ઘણીવાર ડર અનુભવે છે. ઉલ્લેખનીય છે કે છોટાઉદેપુર જનરલ હોસ્પિટલમાં પ્રજાની સુવિધાઓ અર્થે અંદાજિત 18 કરોડ રૂપિયાનો ખર્ચ કરવામાં આવી રહ્યો છે. અને હોસ્પિટલને યાંત્રિક સાધનોથી આધુનિક બનાવવામાં આવી રહી છે. ત્યારે પોસ્ટ મોર્ટમ રૂમ કેમ બાકી રહી ગયો? એ પ્રશ્ન છે.\nસરકારે નિર્ણય લીધો છે કે હવે રાત્રીના સમયે પણ પોસ્ટ મોર્ટમ કરી શકાશે. પરંતુ પ્રજા ફરિયાદ કરી રહી છે કે ઘણીવાર જનરલ હોસ્પિટલ ખાતે દિવસે પણ પોસ્ટ મોર્ટમ અર્થે ડોકટરો મળતા નથી. તો રાત્રીના કેવી રીતે થઈ શકશે.\nરાત્રીના સમયે જનરલ હોસ્પિટલ ખાતે આવેલ પોસ્ટ મોર્ટમ રૂમ પાસે જવામાં ઉગી નીકલેલ ઝાડી ઝાંખરા અને લાઈટના અભાવે મૃતકના સાગા પણ ડર અનુભવતા હોય છે. પ્રજાની સુવિધાઓ અર્થે જનરલ હોસ્પિટલનું આધુનિક કરણ કરવામાં આવી રહ્યું છે. જેની સાથે પીએમ રૂમ પણ પ્રજાની સવલત માટે નવો બનાવવામાં આવે તેવી માંગ ઉઠી છે.


શ્યામ સાધુ – કાવ્યધારા\nશક્યતાનાં દ્વાર ખખડાવી જુઓ – શ્યામ સાધુ\n27/06/2020 by કવિતા\nપથ્થરો બોલે તો બોલાવી જુઓ,શક્યતાનાં દ્વાર ખખડાવી જુઓ, સહુ પવનની જેમ તો આવી મળે,વૃક્ષ માફક ડાળ ફેલાવી જુઓ. સાવ બાળકના સમું છે આ નગરકોઈ પણ આવીને લલચાવી જુઓ. કાચબો કહેતા સમય જો સાંભરે,રેતની શીશીને ઊલટાવી જુઓ. આયનામાં સહુ અહીં ઝીલાય છેકોઈને આંખોમાં ચીતરાવી જુઓ.\nCategories શ્યામ સાધુ Leaveacomment\n16/12/2018 by કવિતા\nવસ્ત્ર ભીનાં હો, નીતારી નાખીએપણ ઉદાસી ક્યાં ઉતારી નાખીએ? એક પળ બસ એક પળ આપી જુઓઃકેવું જીવનને મઠારી નાખીએ! ફૂલ મહેક્યા જેવી થઇ છે લાગણીચાલો, તમને પણ વિચારી નાખીએ સાવ ઝાંખા છે પરિચયના દીવારાતવાસો ક્યાં ગુજારી નાખીએ? – શ્યામ સાધુ શ્યામ સાધુ (મૂળ નામ: શામળદાસ મૂળદાસ સોલંકી) જન્મ જૂન – 15, 1941 ; જૂનાગઢ અવસાન … Read more\nતારી યાદની મોસમ રડી છે !\nક્યાંક ઝરણાંની ઉદાસી પથ્થરો વચ્ચે પડી છે, ક્યાંક તારી યાદની મોસમ રડી છે ! દોસ્ત,મૃગજળની કથા વચ્ચે તમે છો, આ જુઓ અહીંયાં તરસ,ત્યાં વાદળી ઊંચે ચડી છે ! પંખીઓના ગીત જેવી એક ઇચ્છા ટળવળે છે, ઓ હૃદય ! બોલો કે આ કેવી ઘડી છે ! આવ, મારા રેશમી દિવસોના કારણ, જિંદગી જેને કહે છે એ … Read more\nCategories શ્યામ સાધુ


ભવિષ્યમાં ફેલાનારી મહામારીઓ હશે વધુ ખતરનાક\nવિશ્વમાં મોજુદ છે ૮,૫૦,૦૦૦ અજ્ઞાત વાયરસ\nનિષ્ણાતોનો રિપોર્ટ ડરામણો : ભવિષ્યમાં લોકો કેટલીક વધુ મહામારીનો સામનો કરવો પડી શકે છે\nનવી દિલ્હી,તા. ૩૦: લાંબા સમયથી દેશ અને દુનિયા કોરોના વાયરસ સામે લડી રહ્યા છે. આ વર્ષે કોરોના મહામારી દરમ્યાન ઢગલા બંધ ખરાબ સમાચારોએ બધાને દુઃખી કર્યા છે. ત્યારે મુખ્ય નિષ્ણાંતોનો એક રિપોર્ટ વધુ ડરાવનારો છે. આ રિપોર્ટ કહે છે કે દુનિયા ભવિષ્યમાં ઘણી વધુ વખત મહામારીનો અનુભવ કરી શકે છે. અને તેમાંથી કેટલીક મહામારીઓ કોરોનાની સરખામણીમાં વધુ ઘાતક હશે અને તેનુ નિયંત્રણ કરવું વધુ મોઘુ હશે.\nજૈવ વિવિધતા અને મહામારી પરનો આ વૈશ્વિક રિપોર્ટ દુનિયાભરના ૨૨ મુખ્ય નિષ્ણાંતો દ્વારા લખવામાં આવ્યો હતો. જે ગુરૂવારે બહાર પડાયો છે. રિપોર્ટની ચેતવણી અનુસાર, જેમને એવું લાગતુ હોય કે કોરોના એક માત્ર ઘાતક વાયરસ છે. તેઓ એ જાણી લે કે પ્રકૃતિમાં ૫ લાખ ૪૦ હજારથી -૮ લાખ૫૦ હજાર અજ્ઞાત વાયરસો છે જે લોકોને સંક્રમિત કરી શકે છે. દિલચશ્પ વાત એ છે કે વિશ્વ આરોગ્ય સંસ્થા દ્વારા ફ્રેંચ ગુયાનામાં માયરો વાયરસની બિમારી ફેલાવાની જાહેરાતના ત્રણ દિવસ પછી આ રિપોર્ટ આવ્યો છે. ડેગ્યુ જેવા જ લક્ષણોની સાથે આ વાયરસ પણ મચ્છરો દ્વારા જ ફેલાય છે.\nઇબોલા, જીકા, નિપાહ ઇન્સેફેલાઇટીસ અને ઇન્ફલ્યુએન્ઝ, એચઆઇવી /એઇડ્સ, કોવિડ-૧૯ જેવી લગભગ બધી જાણીતી મહામારીઓમાંથી મોટાભાગની (૭૦ ટકા )પશુ રોગોની ઉત્પતિના વાયરસ છે. આઇપીબીઇએસ રિપોર્ટમાં કહેવામાં આવ્યુ છે કે વન્યજીવો, પશુઓ અને લોકો વચ્ચે સંપર્કના કારણે આ વાયરસો ફેલાઇ જાય છે. નિષ્ણાંતોએ સંમતિ વ્યકત કરી કે મહામારીના યુગથી બચવું શકય છે પણ સાચી પ્રતિક્રિયા દ્વારા તેને રોકવી જરૂરી છે.


PM મોદીની અયોધ્યા મુલાકાતને લઇ કડક સુરક્ષા, પ્રોટોકોલ લાગુ | Strict security, protocol applied to PM Modi's visit to Ayodhya - Gujarati Oneindia\n40 min ago પૂર્વ ભારતીય ક્રિકેટર પાર્થિવ પટેલના પિતાનું નિધન\nPM મોદીની અયોધ્યા મુલાકાતને લઇ કડક સુરક્ષા, પ્રોટોકોલ લાગુ\n| Published: Saturday, August 1, 2020, 16:34 [IST]\n5 ઓગસ્ટના રામ મંદિર ભૂમિપૂજનની તૈયારીમાં અયોધ્યા વહીવટી તંત્ર કોઈ કસર છોડશે નહીં. વડા પ્રધાન નરેન્દ્ર મોદી સહિત ઘણા વીવીઆઈપી લોકો આ કાર્યક્રમમાં હાજર રહેવાની અપેક્ષા છે.5ઓગસ્ટે, અયોધ્યામાં પાંચ લોકો અથવા લોકોના મેળાવડા પર પ્રતિબંધ મૂકવામાં આવશે. અયોધ્યા વહીવટ કોરોના ચેપને ધ્યાનમાં રાખીને જિલ્લામાં સુરક્ષાની વિશેષ કાળજી લઈ રહ્યું છે. આ માટે ખાસ વ્યવસ્થા કરવામાં આવી છે.\nપોલીસે જણાવ્યું હતું કે કોરોનો વાયરસ પ્રોટોકોલને અનુસરવાના હેતુસર પાંચ ઓગસ્ટની આસપાસ પાંચથી વધુ લોકોને એકઠા થવાની મંજૂરી આપવામાં આવશે નહીં. આ આદેશો અયોધ્યામાં રામ મંદિર નિર્માણની શરૂઆત માટે મેગા બનવા જઈ રહેલા ભૂમિપૂજન કાર્યક્રમને ધ્યાનમાં રાખીને જારી કરવામાં આવ્યા છે. કૃપા કરી કહો કે રામ મંદિર ભૂમિપૂજનમાં ભાગ લેનારા પૂજારીને કોરોના ચેપની પુષ્ટિ મળી હતી, ઉપરાંત મંદિરની સુરક્ષામાં તૈનાત 16 પોલીસકર્મીને કોરોના ચેપ લાગ્યો હતો.\nડીઆઈજી દિપકકુમારે જણાવ્યું કે વડા પ્રધાનની સુરક્ષાને લઈને તમામ એજન્સીઓ સાથે બેઠક યોજાઈ છે. સંપૂર્ણ તૈયારી. સલામતીના તમામ ધોરણો પૂરા થઈ રહ્યા છે. કોવિડ પ્રોટોકોલ અંતર્ગત5ઓગસ્ટે5થી વધુ લોકોને અયોધ્યામાં એકઠા થવા દેવામાં આવશે નહીં. બધા વીવીઆઈપી અથવા બધા આમંત્રિત અતિથિઓની સુરક્ષા માટે ગોઠવણ કરવામાં આવી રહી છે. અમે સલામતીને લઇને સંપૂર્ણપણે ગોળાકાર છીએ.\n5 ઓગસ્ટે વડા પ્રધાન મોદીની મુલાકાતને ધ્યાનમાં રાખીને અયોધ્યાને ચારે બાજુથી સીલ કરવાની યોજના છે. ભૂતકાળમાં કરેલી વ્યવસ્થાઓ પર અયોધ્યા સહિત ફૈઝાબાદ શહેરના તમામ પ્રવેશ રૂટો પર નજર રાખવામાં આવી રહી છે. ભૂમિપૂજનના મુખ્ય પ્રસંગની પૂર્વે કોઈને પણ અયોધ્યામાં પ્રવેશવાની મંજૂરી આપવામાં આવશે નહીં. અધિકારીએ એમ પણ કહ્યું હતું કે, સ્થાનિક વહીવટીતંત્રે તમામની સુરક્ષા સુનિશ્ચિત કરવા વિવિધ સુરક્ષા દળો સાથે ઘણી બેઠકો યોજી છે.\nઆ પણ વાંચો: સુબ્રમણ્યમ સ્વામીએ કર્યો મોટો દાવો કરી કહ્યુ - આ કારણે મુંબઈ પોલિસે સુશાંત કેસમાં ન નોંધી FIR\nayodhya ram mandir pm modi narendra modi security police અયોધ્યા રામ મંદીર પીએમ મોદી નરેન્દ્ર મોદી સરકાર પોલીસ\nStrict security, protocol applied to PM Modi's visit to Ayodhya\nStory first published: Saturday, August 1, 2020, 16:34 [IST]


In the 50 days till Diwali, GST and IT got Rs 4,000 crore from the city | દિવાળી સુધીના 50 દિવસમાં GST તથા ITને શહેરમાંથી ચાર હજાર કરોડ મળ્યા - Divya Bhaskar\nIn The 50 Days Till Diwali, GST And IT Got Rs 4,000 Crore From The City\nબજારોમાં ખરીદી વધી:દિવાળી સુધીના 50 દિવસમાં GST તથા ITને શહેરમાંથી ચાર હજાર કરોડ મળ્યા\nતહેવાર અગાઉ જ 400 કરોડનું રિફંડ પણ ચૂકવાતાં બજારોમાં ખરીદી વધી હતી\nદિવાળી દરમિયાન શહેરના બજારોમાં દેખાયેલી તેજીની અસર આવકવેરા અને જીએસટીના ટેક્સ કલેક્શન પર હવે દેખાઈ રહી છે. દિવાળી સુધીના ટાર્ગેટની વાત કરીએ તો અંદાજે 50થી 60 દિવસમાં જ શહેરમાંથી4હજાર કરોડથી વધુનું કલેક્શન નોંધાયું છે, જેમાં જીએસટી કલેક્શન 2,200 કરોડની નજીક છે. દિવાળી બાદના મહિનામાં પણ કલેકશન વધે એવી સંભાવના છે. કેમ કે, હજી ઓક્ટોબર અને નવેમ્બર મહિનાના જીએસટી રિટર્ન ભરવાના બાકી છે.\nનોંધનીય છે કે, સુરત જીએસટીનો ટાર્ગેટ 10 હજાર કરોડ જેટલો છે જ્યારે ટીડીએસ ગણતરીમાં લીધા વગર સુરત આઇટીનો ટાર્ગેટ 5200 કરોડ જેટલો છે. સુરતથી ટીડીએસ સાથે કસ્ટમ સહિતનું કુલ ડાયરેક્ટ-ઇનડાયરેક્ટ ટેક્સ કલેકશન 25 હજાર કરોડ જેટલું છે. સુરતમાં 15 લાખથી વધુ અને રાજ્યમાં 50 લાખથી વધુ કરદાતા છે. જ્યારે એકમાત્ર સુરતમાં પાનકાર્ડધારકોની સંખ્યા 40 લાખ છે.\nસુરતનું કલેક્શન 71 ટકા, રાજ્યનું 83 ટકા\nમાર્ચમાં લોકડાઉનથી આઇટીનો વાર્ષિક લક્ષ્યાંક હાંસિલ થઈ શક્યો ન હતો. સુરતમાં વર્ષ 2019-20ના 4707 કરોડના (ટીડીએસ વગર)ના ટાર્ગેટ સામે 3346 કરોડનું કલેકશન થયું હતું જે 71 ટકા હતું. જ્યારે સમગ્ર રાજ્યની વાત કરીએ તો આ વર્ષના 60,407 કરોડના ટાર્ગેટ સામે 31 માર્ચ, 2020 સુધીનું કલેકશન 50,342 કરોડ (ટીડીએસ સાથે) લગભગ 83 ટકા રહ્યું છે.\nઆખા વર્ષ દરમિયાન 1300 કરોડથી વધુનું રિફંડ ચુકવાયું\nસમગ્ર વર્ષ દરમિયાન કરદાતાઓને 1300 કરોડનું રિફંડ અપાયું હતું, જેમાં 400 કરોડથી વધુનું રિફંડ તો દિવાળી અગાઉ જ ચૂકવાઈ ગયું હતું.\nમાર્કેટની તેજીની અસર હવે ટેક્સ કલેક્શન પર દેખાશે\nમાર્કેટની તેજી ટેક્સમાં પરિણમશે. લોકલ ખરીદી-વેચાણ, ડાયમંડ-ટેક્સટાઇલ એક્સપોર્ટ વધુ છે. જે સારું કહેવાય.’ > ડેનિશ ચોકસી, સી.એ.


Posted on 5:19 pm February 27, 2021 Author Niraj PatelComments Off on જિંદગીથી કંટાળીને સુરતના યુવકે તાપી નદીમાં લગાવી દીધી મોતની છલાંગ, વીડિયો થઇ ગયો મોબાઈલમાં કેદ\nઘણા લોકો પોતાની જિંદગીથી કંટાળીને મોતને વહાલું કરી લેતા હોય છે. આજકાલ આવા ઘણા કિસ્સાઓ સમાચારમાં સાંભળવા મળતા હોય છે. ત્યારે હાલ એવો જ એક કિસ્સો સુરતમાંથી સામે આવ્યો છે.\nસુરતમાં રહેતા એક યુવકે તાપી નદીની અંદર મોતની છલાંગ લગાવી, જેનો વીડિયો એક રાહદારીએ પોતાના મોબાઈલમાં કેદ કરી લીધો હતો. આ વીડિયો સોશિયલ મીડિયામાં પણ ખુબ જ વાયરલ થઇ રહ્યો છે.\nપ્રાપ્ત માહિતી અનુસાર સુરતના કામરેજને અડીને આવેલા અંબોલીમાં તાપી નદીની અંદર 25 ફેબ્રુઆરીના રોજ એક યુવક નદીના પુલ ઉપરથી છલાંગ લગાવતો જોવા મળે છે. તેને એક વજનદાર બેગ પણ સાથે રાખી છે.\nયુવકના મોતનો આ લાઈવ વિડીયોમાં જોઈ શકાય છે કે યુવક પહેલા પુલ ઉપર ઉભો રહે છે, તેની પાછળથી ટ્રક પણ જઈ રહી છે મોબાઈલમાં વીડિયો ઉતારી રહેલ વ્યક્તિ પણ તેને બૂમ પાડીને ચેતવે છે, પરંતુ તે પુલ ઉપરથી સીધી જ છલાંગ લગાવીને તાપીમાં કૂદકો મારી રહ્યો છે.\nજોકે આ ઘટના અંગે હજુ કોઈ પાકી માહિતી મળી નથી. આ યુવક કોણ છે અને તેને આ પગલું શા કારણે ભર્યું હશે તે પણ જાણી શકાયું નથી. પોલીસે તપાસ હાથ ધરી છે અને આસપાસથી ગુમ થયેલા યુવકો વિશેની પણ પુછપરછ શરૂ કરી છે. પોલીસને હજુ તાપીમાંથી કોઈ લાશ પણ મળી નથી. વધુ માહિતીની રાહ જોવાય છે.


Viral Video : સુરેશ રૈનાએ પોતાની 'લાડકી' માટે ગાયું ગીત, ભજ્જી અને ગંભીર થઇ ગયાં ભાવુક - GSTV\nHome » News » Viral Video : સુરેશ રૈનાએ પોતાની ‘લાડકી’ માટે ગાયું ગીત, ભજ્જી અને ગંભીર થઇ ગયાં ભાવુક\nViral Video : સુરેશ રૈનાએ પોતાની ‘લાડકી’ માટે ગાયું ગીત, ભજ્જી અને ગંભીર થઇ ગયાં ભાવુક\nટીમ ઇન્ડિયાના દિગ્ગજ ખેલાડીઓ માંથી એક ગણાતા સુરેશ રૈનાએ પોતાની લાડકી દિકરી માટે એક ગીત ગાયું છે. સુરેશનો આ વિડિયો સોશિયલ મીડિયા પર હાલ વાયરલ થઇ રહ્યો છે. સુરેશ રૈનૈને ગીત ગાતા જોઇને તેના સાથીઓ પણ આશ્વર્યચકિત થઇ ગયાં છે. જો કે તેમના આ ભાવુક ગીતના કારણે સૌકોઇ તેમની પ્રશંસા કરી રહ્યાં છે.\nWhatalovely song sung by our own @ImRaina #BITIYARANI lovely voice.. and great lyrics ????? here is the link guys https://t.co/ntl3NR81Pf @RainaPriyanka\nહરભજને સુરેશનો આ વિડિયો પોસ્ટ કરતાં લખ્યું કે, ‘સુરેશ રૈનાએ પોતાના શાનદાર અવાજમાં ખુબસુરત ગીત ગાયું છે. ગીતના લિરિક્સ ખૂબ જ સારા છે.’\nસાથે જ તેના સાથી ખેલાડી ઇરફાન પઠાણે પણ એક વિડિયો ટ્વિટર પર પોસ્ટ કરતાં લખ્યું છે કે, મહિલાઓ આપણા સમાજ અને આપણા દેશનો પિલર છે. સપોર્ટ કરવા માટે ધ પ્રિયંકા રૈનાને સાંભળો’\nસાથે જ ગૌતર ગંભીરે પણ સુરેશ રૈનાની ખૂબ જ પ્રશંસા કરી છે. જેના માટે સુરેશ રૈનાએ આભાર વ્યક્ત કરતાં લખ્યું કે,’આભાર ગૌતર ગંભીર, આમ કરીને તમે ગર્લ ચાઇલ્ડ એજ્યુકેશનને સપોર્ટ કરી રહ્યાં છો. આ માટે તમારા પ્રયાસો પર મને ગર્વ છે.’\nરૈનાના ફેન્સ પણ તેના આ ગીતને ખૂબ જ પસંદ કરી રહ્યાં છે. આ વિડિયો સોન્ગમાં રૈનાને ગીત ગાતો જોઇ શકાય છે સાથે જ તેની પત્ની અને દિકરી પણ આ વિડિયો સોન્ગમાં જોવા મળી રહ્યાં છે.\nભારતમાં રોકાણ કરીને NRI દેશની સેવા કરે : PM નરેન્દ્ર મોદીનું આહવાન\nCurely Hair ને આપો ખાસ સાર સંભાળ આ સરળ ઉપાયથી\nઅફઘાનિસ્તાની એક મસ્જિદમાં થયો બોમ્બ બ્લાસ્ટ, 18નાં મોત 50 ઘાયલ


સરકાર પ્રદર્શનકારીઓ કરતા બળાત્કારીઓને વધારે પ્રેમ કરે છે: રામદેવ | Ramdeb baba at india gate to protest gang rape - Gujarati Oneindia\n38 min ago નજરબંધીમાં ઉમર અબ્દુલ્લા અને મહેબુબા મુફ્તી કંઈક આવા કામ કરી રહ્યા છે\n59 min ago વેબસાઈટ અને ફેસબૂક પેજથી સરળતાથી પૈસા કમાઓ\nસરકાર પ્રદર્શનકારીઓ કરતા બળાત્કારીઓને વધારે પ્રેમ કરે છે: રામદેવ\n| Updated: Sunday, December 23, 2012, 17:35 [IST]\nનવી દિલ્હી, 23 ડિસેમ્બર: લોકોને ઉશ્કેરવા અને પોલીસ ઘેરો તોડીને પોતાના સમર્થકો સાથે ઇન્ડિયા ગેટ તરફ ઘુસી જવા બદલ બાબા રામદેવ સામે દિલ્હી પોલીસે ધરપકડ વોરંટ જારી કર્યું છે. બાબાને સાથ આપી રહેલા પૂર્વ જનરલ વી.કે સિંહ પોલીસ સાથેની ઝપાઝપીમાં ઘાયલ થવાના સમાચાર છે.\nદિવસે દિવસે દિલ્હી ગેંગરેપ મામલો જોર પકડી રહ્યો છે અને સાથે સાથે દેશની કેન્દ્ર સરકારનો ફફડાટ પણ વધી રહ્યો છે. દિવસેને દિવસે દિલ્હી ખાતે પ્રદર્શનકારીઓની ભીડ વધતી જાય છે. યોગગુરુ બાબા રામદેવ પણ આજે આ પ્રદર્શનનો ભાગ બનવા પોતાના સમર્થકો સાથે આવી પહોંચ્યા હતા. તેમની સાથે પૂર્વ જનરલ વી.કે સિંહ પણ હાજર હતા. બાબાને પોલીસે ઇન્ડિયા ગેટ નહીં જવા દેતા તેમણે જંતરમંતર ખાતે લોકોનું સંબોધન કર્યું હતું.\nબાબા રામદેવ અને તેમના સમર્થકો પહેલા જંતરમંતર ખાતે પહોંચ્યા હતા. બાબાએ જંતર મંતર ખાતે લોકોને સંબોધન કર્યું હતું અને જણાવ્યું હતું કેન્દ્રની કોંગ્રેસ સરકાર બળાત્કારીઓને શા માટે સાવરી રહી છે. સુષમા સ્વરાજે પણ બળાત્કારીઓને ફાંસીની સજા કરવાની વિનંતી કરી હતી છતાં સોનિયા ગાંધી શા માટે આ દિશામાં કોઇ પગલા નથી લેતી.\nતેમણે જણાવ્યું કે સોનિયા ગાંધીની સરકાર પ્રદર્શનકારીઓને પ્રદર્શન પણ કરવા દેતી નથી અને તેમની પર બળ પ્રયોગ કરે છે, લાઠીચાર્જ કરે છે, આંસુગેસના સેલ છોડે છે. આ સરકાર પ્રદર્શનકારીઓ કરતા બળાત્કારીઓને વધારે પ્રેમ કરે છે. આ સરકાર બળાત્કારીઓને ફાંસી આપવામાં કેમ અચકાય છે. જંતરમંતર ખાતે લોકોને સંબોધ્યા બાદ બાબા રામદેવ પોતાના સમર્થકોની સાથે પોલીસનો સુરક્ષાઘેરો તોડીને ઇન્ડિયા ગેટ પહોંચી ગયા હતા.\nઆજે સવારે પ્રદર્શનકારીઓને મળવા માટે કોંગ્રેસ અધ્યક્ષા સોનિયા ગાંધી અને રાહુલ ગાંધી ઇન્ડિયા ગેટ આગળ આવ્યા હતા, અને તેમની સાથે વાતચીત કરી હતી. જોકે પ્રદર્શનકારીઓની ઉગ્ર માંગને કારણે મુલાકાત નિષ્ફળ રહી હતી. મુલાકાત નિષ્ફળ રહેવાના કારણે કેન્દ્ર સરકારે ઇન્ડિયાગેટ ખાતે ધારા 144 લાગુ કરી દીધી હતી. સરકારે પોલીસ અને જવાનોને વિખેરવા માટે ટીયર ગેસના સેલ અને લાઠીચાર્જ કરાયો હતો. હાલમાં ઇન્ડિયા ગેટ આગળ પોલીસ જવાનો અને પ્રદર્શનકારીઓ વચ્ચે હળવો પથ્થરમારો પણ કરવામાં આવ્યો હતો.\nપ્રદર્શનકારીઓ દિલ્હીમાં ચાલતી બસમાં વિદ્યાર્થિની પર થયેલા સામુહિક બળાત્કારીઓને કડકમાં કડક ફાંસીની સજા કરવાની માંગ કરી રહ્યા છે તેમજ આવી ઘટના ના ઘટે તેના માટે તેઓ કડક કાનૂન લાવવાની માંગ કરી રહ્યા છે.\nbaba ramdev new delhi india gate protest gang rape બાબા રામદેવ પ્રદર્શન વી કે સિંહ ગેંગરેપ\nRamdeb baba at india gate to protest gang rape


ભારતનો જવાબ, હુમલામાં મોટી સંખ્યામાં આતંકીઓને ઠાર કર્યા\nશુક્રવાર, માર્ચ 22 2019, 01:35 Hrs(IST)\nનવગુજરાત સમય | Publish Date: Feb 26 2019 11:28AM\nઆજે વહેલી સવારે એટલે કે ભારતીય સમય પ્રમાણે સાડા ત્રણ વાગે ભારતીય વાયુસેનાએ પાકિસ્તાનના કબજા હેઠળના કાશ્મીરમાં આવેલા બાલાકોટ સ્થિત આતંકી સંગઠન જૈશ-એ-મોહમ્મદના કેમ્પ પર ગોઝારો હુમલો કર્યો હતો. એવું માનવામાં આવે છે કે આ હુમલામાં કેમ્પ નાશ પામ્યો હતો અને 200 જેટલા આતંકીઓને ઢાળી દેવામાં આવ્યા હતા.\nપાકિસ્તાનના આતંકી સંગઠન જૈશ-એ-મોહમ્મદ સામે કરેલી કાર્યવાહી અંગે વિદેશ સચિવ વિજય ગોખલેએ મીડિયાને માહિતી આપી હતી. તેમના જણાવ્યા પ્રમાણે ભારતના હુમલામાં જૈશનો કમાન્ડર અને અનેક આતંકીઓનો સફાયો કરવામાં આવ્યો છે. ઇન્ટેલિજન્સ રિપોર્ટના આધારે આ કાર્યવાહી કરવામાં આવી હતી.\nવિદેશ સચિવે જણાવ્યું હતું કે, અમને માહિતી મળી હતી કે જૈશ-એ-મોહમ્મદ દેશમાં બીજો ફિદાયીન હુમલો કરવાની તૈયારી કરી રહ્યું છે. આ માટે તે ફિદાયીનને તાલિમ આપી રહ્યું છે. આ માટે તેની સામે કાર્યવાહી કરવી જરૂરી હતી. મંગળવારે વહેલી સવારે ભારતીય વાયુસેનાએ પીઓકેમાં આવેલા બાલાકોટ ખાતે જૈશના ઠેકાણા પર હુમલો કર્યો હતો. અહીં આતંકીઓને હુમલા માટે તાલીમ આપવામાં આવી રહી હતી. વાયુસેનાએ કરેલા હુમલામાં મોટી સંખ્યામાં તાલીમાર્થી આતંકીઓ, જૈશનો સિનિયર કમાન્ડર અને ફિદાયીન હુમલાખોર માર્યા ગયા છે.\nવિદેશ સચિવે એવું પણ જણાવ્યું હતું કે, વાયુસેનાના હુમલામાં કોઈ સામાન્ય નાગરિક ભોગ ન બને તે માટે ખાસ આ ઠેકાણાની પસંદગી કરવામાં આવી હતી. જૈશનું આ ઠેકાણું જંગલ વિસ્તારમાં આવેલું છે.\nવિદેશ સચિવે જણાવ્યું કે, છેલ્લા બે દાયકાથી પાકિસ્તાનમાં જૈશ-એ-મોહમ્મદ સક્રિય છે. તેનો વડો આતંકી મસૂદ અઝહર છે. આ સંગઠને જ પઠાણકોટ એરબેઝ તેમજ ભારતીય સંસદ પર હુમલો કર્યો હતો. ભારત સમયાંતરે જૈશના ઠેકાણા અંગેની માહિતી પાકિસ્તાનને આપતું રહ્યું છે. જોકે, ભારતે આ આતંકી સંગઠન પર લગામ લગાવવા માટે કોઈ જ પગલાં લીધા નથી.\n‘સફાઇકર્મીઓ4વર્ષથી કામ કરી રહ્યા છે, ચૂંટણ..\nએરફોર્સના અણધાર્યા હુમલામાં જૈશના 200થી વધુ ..\nરાહુલ ગાંધીએ કહ્યું હતું, હું એરફોર્સના પાઇલ..\nકારગિલ યુદ્ધમાં જે બાકી રહી ગયું હતું તે કરી..


પૂર્વ અમદાવાદની GCS હોસ્પિટલે કોરોનાના 2000 દર્દીને સાજા કર્યા | GCS hospital of Ahmedabad treated 2000 covid 19 patient successfully - Gujarati Oneindia\n23 min ago Mann ki Baat Highlights : 'વિશ્વ નદી દિવસ' પર વડાપ્રધાન મોદીએ નદીઓનું મહત્વ જણાવ્યું, જાણો ખાસ વાતો\n| Published: Tuesday, July 28, 2020, 12:27 [IST]\nપૂર્વ અમદાવાદની જાણીતી જી.સી.એસ. હોસ્પિટલ કોરોનાની મહામારી શરૂ થયાના સમયથી જ કોરોના વાઈરસના દર્દીઓ તેમજ નોન-કોવીડ દર્દીઓ માટે આશાનું કિરણ બની છે. જીસીએસ હોસ્પિટલના કોવીડ વિભાગમાં અત્યાર સુધીમાં 2000થી વધારે કોવિડ-૧૯ના શંકાસ્પદ અને પોઝિટિવ દર્દીઓએ સારવાર મેળવી, કોરોના સામે જંગ જીતીને સ્વસ્થ થયેલ છે, જે એક ખાનગી ટ્રસ્ટ હોસ્પિટલ માટે ખુબ જ ગર્વદાયક સિદ્ધિ કહી શકાય. જી.સી.એસ. હોસ્પિટલને સરકાર દ્વારા કોવિડ-૧૯ની સારવાર માટે નિયુક્ત કરવામાં આવી, ત્યારથી જી.સી.એસ. હોસ્પિટલે કોવીડ દર્દીઓની સારવાર માટે અલાયદો પ્રવેશ, વોર્ડસ અને સ્ટાફને ફાળવવામાં આવ્યો છે.\nજીસીએસ હોસ્પિટલ ખાતે ચોવીસ ક્લાક કાર્યરત ડોક્ટર્સ, તાલીમબદ્ધ નર્સ અને સ્ટાફના પ્રયત્નોથી હોસ્પિટલોમાં કોવિડ-૧૯ની સારવાર માટે આવનાર મોટાભાગના દર્દીઓએ સ્વસ્થતા પ્રાપ્ત કરી છે. ખાસ નોંધનીય બાબત એ છે કે સરકારના નક્કી કરેલા નિયમો અને પેકેજ મુજબ જીસીએસ હોસ્પીટલ કોવિડ-19ના તમામ દર્દીઓની ઉત્કૃષ્ટ સારવાર નિઃશુલ્ક આપે છે. તમામ દર્દીઓને સ્વચ્છ કપડાં-ચાદર, સમયસર દવાઓ અને સારવાર, વાંચવા માટે પુસ્તકો, વગેરે મળી રહે તે બાબતોનું અચૂક ધ્યાન રાખવામાં આવે છે. દર્દીઓના પરિવારજનો પણ કોરોનાના કારણે ચિંતાગ્રસ્ત રહેતા હોઈ તેમને પણ રોજ ફોન કરી દર્દીની સ્થિતિ વિષે માહિતગાર કરવામાં આવે છે.\nઆખા દિવસ દરમિયાન દર્દીઓને તેમના સ્વાસ્થ્ય અનુસાર પૌષ્ટિક નાસ્તો-જમવાનું, ગરમ પાણી, દૂધ વગેરે મળી રહે તેની હોસ્પિટલના ડાયેટ એન્ડ નુટ્રિશન વિભાગ દ્વારા ખાસ કાળજી રાખવામાં આવે છે. કુદરતી હવા-ઉજાસથી ભરપૂર જીસીએસ હોસ્પિટલનું વાતાવરણ, સ્ટાફ અને સુવિધાઓ દર્દીઓને સકારાત્મકતાનો અનુભવ કરાવે છે. જનસેવાના હેતુથી 2011થી કાર્યરત જીસીએસ હોસ્પિટલે લોકડાઉન દરમિયાન પણ દર્દીઓને સારવાર પૂરી પાડેલ છે. કોરોના સંક્રમણને અટકાવવા માટે હોસ્પિટલ દ્વારા તમામ તકેદારીઓ સાથે નોન-કોવિડ દર્દીઓને પણ સુરક્ષિત સારવાર મળી રહે તે માટે પૂરતી સુવિધાઓ અને સેવાઓ કાર્યરત છે.\n2000થી વધારે કોવિડ દર્દીઓની સફળ સારવાર કરવા વિષે સંસ્થાના ડાયરેક્ટર ડો. કીર્તિભાઈ પટેલે કહ્યું કે, જીસીએસ હોસ્પિટલ ખાતે હાલમાં કોવિડ દર્દીઓ માટે 386 પથારીની વ્યવસ્થા કરવામાં આવેલ છે જેના માટે અમારા ડોક્ટર્સ, નર્સિસ અને તમામ સ્ટાફ થાક્યા વિના ખડેપગે કાર્યરત છે. કોવિડ દર્દીઓને સારી સગવડતા મળી રહે તે માટે રાઉન્ડ-ધી-ક્લોક તબીબી સેવાઓ ઉપલબ્ધ થાય તે રીતે મેડીકલ ઓફિસર, ફીઝીશીયન, એનેસ્થેટીસ્ટ, માઇક્રોબાયોલોજીસ્ટ, પેરામેડીકલ સ્ટાફ વગેરે ઉપલબ્ધ છે. કોવીડ સિવાયના દર્દીઓની સારવાર માટે પણ જીસીએસ હોસ્પિટલ લોકડાઉન સમયગાળા દરમિયાનથી જ કાર્યરત છે.\nસંસ્થાના સિનિયર જનરલ મેનેજર નેહા લાલે કહ્યું કે , હાલમાં કોરોનાની મહામારીના લીધે દર્દીઓની સંખ્યા દિનપ્રતિદિન વધી રહી છે. ત્યારે જે દર્દીઓ હોસ્પિટલમાં સારવાર મેળવી રહ્યા હોય તેમના પરિવારજનોને ચિંતા અને મૂંઝવણ ના થાય અને તેમને એક માનસિક મનોબળ મળી રહે એ માટે એક ખાસ હેલ્પલાઇન શરુ કરવામાં આવી છે જેમાં હોસ્પિટલ દ્વારા દર્દીઓના પરિવારજનને રોજ ફોન કરીને દર્દીના સ્વાસ્થ્ય અને વર્તમાન સ્થિતિ વિષે માહિતી આપવામાં આવે છે તેમજ તેમના સવાલો અને મૂંઝવણોનું નિરાકરણ કરવામાં આવે છે. દર્દીઓની સારવાર બાદ તેમના સલાહ સૂચનોને પણ ધ્યાનમાં લેવામાં આવે છે. આ ઉપરાંત હોસ્પિટલમાં પણ એક ખાસ કોવીડ હેલ્પ-ડેસ્ક કાર્યરત છે જે મુલાકાતીઓના કોવીડને લગતા પ્રશ્નો અને સમસ્યાઓનું ઉકેલ લાવવામાં મદદ કરે છે. જીસીએસ હોસ્પિટલ તમામ વર્ગના દર્દીઓને સારામાં સારી સારવાર આપવા માટે કટિબદ્ધ છે.\nજીસીએસ હોસ્પિટલ ખાતે સારવાર લઇ સ્વસ્થ થયેલ દર્દીઓના પ્રતિભાવો\nકૃણાલ પટેલે કહ્યું કે - મારા પિતાશ્રી વિનોદભાઈ પટેલને ઉધરસ, કફ, ભારે તાવ, અશક્તિ જેવા લક્ષણો હતા. 10 જૂનના રોજ તેમનો કોવીડ રિપોર્ટ પોઝિટિવ આવતા તેમને જીસીએસ હોસ્પિટલના કોવીડ વોર્ડમાં દાખલ કરવામાં આવ્યા હતા. જીસીએસ હોસ્પિટલની સુવિધાઓ અને સેવાઓથી અમે ખુભ જ પ્રભાવિત થયા. સ્વચ્છતા અને હાઇજિનનો પણ અહીં ખુબ જ ખ્યાલ રાખવામાં આવે છે. અમે જોયું કે અહીં રાતે પણ ક્લિનીંગ કરવામાં આવી રહ્યું હતું. ડોક્ટરો દ્વારા નિયમિત તપાસ, મોંઘા ઇંજેક્શન આપવા, જરૂરી રિપોર્ટ્સ જેમકે સીટી સ્કેન, વગેરે માટે કોઈ જ ચાર્જ લેવામાં આવ્યો ન હતો. રાતના સમયે પણ નર્સો અને ડોક્ટરો દ્વારા એ જ તત્પરતાથી કાળજી રાખવામાં આવતી હતી. હોસ્પિટલ દ્વારા એક ખાસ હેલ્પલાઈન છે જે અમને દર્દીની સ્થિતિ વિષે નિયમિત ફોન કરી જાણ કરે છે, તે ખુબ જ નવી અને સારી પહેલ છે. ઘર જેવું જ હેલ્થી ખાવાનું, સરસ નાસ્તો અને જમવાનું, સૂપ, લીંબુપાણી વગેરે અહીં મળી રહ્યું છે. હોસ્પિટલ સ્ટાફ સપોર્ટ, ડોકટરો દ્વારા સારવાર, સ્વચ્છતા બધી જ બાબતો માં ખુબ જ સારો અનુભવ રહ્યો અને નવમા દિવસે મારા પિતાને સંપૂર્ણપણે સ્વસ્થ કરી ડિસ્ચાર્જ કરવામાં આવ્યા હતા.\nઆશિષ ગૌતમે કહ્યું કે -2જુલાઈના રોજ મારા પિતાશ્રી જગજીવન મણિલાલ ગૌતમને શ્વાસ લેવામાં તકલીફ પડી રહી હતી, તેથી અમે એમ્બ્યુલન્સમાં તેમને જીસીએસ હોસ્પિટલમાં લઇ ગયા હતા. તેમનો રિપોર્ટ પોઝિટિવ આવતા તેમને કોવિડ વોર્ડમાં દાખલ કરવામાં આવ્યા હતા અને ઓક્સિજન સપોર્ટ પર રાખવામાં આવ્યા હતા. 12 જુલાઈના રોજ મારા પિતાને સંપૂર્ણ સ્વસ્થ થયા બાદ ડિસ્ચાર્જ કરવામાં કરવામાં આવ્યા હતા. મારા પિતાની રોજબરોજ રિકવરી અને સ્વાસ્થ્યની સ્થિતિ રોજ હોસ્પિટલ દ્વારા ફોન કરીને જણાવવામાં આવતી હતી. હોસ્પિટલ દ્વારા આટલી સારી સારવાર અને સેવાઓ બિલકુલ ની:શુલ્ક આપવામાં આવી હતી. હોસ્પિટલના તમામ ડોક્ટરો, નર્સો અને સ્ટાફના અમે ખુબ આભારી છીએ.\ncoronavirus ahmedabad અમદાવાદ\nGCS hospital of Ahmedabad treated 2000 covid 19 patient successfully\nStory first published: Tuesday, July 28, 2020, 12:27 [IST]


વૈશ્વિક પ્રવાહ પાછળ સેન્સેક્સ 159 પોઇન્ટ ઘટ્યો\nગુરુવાર, નવેમ્બર 15 2018, 18:14 Hrs(IST)\nનવગુજરાત સમય | Publish Date: Jul32018 12:31PM\nનિફ્ટી ગબડીને ફરી 50 દિવસની મુવિંગ એવરેજની નીચે, સ્મોલ અને મિડ કેપ આંકમાં ફરીથી ધોવાણથી માર્કેટ બ્રેડથ વણસી\nજિંદાલ સ્ટીલ\t7.2%\t207.00.\nજેએસડબલ્યુ\t4.1%\t313.25.\nનેશનલ એલ્યુ.\t3.9%\t62.10.\nસેઇલ\t3.4%\t80.20.\nહિન્દાલ્કો\t3.1%\t223.15.\nસમાચાર પાછળ શેરોમાં સુધારો જોવાયો.\nટાઇટનઃ મોર્ગન સ્ટેનલીએ કામગીરીના ઊંચા અંદાજ મૂકતાં શેરનો ભાવ 2.1 ટકા વધીને Rs 897.65 રહ્યો.\nઅશોક લેલેન્ડઃ જુન મહિનામાં વેચાણ ધારણા કરતાં વધુ 28 ટકા વધીને રહેતાં શેર 1.5 ટકા વધીને 127.40 રહ્યો.\nએનડીટીવીઃ સેબીએ ઓપન ઓફરનો આદેશ આપ્યા બાદ સતત પાંચમાં દિવસે ઉપલી સર્કિટ સાથે ભાવ 56.55 રહ્યો.\nઆઇડીબીઆઈઃ એલઆઇસીને હિસ્સો વધારવા માટે ઇરડાની મંજૂરી પછી શેરનો ભાવ બે ટકા વધીને 56 રહ્યો હતો.\nઇન્ફોસિસઃ વિદેશી બ્રોકરેજ હાઉસે બાયના રેટિંગ આપ્યા પછી શેરનો ભાવ Rs 1,334.45ની વર્ષની ટોચે પહોંચ્યો હતો.\nરિટ્સ 15%, ફાઇન ઓર્ગેનિક 5% પ્રીમિયમે લિસ્ટેડ.\nશેરબજારમાં એક સાથે લિસ્ટેડ થયેલા બે શેરોમાં રોકાણકારોને વળતર છૂટ્યું હોવાનું જોવાયું હતું. સરકારી કંપની રિટ્સમાં રોકાણકારોને વધુ સારું 15 ટકા વળતર મળ્યું હતું તો ફાઇન ઓર્ગેનિકમાં પાંચ ટકાનું પ્રીમિયમ જોવાયું હતું. રિટ્સ ઓફર પ્રાઇસ Rs 185 સામે Rs 190 ખુલીને વધીને Rs 224.40 થઇને બંધ Rs 212.70 રહેતાં ઓફર પ્રાઇસ સામે 15 ટકા વધ્યો હતો. જ્યારે ફાઇન કેમિકલ Rs 783ની ઓફર પ્રાઇસ સામે નીચામાં Rs 787થી વધીને Rs 834 થઈને બંધ Rs 822.80 રહેતાં 5.08 ટકા વધ્યો હતો. છેલ્લા કેટલાક સમયથી મિડ અને સ્મોલ કેપ શેરોમાં ફરી વળેલી વેચવાલીમાં આ બે શેરોમાં રોકાણકારોને વળતર મળતાં આઇપીઓ અંગે રોકાણકારોનો વિશ્વાસ જળવાશે એવી આશા વ્યકત કરવામાં આવતી હતી.\nવૈશ્વિક શેરબજાર ખાસ કરીને ચીનના શેરબજાર બે વર્ષની નીચી સપાટીએ ગબડતાં તેની સ્થાનિક માર્કેટ પર અવળી અસર થઈ હતી. ગત્ સપ્તાહના અંતે જુલાઇ કોન્ટ્રાક્ટનો પ્રારંભ મજબૂતાઈ સાથે થયો હતો પણ આ મજબૂતાઈ બીજા જ દિવસે નબળાઇમાં ફેરવાઈ ગઈ હતી. બજારમાં સુધારો હાયર બોટમ બનાવીને પાછો ફરી રહ્યો હોવાથી ઉપલા મથાળે ચોક્કસ વર્ગોની વેચવાલી વધતી હોવાનું જોવા મળે છે. માર્કેટ કોન્સોલિડેશન તબક્કામાંથી પસાર થઈ રહ્યું છે. સ્થાનિક આર્થિક ડેટા સુધારાના રહેવા છતાં બજાર તેને નજરઅંદાજ કરી રહ્યું છે. મેન્યુફેકચરિંગ પીએમઆઈ 2018ના વર્ષના સૌથી ઊંચા સ્તરે રહેવો અને જીએસટીના જુન મહિનામાં આંકડા વધીને રહેવાના સમાચારની કોઈ અસર સેન્ટીમેન્ટ પર થઈ નહોતી. વૈશ્વિક શેરબજાર પરથી હજી ટ્રેડ વોરનો ઓછાયો દૂર થયો નથી. આને કારણે ઇક્વિટી ફંડોમાં વેચવાલીનો ભાર રહ્યો છે અને તેની અવળી અસર ટ્રેન્ડ પર રહી હોવાનું સૂત્રોનું કહેવું હતું. સ્થાનિકમાં પણ ચાલુ વર્ષના પ્રથમ છ મહિનામાં એફઆઇઆઇએ છેલ્લા દસ વર્ષની સૌથી ઊંચી વેચવાલી કરી હોવાનું સેબીના ડેટા સૂચવે છે.\nસેન્સેક્સ સવારના સત્રમાં થોડી મીનિટો માટે આગલા બંઘથી ઊંચો ખુલ્યા બાદ નરમાઇમાં સરકીને નીચામાં 35,106 સુધી ગબડ્યા બાદ છેલ્લે નીચા મથાળે વેચાણ કપાતા બંધ 35,264.41 રહેતાં 159.07 પોઇન્ટ ઘટીને રહ્યો હતો. નિફ્ટી પણ એક તબક્કે ઘટીને નીચામાં 10,604.65 થઇને બંધ 10,657.30 રહેતાં 57 પોઇન્ટ ઘટી હતી. નિફ્ટી 10,675ની સપાટીની નીચે બંધ રહેતાં 50 દિવસની મુવિંગ એવરેજની નીચે ગબડી હતી. ટેકનિકલી બજાર નબળાઈ બતાવી રહ્યું હોવાનું જણાવીને પીએમએસ સિક્યુરિટીઝના હિતેશ મહેતાનું કહેવું હતું કે, છેલ્લા ત્રણ સપ્તાહ દરમિયાન બજાર દરેક ઊછાળેથી પાછું ફરી રહ્યું છે અને ડબલ ટોપ બનાવીને ઘટી રહ્યું છે. જે સૂચવે છે કે બજાર ઊપરમાં ટકવામાં નિષ્ફળ રહે છે. જો કોઈ ખરાબ કારણ આવશે તો વેચવાલી વધી શકે અને 10,550ની સપાટી તોડશે તો બજાર 200 દિવસની મુવિંગ એવરેજની નીચે ગબડશે. નિફ્ટી વીઆઇએક્સમાં ચાર ટકાનો ઊછાળો જોવાયો હતો જે તેજીવાળા નવી પોઝિશન ઊભી કરવામાં સાવચેતી ધરાવતા હોવાના સંકેત આપે છે. નિફ્ટી વીઆઇએક્સ 14ની ઉપર નીકળશે તો તેજીવાળા વધુ સાવચેત બનશે એમ વધુમાં તેમનું જણાવવું હતું.\nહાલ બજાર પર વૈશ્વિક કારણોનો ભાર વધુ રહ્યો છે એમ જણાવીને માર્કેટ એનાલિસ્ટ અમરિષ બાલિગાનું કહેવું હતું કે, સ્થાનિક મોરચે આર્થિક ડેટા મજબૂત રહેવા છતાં તે કારણ ડિસ્કાઉન્ટ થઈ ગયું હતું. આવતા સપ્તાહમાં ફુગાવો અને આઇઆઇપીના ડેટા પર બજારની નજર રહેશે. ક્રૂડના ભાવમાં ફરી વધારો થતાં અને રૂપિયો પણ નરમ રહેતાં કરંટ એકાઉન્ટ ડેફિસિટમાં વધારો જોવાશે તો તેની બજાર પર અવળી અસર થશે. દરમિયાન બજારનો આંતરપ્રાવહ નબળો રહ્યો હતો અને વધનાર 941 શેર સામે ઘટનાર 1658 શેરો રહ્યા હતા. બ્રોડબેઇઝ આંક જેવા કે મિડ કેપ 115 અને સ્મોલ કેપ 112 પોઇન્ટ ઘટ્યા હતા. વર્ષની ઊંચી સપાટીએ 44 શેરો પહોંચ્યા હતા તેની સામે નીચલા તળિયે 260 શેરો જોવાયા હતા. સેક્ટોરલ આંકમાં ઇન્ડસ્ટ્રીઝ 0.9 ટકા, ટેલિકોમ 2.6 ટકા, યુટિલીટી 1.5 ટકા, ઓટો 0.3 ટકા, કેપિટલ ગુડ્ઝ 0.8 ટકા, મેટલ 1.8 ટકા, પાવર 1.7 ટકા, રિયલ્ટી 1.3 ટકા ઘટીને બંધ રહ્યા હતા. આઇટી 0.9 ટકા, કન્ઝયુમર ડ્યુરેબલ 0.5 ટકા વધીને રહ્યા હતા.


Hardik Pandya not picked as rehabilitation 'taking longer than expected' | હાર્દિક ફિટનેસ ટેસ્ટમાં ફેલ નહોતો થયો, પીઠ પર વધુ કામ કરવા ઇન્ડિયા-Aના ન્યૂઝીલેન્ડ પ્રવાસમાંથી નામ પાછું ખેંચ્યું - Divya Bhaskar\nHardik Pandya Not Picked As Rehabilitation 'taking Longer Than Expected'\nહાર્દિક ફિટનેસ ટેસ્ટમાં ફેલ નહોતો થયો, પીઠ પર વધુ કામ કરવા ઇન્ડિયા-Aના ન્યૂઝીલેન્ડ પ્રવાસમાંથી નામ પાછું ખેંચ્યું\nહાર્દિક પંડ્યા. ફાઈલ ફોટો\nસ્પોર્ટ્સ ડેસ્ક: ભારતીય ઓલરાઉન્ડર હાર્દિક પંડ્યાનું નામ ઇન્ડિયા-Aના ન્યૂઝીલેન્ડ પ્રવાસમાંથી પાછું ખેંચાતા તેની ફિટનેસ અંગે પ્રશ્ન થયો હતા. કહેવામાં આવી રહ્યું હતું કે, ફિટનેસ ટેસ્ટમાં ફેલ થતા તેને ટીમમાં સ્થાન મળ્યું નહોતું. જોકે હવે સ્પષ્ટ કરવામાં આવ્યું છે કે, હાર્દિક વાપસી કર્યા પહેલા પોતાની પીઠ પર વધુ કામ કરવા માગે છે. ન્યૂઝ એજેન્સી સાથે વાત કરતા BCCIના સૂત્રોએ કહ્યું કે, પંડ્યાનો કોઈ ફિટનેસ ટેસ્ટ લેવામાં આવ્યો નહોતો, તેણે માત્ર બોલિંગ સેશનમાં ભાગ લીધો હતો. બે કલાકના સેશન પછી પંડ્યા વર્કલોડથી સંતુષ્ટ નહોતો અને તેણે વાપસી કરતા પહેલા વધુ ટ્રેનિંગ કરવાનો નિર્ણય લીધો છે.\nઇજામાંથી કમબેક કરતા પ્લેયર્સની અમુક વખતે વર્કલોડના આધારે પરીક્ષા લેવામાં આવે છે. તે નેટ્સમાં બેથી ત્રણ કલાક બોલિંગ કરે છે. તેમાં તે રિધમ અને સ્પીડ જાળવી શકે છે કે નહીં, ધારે તે એરિયામાં બોલિંગ કરી શકે છે કે નહીં તે બધું જોવામાં આવે છે. ઇન્ટેન્સ વર્કલોડ પછી પંડ્યાએ કહ્યું હતું કે, તે પોતાની પીઠ પર વધુ કામ કરવા માગે છે. BCCIના તે અધિકારીએ કહ્યું હતું કે, પંડ્યા માટે યો-યો ટેસ્ટ પાસ કરવી બહુ સરળ છે. તે અત્યારે રિસ્ક લેવા માગતો નથી. અગાઉ પંડ્યાએ થોડા સમય પહેલા કહ્યું હતું કે, તે ન્યૂઝીલેન્ડ પ્રવાસના બીજા ભાગમાં જ કમબેક કરવાનું પ્લાન કરી રહ્યો છે.\nઇન્ડિયા-Aના ન્યૂઝીલેન્ડ પ્રવાસ માટે હાર્દિકની જગ્યાએ વિજય શંકરને ટીમમાં સ્થાન મળ્યું છે. જ્યારે BCCIએ ન્યૂઝીલેન્ડ માટે જાહેર કરેલી T-20 ટીમમાં પણ હાર્દિકનો સમાવેશ થયો નથી.


Posted on 12:53 pm April 20, 2019 10:36 am December 26, 2020 Author Aryan PatelComments Off on જાણો સાળંગપુર કષ્ટભંજન દેવનો રહસ્યમય ઈતિહાસ. માત્ર ઇતિહાસ વાંચવાથી દુઃખો દૂર થશે- દાદાના ભક્ત હોવ તો જરૂર વાંચી શેર કરજો\nતેઓ સોનાના સિંહાસન પર બેસીને પોતાના ભક્તોની બધી જ મનોકામનાઓ પુરી કરે છે. કહેવાય છે કે બજરંગબલી હનુમાનજીના આ મંદિરમાં આવીને ભક્તોના દરેક દુઃખો, કષ્ટોનું નિવારણ થઇ જાય છે. ભલે એ કોઈની ખરાબ નજર હોય કે પછી શનિનો પ્રકોપ હોય, અહીંથી કોઈ ભક્ત ખાલી હાથે નથી જતું. આખા ગુજરાતમાં નહી પણ આખા ભારતભરમાં જેની ખ્યાતી ખૂણે ખૂણે સુધી પહોંચી છે. જેના ચમત્કારો આજે પણ લોકો જોવે છે. તો ચાલો આજે ગુજરાતનાં ખોબા જેવડા ગામમાં આવેલ સારંગપુર ધામની વાત કરીએ. સારંગપુર ગામમાં હનુમાનજીનું ભવ્યને ચમત્કારિક મંદિર આવેલું છે. એ મંદિરના જેટલા ચમત્કારોનું વર્ણન કરીએ એટલું ઓછું પડે.\nગુજરાતનાં બોટાદ જિલ્લાના બરવાળા પાસે આવેલ નાનકડા સારંગપૂર ગામમાં કષ્ટભંજન હનુમાન બિરાજેલ છે. જે આજે સારંગપુર હનુમાનના નામે ખ્યાતી પામ્યું છે. અહીં આવનાર ભક્તને માત્ર દર્શનથી જ હનુમાનજી તેના જીવનના બધા જ દુખો દૂર કરી દે છે ને સાથે સાથે ક્યારેય કોઈ શત્રુપીડા કે પછી ગ્રહ પીડા નડતી નથી. આશરે આજથી 170 વર્ષ પહેલા આ મંદિરનું નિર્માણ થયું હતું, આ મંદિરનો પાયો સ્વામિનારાયણ સંપ્રદાય સાથે જોડાયેલ છે. સ્વામિનારાયણ સંપ્રદાયના મહંત સ્વામી ગોપાલનંદ સ્વામીએ એ આ મંદિરનો પાયો નાખ્યો હતો.\nસારંગપૂરનું આ મંદિર ભૂત પ્રેતની બધાના નિવારણ માટે ખૂબ જ પ્રખ્યાત છે, મેલી જમીનમાં પગ પડી જવો, કે પછી જો કોઈ વ્યક્તિ પર ખરાબ આત્માની નકારાત્મક અસર હોય તો આ મંદિરમાં આવીને તેને દૂર કરવામાં આવે છે, માત્ર હનુમાનજીના દર્શન માત્રથી જ એ વ્યક્તિ એ બધી નકારાત્મક અસરમાથી મૂકત થાય છે ને તેના જીવનમાં સુખી થાય છે.\nએવું કહેવાય છે કે આ મંદિરની સ્થાપના ગોપાલનંદ સ્વામી દ્વારા આ ગામના લોકોના કષ્ટ દૂર કરવા માટે જ કરી હતી. એક સમય એવો હતો કે આ ગામમાં કોઈ વ્યક્તિ કે સાધુ સંતો આવવા માટે રાજી પણ ન હતા. એવા સમયમાં વાધા ખાચરની વાત સાંભળીને ગામજનોના કલ્યાણ માટે આ મંદિરની સ્થાપના કરવામાં આવી હતી.\nઆજે આ ગામમાં રોજ પાંચ હજારથી પણ વધારે લોકો માત્ર દર્શન કરવા માટે આવે છે. જ્યારે શનીવાર કે મંગળવાર હોય ત્યારે અહી આવનાર ભક્તોની સંખ્યા ત્રણ ગણી વધી જાય છે. સાળંગપુર ગામમાં આ હનુમાન મંદિરના પરિસરમાં વિશાળ સ્વામિનારાયણ મંદિર પણ આવેલું છે. એ ઉપરાંત આ મંદિર દર્શન કરવા આવતા લોકોનું મુખ્ય આકર્ષણ નારાયણ કુંડ રહે છે ને સારંગપુર ગામથી થોડે દૂર કુંડળ સ્વામિનારાયણ ધામ આવેલું છે. જે પર્યટન સ્થળ તરીકે પણ ઓળખાય છે. તો તમે એક દિવસનું આયોજન બનાવી સારંગપુર અને કુંડલધામનો પ્રવાસ ગોઠવી શકો છો.\nઆ મંદિરમાં તમે જયારે દાદાની મૂર્તિના દર્શન એમના પગમાં એક સ્ત્રીને દબોચી રાખી હોવાનું દેખાશે, ત્યારે દનુમાન દાદાની આ મૂર્તિ પાછળ પણ એક ઇતિહાસ રહેલો છે. એવું માનવામાં આવે છે કે એક સમયે હનુમાનજી અને શનિદેવ વચ્ચે ભયંકર યુદ્ધ થયું હતું. હનુમાનજીથી બચવા માટે શનિદેવે છેવટે સ્ત્રી રૂપ ધારણ કર્યું, તે છતાં પણ તેઓ હનુમાનજીથી બચી શક્યા નહોતા અને હનુમાન દાદાએ પોતાના પગ નીચે દબોચી લીધા હતા જેની સાક્ષી રૂપે જ આ મૂર્તિ બિરાજમાન છે\nઆ મંદિરમાં દર્શનની સાથે સાથે તેની ભવ્યતા અને કોતરણી પણ ધ્યાન ખેંચે તેવી છે. ખુબ જ ઝીણવટથી કરેલું નકશી કામ મન મોહી લે છે. બે ઘડી મંદિરમાં ઉભા રહીને જ જાને મંદિરને સતત જોયા કરવાનું જ મન થાય એવું અદભુત કામ આ મંદિરમાં કરવામાં આવેલું છે.\nજો તમે પણ સારંગપુર દર્શન કરવા માટે જવાની ઈચ્છા રાખતા હોય તો આ મંદિરની કેટલીક સુંદર સુવિધાઓ વિશે પણ તમને જણાવી દઈએ. આ મંદિરની અંદર આવનાર તમામ ભાવિક ભક્તો તેમજ સાધુ-સંતો માટે નિઃશુલ્ક ભોજન વ્યવસ્થા ઉપલબ્ધ છે સાથે સાથે સવારે ચા-નાસ્તાની ઓણ સેવા આપવામાં આવે છે.\nઆ મંદિરની અંદર જ આયુર્વેદિક ઉપચાર કેન્દ્ર પણ આવેલું છે. જે શ્રદ્ધાળુઓ આ મંદિરમાં રાત્રી રોકાણ કરવા માંગતા હોય તેમના માટે પણ વિશાળ ધર્મશાળાની સુવિધા પણ કરવામાં આવી છે. મંદિરની ધર્મશાળામાં 180 જેટલી એ.સી અને 350 જેટલી નોન એ.સી. રૂમ ઉપલબ્ધ છે જેનું ભાડું 200 થી લઈને 1200 રૂપિયા સુધીનું છે.\nધર્મશાળાની અંદર આગાઉથી બુકીંગ કરીને જવાની કોઈ વ્યવસ્થા નથી. પરંતુ એટલી મોટી ધર્મશાળા છે કે ત્યાં તમને રૂમ મળી જ રહેશે.\nPosted on 12:28 pm April 20, 2019 11:20 am February 27, 2021 Author Aryan Patel\nસાઈ બાબાને એક ચમત્કારિક પુરુષ, અવતાર અને ભગવાનનું સ્વરૂપ માનવામાં આવે છે. તેઓ ભક્તિ અને પરંપરાના પ્રતીક સમાન છે. સાઈ બાબાના જન્મ અને તેમની સાથે જોડાયેલ બીજી વસ્તુઓથી સૌ કોઈ અજાણ છે. તેમની મૂળ જગ્યા મહારાષ્ટ્રનું શિરડી ધામ છે, જ્યાં ભક્તો તેમના દર્શન કરવા માટે જાય છે. સાઈને દરેક ધર્મમાં માન્યતા પ્રાપ્ત થઈ છે. દરેક More..\n1 રૂપિયાની પલ્સ ચોકલેટનો ઇતિહાસ જાણીને મોંમાં આંગળા નાખી દેશો – 99% લોકોને નથી ખબર આ વાત\n10:17 am June 5, 2020 Niraj Patel Comments Off on કોરોનાના કહેર વચ્ચે છે આજે વર્ષનું બીજું ચંદ્રગ્રહણ, ભૂલથી પણ ન કરતા આ કામ! જલ્દી વાંચો


આજનું રાશિફળ: આ રાશિના જાતકોને ઉઘરાણી, પ્રવાસ અને આવક માટે સારો દિવસ છે – Tv9 Gujarati #1 News Channel\nMarch 21, 2020 TV9 Webdesk9Bhakti, Latest 0\nઆ રાશિના જાતકો માટે ઉઘરાણી, પ્રવાસ અને આવક વગેરે માટે સારો દિવસ છે. વેપારને લગતા કાર્યોમાં લાભ થાય. મિત્રો આપ્તજનો અને સરકાર દ્વારા લાભપ્રાપ્તિ થાય. અકસ્‍માતથી સાચવવું. સામાજિક કાર્યોથી આપને લાભ થાય. આપને ત્‍યાં શુભ પ્રસંગોનું આયોજન થાય. શેરસટ્ટાકીય પ્રવૃત્તિમાં આર્થિક લાભ થાય. ૫ત્‍નીનું આરોગ્‍ય ચિંતા કરાવે.\nઆ૫નો આજનો દિવસ પ્રતિકૂળતાઓ અને અનુકૂળતાઓનું મિશ્રણ હશે. વ્‍યવસાયમાં આ૫ નવી વિચારસરણીનો અમલ કરશો. તબિયતમાં આળસ અને કંટાળો જણાશે. પ્રતિસ્‍પર્ધીઓ સાથે વાદવિવાદમાં ન ઉતરવું. આજે આગ તથા પાણીથી થતા અકસ્‍માતથી સાવચેત રહેવું. વેપારીઓને ઉઘરાણી અર્થે કરેલી મુસાફરીથી લાભ થાય. નોકરીમાં બઢતી મળશે. બાળકોની પ્રગતિ થાય અને ગૃહસ્‍થજીવન આનંદપૂર્ણ રહે.\nઆ૫ને નકારાત્‍મક વિચારસરણી ન ધરાવવાની સલાહ છે. ખાવાપીવામાં ધ્‍યાન રાખવું. વાહન ચલાવતાં સંભાળવું. આકસ્મિક ધનખર્ચ થાય. કોઇક કારણસર અચાનક બહારગામ જવાનો પ્રસંગ ઉભો થાય. બપોર ૫છી આ૫ બૌદ્ઘિક કે સાહિત્યિક પ્રવૃત્તિઓમાં રચ્‍યા૫ચ્‍યા રહેશો. આ૫ની માનસિક અસ્‍વસ્‍થતા ઓછી હશે. સંતાનોના પ્રશ્‍નો મૂંઝવશે, ધનવ્‍યયથી બચવું.\nસુંદર સ્‍વાદિષ્‍ટ ભોજન, ઉત્તમ ભોજન વસ્‍ત્રો અને વિજાતીય વ્‍યક્તિઓ સાથેની મુલાકાતથી આ૫ પ્રસન્‍ન રહેશો. આ૫નું આર્થિક પાસું સદ્ઘર બને તેવા પ્રબળ યોગો જણાય છે. વિચારોમાં અનિર્ણાયકતા રહે. મુસાફરી થાય. આકસ્મિક ધનખર્ચ થાય. ભાગીદારો સાથે આંતરિક મતભેદો વધે. નોકરી વ્‍યવસાયમાં ૫રિસ્થિતિ અનુકુળ રહે. ગુસ્‍સાને અંકુશમાં રાખવો. નવાકામની શરૂઆત ન કરવી.\nREAD VIDEO: અમદાવાદના રસ્તાઓ પર સાવધાન! હાથ-પગ ભાંગે તો જવાબદારી અમારી નહીં!\nવર્તમાન સમયમાં આ૫ના વેપાર કે ધંધાનું વિસ્‍તરણ થશે. વ્‍યવસાય અને નાણાં અંગેનું આયોજન પણ કરી શકશો. યોગ્‍ય કારણસર ધનખર્ચ થાય. સ્‍ત્રી મિત્રો સાથે મેળા૫ થાય. દેશવિદેશમાં વ્‍યવસાય કરનારાઓને ફાયદો થશે. દલાલી, કમિશન, વ્‍યાજ વગેરેની આવકમાં વૃદ્ઘિ થવાથી આ૫ને નાણાંની છૂટ રહેશે. પ્રબળ ધનલાભના યોગો છે. કાર્યોમાં સફળતા મળે. તંદુરસ્‍તી સારી રહે.\nઆ૫નો આજનો દિવસ સુખશાંતિથી ૫સાર થશે. ખાસ કરીને પ્રીયજનો માટે રોમાંસની ૫ળો માણવા માટે અનુકુળ દિવસ છે. શૃંગારિક વસ્‍તુઓની ખરીદી થાય. કલા પ્રત્‍યે વિશેષ અભિરૂચિ રહે. વ્‍યાપાર ધંધાની વિકાસવૃદ્ઘિ માટે આજનો દિવસ ખુબ સારો રહેશે. નાણાની લેવડદેવડમાં સરળતા ૫ડે. ઘરમાં શાંતિ અને આનંદનું વાતાવરણ જળવાય. આરોગ્‍ય સુખાકારી રહેશે. નોકરીમાં અનુકૂળ વાતાવરણ અને સહકાર્યકરોનો સાથ સહકાર મળે.\nઆ૫નો આજનો દિવસ મધ્‍યમ ફળદાયી રહેશે. શરીરમાં તાજગી સ્‍ફૂર્તિનો અભાવ રહે. માનસિક ઉદ્વેગ રહે. કુટુંબમાં કલેશમય વાતાવરણ રહે. જાહેરજીવનમાં માનહાનિ થવાનો પ્રસંગ બને, ૫રંતુ મધ્‍યાહન બાદ આ૫ની શારીરિક અને માનસિક હાલતમાં સુધારો થાય. આ૫ સર્જનાત્‍મક અને કલાત્‍મક પ્રવૃત્તિઓમાં પ્રવૃત્ત થશો. રોમાંસ અને પ્રેમની લાગણીઓ વ્‍યક્ત કરવા માટે સમય અનુકુળ છે.\nREAD VIDEO: મહેસાણા બાયપાસ માટે જમીન આપનાર ખેડૂતોને મળશે રાહત, 200 કરોડથી વધુ વળતરની જાહેરાત\nઆજે આ૫ને સં૫ત્તિને લગતા કામકાજોનો ઉકેલ મળશે. ગૃહસ્‍થજીવનના પ્રશ્‍નો હલ થાય. નોકરિયાતો માટે અનુકુળ સમય છે. ભાઇભાંડુઓનું વલણ સહકારભર્યું હોય. હરીફો ૫ર વિજય મળે. ૫રંતુ બપોર ૫છી શારીરિક, માનસિક પ્રતિકુળતાઓ રહેશે. જાહેરજીવનમાં અ૫યશ મળે. કુટુંબના સભ્‍યો સાથે અણબનાવ થાય. સમયસર ભોજન ન મળે. અનિદ્રાનો ભોગ બનો. ધનહાનિ થાય.\nઆપ્‍તજનો સાથે મનદુ:ખ ન થાય તે માટે ધ્‍યાન રાખવું. આરોગ્‍ય મધ્‍યમ રહેશે. આદ્યાત્મિક પ્રવૃત્તિઓ માટે સારા દિવસ છે. આર્થિક લાભ થાય. વિદ્યાર્થીઓએ વિદ્યાભ્‍યાસમાં વધારે ધ્‍યાન આ૫વું ૫ડશે. બપોર ૫છી આ૫ ૫રિસ્થિતિમાં અનુકુળતા અનુભવશો. મનની મૂંઝવણનો ઉકેલ મળશે. તન-મન સ્‍વસ્‍થ બનશે. શત્રુઓની ચાલ સફળ નહીં થાય.\nઆજે આ૫ની ધાર્મિક અને આદ્યાત્મિક પ્રવૃત્તિઓ વધી જશે. નોકરી ધંધામાં અનુકુળ ૫રિસ્થિતિ આવે. આ૫નું દરેક કાર્ય સરળતાથી પૂર્ણ થશે. ગૃહસ્‍થ જીવનમાં આનંદ રહેશે. ઓફિસ અને વ્‍યવસાયમાં આ૫નું વર્ચસ્‍વ વધશે. મધ્‍યાહન ૫છી આ૫ના વિચારોમાં થોડી નકારાત્‍મક છાંટ આવે. ૫રિણામે માનસિક હતાશા અનુભવશો. શેરસટ્ટામાં મૂડી રોકાણ કરશો. ગૃહિણીઓ માનસિક અસંતોષ અનુભવશો.\nREAD કોલેજના બહાને પાર્કમાં ફરતા ગુલ્લીબાજોને પોલીસે ભણાવ્યો પાઠ, યુવકો પાસે કરાવી ઉઠક-બેઠક, જુઓ VIDEO\nધા‍ર્મિક, સામાજિક કાર્યો પાછળ ધનખર્ચ રહે. સગાસંબંધી કે મિત્રો સાથે ખટરાગ થાય. આજે આ૫ વધારે ૫ડતું આદ્યાત્મિક વલણ ધરાવશો. કોર્ટ કચેરીના કાર્યમાં સફળતા મળે. ઓ૫રેશનથી સંભાળવું. બપોર બાદ દરેક કાર્ય સરળતાથી પૂર્ણ થતું જણાશે. ઓફિસમાં આ૫નો પ્રભાવ વધે. ગૃહસ્‍થ જીવનમાં પણ મધુરતા છવાશે. ઉ૫રી અધિકારીઓની કૃપાદૃષ્ટિ રહેશે. માનસિક શાંતિ જળવાશે.\nનોકરી વ્‍યવસાય અને અન્‍ય ક્ષેત્રોમાં આ૫ના માટે આજનો દિવસ લાભપ્રદ રહેશે. લગ્‍નોત્‍સુક યુવક યુવતીઓને લગ્‍નનો પ્રશ્‍ન ઉકેલી જવાની શક્યતા છે. પ્રીયપાત્ર સાથે મુલાકાત થાય. પ્રવાસ ૫ર્યટન અને મિત્રો તરફથી ભેટસોગાદો મળે. બપોર ૫છી દરેક કામમાં થોડીક સાવધાની રાખવી જરૂરી છે. વ્‍યાવસાયિક કાર્યોમાં સરકારની દખલગીરી વધે. વધુ મહેનતે ઓછી સફળતા મળે. આદ્યાત્મિકતા તરફ વધારે ઝુકાવ રહે.\nગુજરાત :3વર્ષ જુના રાયોટીંગના કેસમાં હાર્દિક પટેલની મોરબીથી કરાઈ ધરપકડ


સાપ્તાહિક રાશિફળઃ 04 એપ્રિલ થી 10 એપ્રિલ 2021\nઆ સપ્તાહ તમારા માટે ઘણાં સારા ફળ લઇને આવનારું છે. આ સપ્તાહમાં તમે કોઇ નવો મોબાઇલ ફોન અથવા લેપટોપની ખરીદી કરી શકો છો, અને તેમની ખરીદી પાછળ તમારે સારી એવી રકમનો ખર્ચો પણ કરવો પડી શકે છે. વર્ષ 2021ના 14માં સપ્તાહમાં મેષ રાશિના જાતકોના પ્રેમ જીવનની વાત કરીએ, તો પોતાના પ્રેમીની ખુશી માટે તમે તેમની સાથે પોતાનો સમય પસાર કરશો. જો તમે પરિણિત છો, તો જીવનસાથી સાથે પ્રણય અને રોમાન્સમાં વધારો થશે. નોકરિયાત વર્ગના લોકોએ પોતાના કામના સંબંધમાં પ્રવાસ પર જવું પડી શકે છે. વેપારી વર્ગ માટે આ સપ્તાહનો સમય સારો રહેશે અને નવા બિઝનેસમાં રોકાણ કરવા તેમના માટે આ ખૂબ જ સારો સમય છે. સ્ટૂડેન્ટ્સને પોતાના અભ્યાસમાં એકાગ્રતાની કમીની અનુભૂતિ થઇ શકે છે, જેના કાણે તેમને પોતાના અભ્યાસમા થોડીક સમસ્યાનો સામનો કરવો પડી શકે છે. આરોગ્યની વાત કરીએ, તો તમારે પોતાના આરોગ્ય તરફ થોડું ધ્યાન આપવું પડશે, કારણ કે આ સમયે જો તમે પોતાના આરોગ્યની અવગણના કરશો, તો તમારી તબિયત બગડી શકે છે.\nવૃષભ રાશિના જાતકો, વર્ષ 2021નું આ ચૌદમું સપ્તાહ તમને માનસિક રૂપે ખુબ જ મજબૂત બનાવશે. આ સમયગાળા દરમિયાન તમે પોતાના જીવનમાં ચાલી આવતી સમસ્યાઓ, તકલીફોને ધ્યાનમાં રાખીને, આ શિખશો કે મુશ્કેલ સમય જ વ્યક્તિને મજબૂત બનાવે છે. આ સપ્તાહે તમારે પોતાના ખાસ મિત્રોની સાથે ઝઘડો કરવાથી બચવું જોઇએ. કારણ કે આ સમયમાં તેઓ તમને સાચી અને યોગ્ય સલાહ આપી શકે છે. પરંતું આ વાતની પૂરી સંભાવના છે કે તમને તેમની સલાહ પસંદ નહીં પડે. પ્રણય જીવનની વાત કરીએ તો આ સપ્તાહે પ્રણય જીવનમાં તમને સારા પરિણામો મળશે. આ સપ્તાહે તમે ફેસબુક અને વૉટ્સએપ મારફત સતત તેમના સંપર્કમાં રહેશો. કદાચ વચ્ચે-વચ્ચે તમને પ્રિય પાત્રની સાથે મુલાકાત કરવાની તક પણ મળી શકે છે. પરિણિત લોકોના દાંપત્ય જીવનમાં સ્થિતિઓ હવે નિયંત્રણમાં આવવા લાગશે. નોકરિયાત વર્ગના રાશિફળની વાત કરીએ તો, નોકરિયાત વર્ગને આ સપ્તાહે પોતાની વાતો ખુલીને કહેવાની તક મળશે, જેનાથી તેમની વ્યવહારિક સમસ્યાઓને દૂર કરવાની તક મળશે. વેપાર કરનારા લોકોને આ સમયે ખુબ જ સારા પરિણામ મળશે. તમારા કેટલાક વડીલો આ સમયે તેમને મદદ લાગી શકે છે. તેઓ તમને પોતાના સંપર્કોનો ફાયદો અપાવી શકે છે. આ સપ્તાહના મધ્યમાં તમે કોઇ લાંબા પ્રવાસે જઇ શકો છો.\nમિથુન રાશિના જાતકો, આ સપ્તાહે તમે પોતાના જીવનને ઉંડાણપૂર્વક જાણવાનો પ્રયાસ કરશો. વર્ષ 2021ના આ 14માં સપ્તાહમાં તમે થોડોક સમય પોતાની જાત માટે પણ ફાળવશો, જેનાથી તમે આત્મિક શાંતિની પ્રાપ્તીની દિશામાં આગળ વધશો. તમે પોતાના સંબંધો પ્રત્યે સંવેદનશીલ બનશો. તમારા પરિવારના લોકો પ્રત્યે તમારા મનમાં કૃતજ્ઞતાનો ભાવ જાગૃત થશે અને તે લોકો તમારા કામમાં તમારી સહાયતા કરશે. પરિણિત જીવનની વાત કરીએ તો, આ સપ્તાહે તમને કેટલાંક નવા અનુભવ પ્રાપ્ત થશે અને તમારા જીવનસાથી કેટલીક સમજદારીની વાતો કરશે, જે તમને પસંદ પડશે. જે લોકો કોઇને પ્રેમ કરે છે, તેમના માટે પણ આ સમય થોડી સાવધાની દાખવવાનો છે, કારણ કે તમારે પોતાના કામ અને પ્રેમની વચ્ચે તાળમેળ જાળવીને રાખવો પડશે. આ સપ્તાહે વિદ્યાર્થીઓએ સારા પરિણામ મેળવવા માટે વધારે મહેનત કરવી પડશે. તમારી ઇનકમ કરતા આ સપ્તાહે ખર્ચા વધારે થશે, જેના કારણે તમે થોડા પરેશાન થઇ શકો છો. આરોગ્યની વાત કરીએ, તો આ સપ્તાહે તમારું આરોગ્ય સારું રહેશે અને તમારી અંદર પડકારો સામે લડવા માટેનો જુસ્સો રહેશે, જે તમને આગળ વધવામાં મદદગાર સાબિત થશે. પ્રવાસ પર જવા માટે આ સપ્તાહ વધારે અનુકૂળ નથી.\nકર્ક રાશિના જાતકો,વર્ષ 2021ના આ સપ્તાહના પ્રારંભમાં પોતાની જાત માટે શાંતિની શોધ કરશે. આ સમયગાળા દરમિયાન તમારે તમારા સંબંધોને આગળ વધારવા માટે ધીરજ ધરીને તબક્કાવાર રીતે આગળ વધવાનું રહેશે. ત્યારે ક્યાંક જઇને તમે તમારા સાથી સમક્ષ તમારા મનમાં રહેલી વાત કરી શકશો. સપ્તાહના મધ્ય ભાગમાં તમારે આરોગ્યને લગતી કેટલીક સમસ્યાઓનો સામનો કરવો પડી શકે છે, પરંતું તમને કોઇ મોટી અને ગંભીર બીમારી થવાની આશંકા જણાઇ રહી નથી. જ્યારે કેટલીક સ્થિતિઓમાં તો તમારું આરોગ્ય પહેલાં કરતા પણ વધારે સારું રહે તેવી આશા છે. આ સપ્તાહ જેમ-જેમ પસાર થતું જશે, તેમ-તેમ તમારી ગ્રહ દશામાં પરિવર્તન આવશે. તમે નવો વેપાર શરૂ કરવા વિશે વિચારણા કરી શક છો. આ સપ્તાહે તમને તમારા ભાગ્યનો સાથ મળશે અને તમે પોતાના કામમાં આગળ વધશો. ભાગીદારી વાળા બિઝનેસને આગળ વધારવામાં કેટલોક સમય લાગી શકે છે, પરંતું તેનો અર્થ આમ બિલકુલ નથી થતો કે તમે કરેલું રોકાણ ક્યાંક અટકી ગયું છે. આ સપ્તાહ દરમિયાન તમને તમારા વેપારમાં સફળતા પ્રાપ્ત થાય તેવી પૂરી સંભાવના દેખાઇ રહી છે. સપ્તાહની શરૂઆતના સમયમાં વિદ્યાર્થી વર્ગને તેમને અભ્યાસમાં ઓછો રસ પડશે, પરંતું સપ્તાહનો અંત આવતા સુધઈમાં તેમને અભ્યાસમાં સારા પરિણામો જોવા મળશે. જોકે, સારું પરિણામ પ્રાપ્ત કરવા માટે તમને છાશવારે કોઇના માર્ગદર્શનની જરૂરિયાત અનુભવાતી રહેશે.\nસિંહ રાશિના જાતકો, વર્ષ 2021નું આ સપ્તાહ, પ્રારંભિક તબક્કે તમારા માટે ખુબ જ સારું રહેવાનું છે. આ સપ્તાહે તમારી ઇનકમમાં પણ વધારો થશે. તમને સંતાનો તરફથી સારા પરિણામ પ્રાપ્ત થશે. તેમના ખુશખબર તમને મજબૂતી પ્રદાન કરશે. જો તમે વિદ્યાર્થી છો, તો આ સપ્તાહે અભ્યાસમાં તમારું ખુબ મન લાગશે અને તમને તેના સકારાત્મક પરિણામો જોવા મળશે. જો તમે કોઇને પ્રેમ કરતા હો, તો પ્રણય જીવનમાં રચનાત્મકતામાં વધારો થશે અને તમે એક-બીજાને ખુલીને પોતાના મનની વાત કહો તે માટેની તકો પણ આવશે. સાથે જ તમે ક્યાંક લાંબા પ્રવાસે જવા માટેનું પ્લાનિંગ પણ કરી શકો છો. જે લોકો પરિણિત છે, તેમનું દાંપત્ય જીવન આ સપ્તાહે ખુશનુમા રહેવાનું છે. સાસરી પક્ષમાં કોઇ ફંકશનમાં સામેલ થવાને કારણે તમે ઘણાં બધા લોકો સાથે મુલાકાત કરશો અને તમારા નવા સંપર્ક બનશે. નોકરિયાત વર્ગના લોકોની વાત કરીએ, તો તેમણે થોડું સાવધ રહેવાની જરૂર છે. વેપાર સાથે જોડાયેલા જાતકો માટે સમય સારો રહેવાનો છે. તમારા આરોગ્યમાં ચડ-ઉતરની સ્થિતિ યથાવત રહેશે. જો તમારી પોતાની ઓફિસ છે, તો ત્યાં શોર્ટ સર્કિટ થવાનો ખતરો થઇ શકે છે, તેથી તમે થોડું ધ્યાન રાખજો.\nકન્યા રાશિના જાતકો માટે વર્ષ 2021નું આ સપ્તાહ સારું રાશિફળ લાવ્યું છે. તમારા માટે આ સપ્તાહ સારું રહેવાનું છે. તમે પોતાના પરિવાર અને કામની વચ્ચે તાળમેળ બેસાડીને રાખશો, જેનાથી સંતુલન જળવાઇ રહેશે અને તમારું કામ પણ સારું રહેવાનું છે. સાથે જ તમારું આરોગ્ય પણ મજબૂત રહેશે અને તમે આ સમય દરમિયાન પોતાના વ્યવહારમાં સકારાત્મક પરિવર્તનની અનુભૂતિ કરશો. આ સપ્તાહ દરમિયાન દાંપત્ય જીવનમાં પણ ખુશીઓની હરિયાળી છવાયેલી રહેશે અને તમે અને તમારા જીવનસાથી એકબીજાની સાથે હળીમળીને રહેશો. પ્રેમી યુગલ માટે પણ આ સપ્તાહ આશા અનુકૂળ ફળ પ્રદાન કરનારું સાબિત થશે. તમે બંને સાથે મળીને કોઇ ચેરિટીમાં ફાળો આપી શકો છો. નોકરિયાત વર્ગની વાત કરીએ, તો નોકરી કરતા જાતકોને કામમાં પ્રગતિ મળવાના પૂરા યોગ બનતા દેખાઇ રહ્યા છે. સિનિયિર અધિકારોઓનો પણ તમને પૂરો સહકાર મળશે. જે લોકો વેપાર સાથે જોડાયેલા છે, તેમને પોતાના બિઝનેસમાં સફળતા પ્રાપ્ત થશે અને તેમને પોતાના કામમાં ખુબ જ મજા આવશે. પ્રવાસ પર જવા માટે સપ્તાહનો મધ્યનો સમયગાળો સારો રહેવાનો છે. તમારી ઇનકમમાં વધારો થશે તેમજ ખર્ચાઓમાં કમી આવશે, જેનાથી તમે પોતાની જાતને ખુબ જ મજબૂત અનુભવશો.\nવર્ષ 2021ના આ સપ્તાહ દરમિયાન તુલા રાશિના જાતકોના ભાગ્યફળ પર દૃષ્ટિ કરીએ, તો તુલા રાશિના જાતકોને આ સપ્તાહ પોતાની અંદર ડોકિયું કરવાની તક પ્રદાન કરશે. તમે જોશો કે તમે હજુ સુધીમાં જે ભૂલો કરી છે, તેમનું તમે પુનરાવર્તન ન કરો. તેનાથી તમને ખુબ જ લાભ થશે અને સાથે જ તમારા બિઝનેસને પણ ખુબ જ ફાયદો પહોંચશે. તમે આ સપ્તાહે કેટલીક નવી યોજનાઓ પર કામ કરશે અ કેટલીક જૂની યોજનાઓને ફરીવાર લાગું કરી શકો છો. તમે પોતાના બિઝનેસમાં પોતાના કામદારોના હિતો વિશે વિચાર કરશો. જો તમે, જોબ કરતા હો, તો તમે શિસ્તમાં રહીને તમારા કામને કરશો, જે તમારા હિતમા રહેવાની સાથે જ તમારા પક્ષમાં જશે. તમારું આરોગ્ય જરૂર થોડું નબળું રહેશે અને કેટલાક વિરોધીઓ પણ પ્રયાસ કરશે કે તેઓ તમને નબળા કરી શકે, પરંતુ તેમની કોઇ કારી ફાવશે નહીં. પ્રણય જીવન વ્યતિત કરી રહેલા લોકોને આ સપ્તાહે સારા પરિણામ પ્રાપ્ત થસે અને તમે પોતાની લવ લાઇફને સારી બનાવવા માટે પરિવારના લોકો સાથે આગળ વધીને વાત કરી શકો છો. જે લોકો પરિણિત છે, તેમણે પોતાના ગૃહસ્થ જીવનને હજુ વધારે સુંદર બનાવવા માટે પરિવારના લોકોની મદદ લેવી જોઇએ.\nવર્ષ 2021નું આ અઠવાડિયું વૃશ્ચિક રાશિના જાતકોને કેવું ભાગ્યફળ આપશે તેની તરફ દૃષ્ટિ કરીએ, તો આ સપ્તાહ તમારા માટે સામાન્ય ફળ પ્રદાન કરનારું સાબિત થશે. તમે આ સપ્તાહે પોતાના ધનમાં વૃદ્ધિ થાય તે માટેના પ્રયાસ કરશો. તેના માટે તમારી તીવ્ર અને કુશાગ્ર બુદ્ધિ કામ લાગશે. તમારા કોઇ જૂના સાથી પણ તમને કામ લાગી શકે છે. નોકરિયાત વર્ગના લોકોની વાત કરીએ, તો નોકરી સાથે જોડાયેલા જાતકોએ આ સમય દરમિયાન થોડીક સાવધાની રાખીને કામ કરવું પડશે, કારણ કે તમારા કામમાં એકાગ્રતાની કમીને કારણે કેટલીક ભૂલો થઇ શકે છે, જે ઉડીને નજરે ચડી શકે છે. અભ્યાસ કરી રહેલા વિદ્યાર્થી જાતકોને એકાગ્રતાની જરૂર રહેશે, કારણ કે તેમના કેટલાક મિત્રો તેમની એકાગ્રતામાં વિઘ્ન નાખી શકે છે. પરિણિત લોકોનું જીવન આ સમય દરમિયાન કેટલીક સમસ્યાઓની સાથે આગળ વધશે, પરંતું હવે તમે ઘણી હદ સુધી પોતાના સંબંધને સારો બનાવવામાં સફળ થઇ શકશો. પ્રણય જીવન ગાળી રહેલા લોકો માટે આ સપ્તાહ સારું પરિણામ લઇને આવશે. તમે તેમની સાથે કોઇ સારી ડેટનું પ્લાનિંગ કરી શકો છો અથવા તો કોઇ ખાસ મૂવી જોવા માટે પણ જઇ શકો છો. માત્ર એટલું જ નહીં તમે તેમને કોઇ મોંઘીદાટ ગિફ્ટ પણ આપી શકો છો. તેનાથી તેઓ તમારાથી ઇમ્પ્રેસ થશે. પ્રવાસ પર જવા માટે આ સપ્તાહ સારું રહેવાનું છે. પ્રવાસમાં તમને કેટલાક જૂના લોકોની સાથે મુલાકાત કરવાની તક પ્રાપ્ત થશે.\nધન રાશિના જાતકો માટે વર્ષ 2021નું આ સપ્તાહ ખુબ જ સારું રહેવાનુ છે. આ સપ્તાહે તમારી અંદર ગજબનો આત્મવિશ્વાસ જોવા મળશે અને તમારા પરિવારના લોકોનો સહયોગ તમને પ્રાપ્ત થશે. તમે તમારા ઘરની અંદર નવું વૉટર પ્યોરિફાયર લગાવી શકો છો. નોકરિયાત વર્ગના જાતકોની વાત કરીએ, તો નોકરી કરતા જાતકોના કામમાં મજબૂતી જોવા મળશે. તમને તમારા સારા કામોનું પરિણામ પ્રાપ્ત થવુ નક્કી છે. વેપાર સાથે જોડાયેલા જાતકોને આ સપ્તાહે તેમના બિજનેસ પાર્ટનર તરફથી કેટલીક નવી પ્રયુક્તિઓ મળશે, જેની મદદથી વેપારને આગળ લઇ જવાની તમને તક સાંપડશે. તમારું આરોગ્ય સારું રહેશે. પરિણિત લોકોના રાશિફળની વાત કરીએ, તો દાંપત્ય જીવન ગાળી રહેલા લોકોને આ સમયે ખુબ જ સારા અનુભવ થશે અને તમે પરિવાર સાથેના પોતાના સંબંધોને હજુ પણ વધુ મજબૂત બનાવશો. પ્રણય જીવન વિતાવી રહેલા લોકો માટે આ સમય સામાન્ય રહેવાનો છે. પ્રવાસ પર જવા માગતા હો, તો તમારા માટે સપ્તાહના અંતિમ દિવસો સારા રહેશે.\nવર્ષ 2021નું આ સપ્તાહ મકર રાશિના જાતકો માટે સમાન રૂપે ફળ પ્રદાન કરનારું રહેવાનું છે. આ સપ્તાહની શરૂઆતના સમયમાં તમારે થોડી ધીરજ ધરીને કામ કરવું પડશે. આ સપ્તાહે તમને તમારી ચિંતાઓ જરૂરથી હેરાન-પરેશાન કરશે, પરંતું તમારો આત્મવિશ્વાસ તમને મજબૂતી પ્રદાન કરશે. તમારા ખર્ચાઓમાં વધારો થશે, પરંતુ સપ્તાહના દિવસો જેમ-જેમ આવતા જશે, તે ખર્ચાઓ ઘટતા જશે. તમને પોતાની જાત પર એટલો વિશ્વાસ હશે કે દરેક કામને જાતે જ કરવાની ઇચ્છા તમારા મનમાં જાગૃત થશે. નોકરિયાત વર્ગના જાતકોને તેને પુરો ફાયદો પ્રાપ્ત થશે. તમારા ભાઇ-બહેન પણ તમારી મદદ કરશે. તમારા મિત્રો અથવા તમારા સગા-સંબંધીઓ પાસેથી પણ તમને જરૂરિયાત પ્રમાણે સહાયતા પ્રાપ્ત થશે. તમારી ઇનકમ સામાન્ય રીતે વધશે. તમારું ગૃહસ્થ જીવન શાંતિપૂર્ણ તેમજ પ્રેમથી ભરપૂર રહેશે. પ્રણય જીવન વ્યતિત કરી રહેલા લોકોને આ સપ્તાહ દરમિયાન કોઇએ એડવેન્ચર કેમ્પમાં જવાની તક પ્રાપ્ત થઇ શકે છે. જો તમે પ્રવાસ પર જવા માગતા હો, તો તેના માટે સપ્તાહના અંતિમ દિવસો સારા રહેશે.\nકુંભ રાશિના જાતકો વર્ષ 2021નું આ સપ્તાહ તમને આશાઓને અનુરૂપ ફળ પ્રદાન કરનારું સાબિત થવાનું છે. આ સપ્તાહ દરમિયાન તમારી ઇનકમમાં વધારો થશે. તો સાથે જ તમારા ખર્ચાઓમાં પણ કમી આવશે, પરંતુ સપ્તાહના વચ્ચેના સમયગાળા દરમિયાન કેટલાંક ખર્ચા ઓચિંતા પણ આવી જશે જેથી કરીને તમે તમારું નાણાકીય મેનેજમેન્ટ યોગ્ય રીતે કરીને રાખજો. આ સમય દરમિયાન તમારા આરોગ્યમાં સુધારો જોવા મળશે. પારિવારિક સમસ્યાઓમાં તમને હવે ધીમે-ધીમે શાંતિની અનુભૂતિ થશે. પરિસ્થિતિઓ તમારા પક્ષમાં રહેશે, જેનાથી કોઇ મોટી સમસ્યા તમારી સામે નહીં આવે. નોકરિયાત વર્ગના જાતકોએ આ સપ્તાહ દરમિયાન પોતાના કામ પર ધ્યાન રાખવાની સાથે જ આ વાતનું પણ પુરુ ધ્યાન રાખવું પડશે કે કોઇ વ્યક્તિ તમારી વાતોને કારણે દુભાય નહીં. વેપાર સાથે જોડાયેલા જાતકો માટે આ સમયગાળો પડકારજનક રહી શકે છે. તમારી કોઇ યોજના તમારી વિરુદ્ધ જઇ શકે છે, જેનું ધ્યાન રાખજો. પરિણિત લોકોની વાત કરીએ, તો તેમનું ગૃહસ્થ જીવન આ સમય દરમિયાન ખુશનુમા રહેવાનું છે. પરિવારમાં સુખ શાંતિ જળવાયેલી રહશે. તમારે ત્યાં કોઇ મોટા ફંક્શનનું આયોજન થઇ શકે છે. પ્રણય જીવન વ્યતિત કરી રહેલા જાતકોની વાત કરીએ, તો તેમને આ સમય દરમિયાન આનંદની પ્રાપ્તી થશે. તમારું પ્રિય પાત્ર આ સમય દરમિયાન તમારા પરિવારના સભ્યોની સાથે મુલાકાત કરવા માટેની જિદ કરી શકે છે. આ સપ્તાહના પ્રારંભમાં તમે કોઇ પ્રવાસ પર પણ જઇ શકો છો.\nવર્ષ 2021નું આ અઠવાડિયું મીન રાશિના જાતકોને કેવું ભાગ્યફળ પ્રદાન કરશે તેની તરફ એક દૃષ્ટિ કરીએ, તો આ સપ્તાહ તમારા માટે સામાન્ય ફળ પ્રદાન કરનારું સાબિત થવાનું છે. આ સપ્તાહ દરમિયાન તમારા આરોગ્યમાં પડતી જોવા મળી શકે છે અને તમે બીમાર પડી શકો છો, તેથી ખાન-પાનમાં સંતુલન જાળવી રાખજો તેમજ તમારી દિનચર્ચાને પણ નિયમિત બનાવવાનો પ્રયાસ કરશો. આ સપ્તાહ દરમિયાન તમારી ઇનકમમાં વધારો થશે અને સાથે જ તમારા ખર્ચાઓમાં પણ કમી આવશે, જેનાથી તમારી આર્થિક સ્થિતિ મજબૂત બનશે. નોકરિયાત વર્ગના જાતકોને પોતાના બોસનો વિશ્વાસ પ્રાપ્ત થશે. તેઓ તમને ખુશ રાખશે અને સાથે જ તમને સપોર્ટ પણ કરશે. વેપારી વર્ગ માટે આ સમય સામાન્ય રહેશે. તમારું પારિવારિક જીવન ખુશનુમા રહેશે. સાથે જ કેટલાંક લોકોને વિદેશ જવાની તક પણ પ્રાપ્ત થશે. પ્રણય જીવનની વાત કરીએ, તો પ્રણય જીવનમાં ચડ-ઉતરની સ્થિતિ જોવા મળશે. તેથી તમારે સમજી વિચારીને જ આગળ વધવું જોઇએ. તમારું પ્રિય પાત્ર તમારાથી નારાજ ન થાય તેનું ખાસ ધ્યાન રાખજો. પરિણિત લોકોનું દાંપત્ય જીવન આ સમય દરમિયાન સામાન્ય રહેશે. તમને આ સમય દરમિયાન કેટલાંક નવા મિત્રો બનાવાની તક પ્રાપ્ત થશે. કલાત્મક લોકો સાથે તમારી મૈત્રીમાં વધારો થશે. પ્રવાસના ઉદ્દેશ્યથી સપ્તાહનો મધ્યનો તબક્કો સારો રહેશે.


Bihar Election 2020 pm narendra modi 12 public rallies full schedule ag – News18 Gujarati\n23 ઓક્ટોબરથી બિહાર મિશન પર રહેશે PM મોદી, 12 રેલીઓ કરશે, જુઓ કાર્યક્રમ\nબિહાર વિધાનસભા ચૂંટણી (Bihar Assembly Elections 2020) માટે 28 ઓક્ટોબરે પ્રથમ તબક્કાનું વોટિંગ છે\nનવી દિલ્હી/પટના : બિહાર વિધાનસભા ચૂંટણી (Bihar Assembly Elections 2020) માટે 28 ઓક્ટોબરે પ્રથમ તબક્કાનું વોટિંગ છે. આ પહેલા બીજેપી-જેડીયૂએ (BJP-JDU Alliance)પ્રચાર અભિયાન ઝડપી બનાવ્યો છે. આ યાદીમાં પ્રધાનમંત્રી નરેન્દ્ર મોદી (PM Narendra Modi) જલ્દી ચૂંટણી રેલીમાં ઉતરશે. બીજેપી તરફથી આપવામાં આવેલી જાણકારી પ્રમાણે પ્રધાનમંત્રી પ્રદેશમાં 12 રેલીઓ કરશે. પીએમ મોદી સાથે મુખ્યમંત્રી નીતિશ કુમાર, વીઆઈપી અને હમ પાર્ટીના વરિષ્ઠ નેતા પણ સામેલ થશે. પીએમ મોદીની પ્રથમ રેલી 23 ઓક્ટોબરે સાસારામમાં યોજાશે.\nપીએમ મોદીની રેલીઓનો કાર્યક્રમ\n- બિહારમાં પ્રથમ તબક્કાના મતદાન પહેલા પીએમ મોદી 23 ઓક્ટોબરે સાસારામમાં રેલીને સંબોધિત કરશે. પહેલા જ દિવસે પીએમ અને સીએમ ગયા અને ભાગલુપરમાં પણ ક્રમશ બીજી અને ત્રીજી રેલીને સંબોધિત કરશે.\n- 28 ઓક્ટોબરે પીએમ બીજી વખત બિહારમાં ચૂંટણી રેલીને સંબોધિત કરશે. દરભંગમાં પ્રથમ પેલી કરશે. આ પછી પટના જિલ્લામાં બે અન્ય રેલીને સંબોધિત કરશે.\nઆ પણ વાંચો - Covid-19:પ્રધાનમંત્રી નરેન્દ્ર મોદીએ કોરોના ટેસ્ટ અને સીરો સર્વે વધારવા પર ભાર આપ્યો\n- આ પછી 1 નવેમ્બરે પીએમ મોદી અને સીએમ નીતિશ કુમાર પહેલા છપરા અને પછી પૂર્વ ચંપારણ, સમસ્તીપુરમાં ચૂંટણી સભાને સંબોધિત કરશે.\n- ચોથી વખત પ્રધાનમંત્રી3નવેમ્બરે રેલી કરવા આવશે. તે દિવસે પશ્ચિમી ચંપારણ, સહરસા અને અરસિયામાં સીએમ સાથે સભાને સંબોધિત કરશે.\nનીતિશ સરકારનો રિપોર્ટ કાર્ડ\nઆ પહેલા બિહાર એનડીએ દ્વારા એક સંયુક્ત પ્રેસ કોન્ફરન્સમાં નીતિશ સરકારનો રિપોર્ટ કાર્ડ જાહેર કરવામાં આવ્યો છે. પટનાની એક હોટલમાં આયોજીત આ કાર્યક્રમમાં બીજેપી અને જેડીયૂ સિવાય અન્ય બે સહયોગી (હમ અને વીઆઈપી) નેતા પણ મંચ પર ઉપસ્થિત હતા.\nFirst published: October 16, 2020, 15:54 IST\nBihar Assembly ElectionBihar Election 2020JDUપીઅેમ નરેન્દ્ર મોદીબિહાર ચૂંટણીભાજપ


News Views Reviews: જે સ્ત્રી દેશને તેજસ્વી, નિરોગી અને સુશિક્ષિત સંતાનો આપે છે તે પણ સેવા જ કરે છે!\nજે સ્ત્રી દેશને તેજસ્વી, નિરોગી અને સુશિક્ષિત સંતાનો આપે છે તે પણ સેવા જ કરે છે!\nસ્ત્રીઓની પવિત્રતા માટે આ બધી રોગિષ્ઠ ચિંતા શા માટે?\nપુરુષોની પવિત્રતા બાબત સ્ત્રીઓને કંઈ કહેવાની છૂટ છે?\nકન્યા કેળવણીની બાબતમાં એમના વિચારો અત્યંત એડવાન્સ્ડ હતા. પુરુષો દ્વારા થતા સ્ત્રીઓના શોષણ વિરુદ્ધ એમણે અનેક વખત કલમ ઉઠાવી. સ્ત્રીઓ અંગે ગાંધીજીએ જેટલું લખ્યું છે, અદ્દભુત કક્ષાનું છે. સ્ત્રી વિષે લખતી વખતે તેઓ ઉચ્ચતમ કક્ષાના ફિલસુફ બની જતા. કહો કે ખુદ સ્ત્રી જ બની જતા. સાંપ્રત કાળમાં મહાત્મા ગાંધીના વિચારો કેટલી હદે પ્રસ્તુત છે? આ સવાલ ઘણા સમયથી ચર્ચાતો રહ્યો છે. છેક ગાંધીજીના સમયથી તેઓ જમાનાથી આગળ હતા કે તેમના વિચારો સંકુચિત હતા? ગાંધીજી અભ્યાસનો વિષય છે અને એમનાં લખાણો ચિંતનનો સબ્જેકટ છે. એમનાં લખાણો વાંચો કે ચિંતન આપમેળે ચાલુ થઈ જાય. મગજમાં કોઈ જેરણી કે મિક્સર ફેરવતું હોય એવું લાગે. આખું ચેતનાતંત્ર હચમચી ઊઠે. તેઓ પોતાના મોટા ભાગના વિચારો બાબતે સ્પષ્ટ હતા. આપણે ધર્મ પરના તેમના વિચારો આજની તારીખે કેટલા પ્રસ્તુત છે એ જાણવાની કોશિશ કરી છે. પણ એમનું વિચારવિશ્વ બહુ વિશાળ છે. આવનારા દિવસોમાં આપણે કેળવણી, પત્રકારત્વ, અહિંસા, સેક્સ, રાજનીતિ, સમાજ અને અન્ય વિષયો પર તેમણે કરેલું ચિંતન માણીશું.\nએક યુવકે ગાંધીજીને પત્ર લખીને એક પ્રશ્ન પૂછ્યો : ‘‘હું પરણેલો છું, પણ પરદેશ ગયો હતો. મારો એક મિત્ર હતો, જેનો મને અને માબાપને પૂરો વિશ્વાસ હતો. તે મિત્રે મારી પત્નીને ભોળવી છે. હવે હું પરદેશથી પાછો ફર્યો છું, તો સ્ત્રીને પેલા મિત્રથી ગર્ભ રહ્યો છે. બાપને ખબર પડતા તે કહે છે કે મારે ગર્ભપાત કરાવવો જોઈએ. તેમ ન થાય તો કુટુંબની લાજ જાય. મને આમાં ધર્મ નથી જણાતો. સ્ત્રીને પશ્ચાતાપ ખૂબ થાય છે. તે ખાતીપીતી નથી, તે કલ્પાંત કરે છે. મારો શો ધર્મ છે એ મને બતાવશો?’’ ઘટના છેક ૭૪ વર્ષ જૂની છે અને છતાં એ આજની જ છે. આજે પણ આવા બનાવો નથી બનતા શું?\nઅગાઉ કરતાં પણ કદાચ વધારે પ્રમાણમાં બને છે, પણ ગાંધીજીએ પેલા યુવકને જેવો પૅક્ટિકલ જવાબ આપ્યો એવી સલાહ આજે મળવી મુશ્કેલ છે. તારીખ ૯ ડિસેમ્બર ૧૯૨૮. ‘નવજીવન’ સામયિકમાં ગાંધીજીએ લખ્યું: ‘‘આ કાગળ હું બહુ સંકોચપૂર્વક છાપું છું. આવા દાખલા સમાજમાં બન્યા કરે છે એ સૌ જાણે છે. તેને વિષે જાહેરમાં મર્યાદિત ચર્ચા કરવી મને અયોગ્ય નથી લાગતી. આવશ્યક પણ લાગે છે. ગર્ભપાત ન કરાય એ તો દીવા જેવું સ્પષ્ટ છે. જેવો દોષ આ બિચારી સ્ત્રીએ કર્યો છે. એવો દોષ હજારો પતિઓ કરે છે. એમને કોઈ પૂછતું નથી. સમાજ તેમને દરગુજર કરે છે. એટલું જ નહીં, તેમની નિંદા સરખીયે નથી કરતો. જે વિકારને વશ પુરુષ છે તે જ વિકારને વશ સ્ત્રી પણ છે. ભેદ એ જ છે કે પુરુષના દોષ જાહેર નથી થતા, સ્ત્રીના સહેજે જાહેર થઈ જાય છે.’’\nસાત દાયકા પસાર થઈ ગયા. સ્થિતિ હજુ બદલાઈ નથી. પુરુષોની ટીકા કરવાનું ત્યારે સહેલું નહોતું. આવી બાબતમાં તો બિલકુલ નહીં. આખો સમાજ જ પુરુષપ્રધાન. આજનો સમાજ જોઈએ તો પણ ખ્યાલ આવી શકે કે એ સમયે પુરુષોનું વર્ચસ્વ કેટલું હશે. યુવાનને લખેલા જવાબમાંથી ગાંધીજીની તટસ્થતાનો ખ્યાલ આવી શકે. ઉપર અમે જ્યાં વાત અટકાવી છે ત્યાં ગાંધીજીનો જવાબ અટકી નથી ગયો. વાત આગળ વધારતાં એમણે લખ્યું : ‘‘સ્ત્રી દયાને પાત્ર છે. તેના બાળકને પ્રેમપૂર્વક ઉછેરવાનો તેના પતિનો ધર્મ છે. એ સ્ત્રી સાથે પતિએ હવે સંગ કરવો કે નહીં એ અટપટો પ્રશ્ન છે. પતિ પત્નીપરાયણ હોય, તેણે કદી દોષ ન કર્યો હોય. તો તેણે પત્નીના સંગનો ત્યાગ કરવો યોગ્ય ગણાય. પત્નીને પાળે, તેને જ્ઞાન મળે એવો પ્રબંધ કરે, અને પત્નીને શુદ્ધ રહેવામાં સહાય કરે. તો પત્નીને ખરો પશ્ચાતાપ થયો હોય ને પતિ તેનો સ્વીકાર કરે તો મને તે સ્વીકારવામાં દોષ નથી જણાતો.’’ ગાંધીજીના શબ્દોમાં તમને કશું જ અસામાન્ય ન લાગતું હોય તો ફક્ત એક જ વાતના સંદર્ભમાં આ આખી વાત નિહાળજો: તારીખ ૯/૧૨/૧૯૨૮.\nગાંધીજીએ કદી લોકોને રાજી કરવા નહોતું લખ્યું. સ્ત્રીઓની બાબતમાં તેમના મુક્ત વિચારો તેમને એ સમયના સમાજમાં અળખામણા કરવા માટે પર્યાપ્ત હતા, પણ એમને એ વાતની બિલકુલ ફિકર નહોતી. તારીખ ૨૫ ફેબ્રુઆરી ૧૯૪૦ના દિવસે ‘હરિજન બંધુ’માં તેમણે લખ્યું: મારો પોતાનો અભિપ્રાય એવો છે કે મૂળ પાયે જેમ પુરુષ તેમ જ સ્ત્રી એક જ માનવઅંશ છે, તેમ તેમનો કોયડો પણ મૂળ મુદ્દો એક હોવો જોઈએ. બંનેમાં એક જ આત્મા વસે છે. બેઉ એક જ જીવન જીવે છે, એક જ જાતની શબ્દસ્પર્શાદિ લાગણીઓ અનુભવે છે. એકબીજાના પૂરક છે, એકબીજાની સક્રિય સહાયતા વગર જીવી શકે નહીં.’’ સ્ત્રી અને પુરુષ એકબીજાના પૂરક છે અને તેમાં કોઈ જ સર્વોપરી નથી એવું તેમણે અનેક વખત કહ્યું અને લખ્યું. છતાં કોઈને વધુ માર્કસ આપવા જ હોય તો એ સ્ત્રીઓને આપવા જોઈએ એવું પણ તેઓ કહેતા.\nકન્યા કેળવણીની બાબતમાં એમના વિચારો અત્યંત એડવાન્સ્ડ હતા. પુરુષો દ્વારા થતા સ્ત્રીઓના શોષણ વિરૂદ્ધ એમણે અનેક વખત કલમ ઉઠાવી. સ્ત્રીઓ અંગે ગાંધીજીએ જેટલું લખ્યું છે, અદ્દભુત કક્ષાનું છે. સ્ત્રી વિષે લખતી વખતે તેઓ ઉચ્ચતમ કક્ષાના ફિલસુફ બની જતા. કહો કે ખુદ સ્ત્રી જ બની જતા. તેમણે પોતે એ વાત કબૂલ કરી છે કે તેઓ સ્ત્રી અંગે વિચારતા હોય ત્યારે સ્ત્રીના હૃદયથી જ વિચારે છે. સ્ત્રીઓ વિશેનાં તેમનાં લખાણો વાંચીએ તો ગાંધીજીમાં રહેલા ઉત્તમ સમાજસુધારકનાં દર્શન થાય. એમણે સ્ત્રીઓને સ્પર્શતી તમામ બાબતો અંગે તેમણે લખ્યું છે. લગ્ન, પડદો, સમાનતા, દહેજ, વિધવાવિવાહ, છૂટાછેડા, સ્ત્રી સન્માન. કયા વિશ્વ પર એમણે નથી લખ્યું? ૨૮ કે ૩૦ની સાલમાં પણ તેઓ બહુ સહજતાથી કહી શકતા કે મનમેળ ન હોય તો છૂટાછેડા લેવામાં કશું ખોટું નથી. એમણે લખ્યું હતું ‘‘જો છૂટાછેડા એ જ માત્ર ઉપાય હોય તો મારી નૈતિક કેવળ અટકાવવાના કરતાં હું તે ઉપાય લેતાં આંચકો ન ખાઉં.’’ આ જ લેખમાં તેમણે આગળ લખ્યું હતું ઃ ‘‘હિન્દુ ધર્મમાં પતિપત્ની બંનેની પ્રતિષ્ઠા સંપૂર્ણ સમાન છે. રામ જાણે કયારથી, રિવાજ બીજો જ પડી ગયો છે.’’\nએકવીસમી સદીનું અગિયારમું વર્ષ ચાલી રહ્યું છે. ગાંધીજીના વિચારો આજે કેટલા પ્રસ્તુત છે અથવા તેઓ જમાનાથી કેટલા આગળ હતા એ વાતની સાબિતી આપવાની જરૂર નથી. આજે કદાચ આપણને તેની સૌથી વધુ જરૂર છે. સ્ત્રીઓની સ્થિતિ અગાઉ કરતાં આજે બેશક બહેતર છે પણ હજુ એ પરિસ્થિતિ આદર્શ નથી. કેટલાક અધિકૃત આંકડાઓ:જેમને બજારે જવા માટે પણ પરવાનગી લેવી પડતી હોય તેવી સ્ત્રીઓની સંખ્યા ૬૮ ટકા છે, દેશની ૪૦ ટકા સ્ત્રીઓને પોતાના કુટુંબની આર્થિક ક્ષમતા પ્રમાણેનો સામાન્ય ખર્ચ કરવાની પણ સત્તા નથી, ૫૮ ટકા પુરુષો આપણે ત્યાં એવા છે, જે પોતાની પત્ની જો સેક્સ માણવાનો ઈનકાર કરે તો છળી ઊઠે છે, ૨૩ ટકા સ્ત્રીઓને તેમના પતિદેવો પરાણે સેક્સ માણવા મજબૂર કરે છે. પોતાનો પુત્ર લગ્ન અગાઉ શારીરિક સંબંધો બાંધે તો કશો વાંધો નથી એવું માનવાવાળા પિતાની સંખ્યા ૨૯ ટકા છે પણ આવું જ પોતાની પુત્રી વિશે વિચારતા હોય એવા પિતાની સંખ્યા ફક્ત ચાર ટકા છે. સ્ત્રી સમાનતા અને મહિલા ઉધ્ધારની વાતો જ વધુ થઈ છે, કામ ઓછું થયું છે. ખુદ સ્ત્રીઓએ પણ આ બાબતે કાગારોળથી વિશેષ કશું જ નથી કર્યું. સમાનતાની વાતો કરતી સ્ત્રીઓ પોતાના સ્ત્રીત્વનો હથિયાર તરીકે હંમેશાં ઉપયોગ કરે છે. પેટ્રોલ પંપ પર કે સિનેમાઘર કે રેલવે સ્ટેશન પર લાઈનો હોય ત્યારે સ્ત્રીઓ પોતાનું કામ પતાવવા આનું ઇમોશનલ બ્લેક મેઇલિંગ અવશ્ય કરે છે. ગાંધીજી આજે હયાત હોત તો સ્ત્રીઓની આવી માનસિકતા અંગે પણ સોઈ ઝાટકીને લખ્યું હોત. બહરહાલ સ્ત્રીઓ અંગેની બાબતોના તેમના વિચારો જોઈએ.....\n"જે રૂઢિ અને કાયદાના ઘડતરમાં સ્ત્રીનો કશો હિસ્સો નહોતો ને જેને માટે કેવળ પુરુષ જ જવાબદાર છે તે કાયદા ને તે રૂઢિના જુલમ નીચે સ્ત્રી કચડાતી આવી છે. અહિંસાના પાયા પર રચાયેલી જીવનની યોજનામાં પુરુષને પોતાનું ભાવિ નિર્માણ કરવાનો જેવો ને જેટલો અધિકાર છે તેવો ને તેટલો જ પોતાનું ભાવિ નક્કી કરવાનો હક સ્ત્રીને છે. પણ અહિંસક સમાજની વ્યવસ્થામાં જે અધિકાર કે હક મળે છે તે કોઈને કોઈ ફરજ કે ધર્મપાલનમાંથી ફલિત થાય છે. તેથી એ વાત પણ સ્વીકારવી જોઈએ કે સમાજમાં વર્તવાના કે વહેતા કરવાના નિયમો સ્ત્રી ને પુરુષ બંને પરસ્પર સહકાર ને સમજૂતીથી નક્કી કરે. એ નિયમોના પાલન માટે બહારની કોઈ સત્તાની જબરદસ્તી કામ ન આવે. સ્ત્રીઓ સાથેના પોતાના વર્તનમાં કે વહેવારમાં પુરુષોએ આ સત્યને પૂરેપૂરું ઓળખ્યું નથી. સ્ત્રીને પોતાની મિત્ર કે સાથી ગણવાને બદલે પુરુષે પોતાને તેનો સ્વામી કે ધણી માન્યો છે."\n"હિન્દુસ્તાનની સ્ત્રીઓને આ હલકા દરજ્જા પરથી હાથ પકડીને ઉપર લેવાનો ખાસ અધિકાર મહાસત્તાવાદીઓનો છે. જૂના જમાનાના ગુલામને ભાન નહોતું કે મારે સ્વતંત્ર થવાનું છે અથવા મારાથી સ્વતંત્ર થવાય. આજે સ્ત્રીની દશા પણ કંઈક એવી જ છે. પેલા ગુલામને જ્યારે મુક્તિ મળી ત્યારે થોડો વખત એને એમ લાગ્યું કે મારો આધાર જતો રહ્યો. સ્ત્રીઓને એવું શીખવવામાં આવ્યું છે કે તમારે આપણે પુરુષોના ગુલામ છીએ એમ માનવું. અહીં મહાસત્તાવાદીઓની ફરજ એ છે કે તેઓ સ્ત્રીઓને પોતાના અસલ સંપૂર્ણ દરજ્જાનું ભાન કરાવે અને જીવનમાં પુરુષ સાથે સરખા દરજ્જાથી પોતાનો ભાગ લેવાને તેમને કેળવીને લાયક બનાવે."\n"પોતાની ધણિયાણીઓને મનરમાડો કરવાની ઢીંગલીઓ કે ભોગવિલાસનું સાધન માનવાને બદલે તેમને સેવાના સમાન કાર્યમાં સન્માન્ય સાથીઓ ગણવી. આટલા ખાતર જે સ્ત્રીને શાળા કે કોલેજની કેળવણી મળી નથી તેઓ બની શકે તેટલું શિક્ષણ પોતાના પતિ પાસેથી મેળવે. જે વાત પત્નીઓની તેવી ઘટતા ફેરફારો સાથે માતાઓની તે દીકરીઓની સમજવાની છે. "\n"સ્ત્રી એ પુરુષની સહચારિણી છે, તેના સરખાર મનવાળી છે. પુરુષની બધી પ્રવૃત્તિ સૂક્ષ્મતાએ જાણવાનો તેને અધિકાર છે, જેટલી છૂટ પુરુષ ભોગવે છે તેટલી જ તેને ભોગવાનો હક છે અને જેમ પુરુષ પોતાના ક્ષેત્રમાં સર્વોપરી છે તેમ સ્ત્રી પોતાના ક્ષેત્રમાં છે. આ સ્થિતિ સ્વાભાવિક હોવી જોઈએ. એ કંઈ અક્ષરજ્ઞાનનું પરિણામ નહીં હોય. અજ્ઞાનરૂપી અંધરૂપમાં ડૂબેલા જડ પુરુષો પણ કૂંડી પ્રથાને લીધે, ન શોભી શકે ન ભોગવી શકે તેવો અધિકારી સ્ત્રી ઉપર ભોગવે છે. સ્ત્રીઓની આ દશાને લીધે આપણી ઘણી પ્રવૃત્તિઓ અડધે જઈ અટકી પડે છે, આપણાં ઘણાં કાર્યો પૂરાં શોભી નીકળતાં નથી, અર્ધી મૂડીથી જ વેપાર કરનારા પચ્છમબુદ્ધિ વેપારીના જેવી આપણી સ્થિતિ છે. "\n"સ્ત્રીઓના અધિકારી વિશે એકે બાબતમાં હું જરાય પડતું મેલવા તૈયાર નથી. મારા મત પ્રમાણે કાયદાએ સ્ત્રી અને પુરુષ વચ્ચે કોઈ જાતની અસમાનતા રાખવી ન જોઈએ. દીકરા અને દીકરી વચ્ચે કોઈ જાતનો ભેદભાવ ન હોવો જોઈએ."\n"જાતીય સમાનતાનો અર્થ કંઈ એવો નથી કે બંનેએ ધંધા પણ એક જ કરવા શિકાર મારવા નીકળવું. અગર તો ભાલાફેંકમાં પાવરધાં થવું એ સામે સ્ત્રીને સ્ત્રી તરીકે કાયદેસરની મનાઈ ભલે ન રાખવામાં આવે, પણ અંતરપ્રેરણાથી જ એવા કામથી સ્ત્રી મોં ફેરવશે. એવું કામ પુરુષ જ કરે. કુદરતે સ્ત્રી પુરુષ બેઉને એકબીજાની અવેજી થવા સારું નહીં પણ એકબીજાના પૂરક થવા સારું સમજ્યાં છે. તેમનાં કામો તેમના દેહના ઘડતરની પેઠે જ કુદરતે નક્કી કરી આપ્યાં છે. "\n"પવિત્રતા એ કૃત્રિમ વસ્તુ નથી. પરદાની ફરતી દીવાલથી તેનું રક્ષણ થઈ શકે ને એ અંદરથી ઊગી નીકળવી જોઈએ, અને તેનામાં કોઈ પણ વણમાગ્યાં પ્રલોભન સામે ટકી રહેવાની શક્તિ હોય તો જ તેની કિંમત છે.\nઅને સ્ત્રીઓની પવિત્રતા માટે આ બધી રોગિષ્ઠ ચિંતા શા માટે? પુરુષોની પવિત્રતા બાબત સ્ત્રીઓને કંઈ કહેવાની છૂટ છે? પુરુષોની પવિત્રતા માટે સ્ત્રીઓની ચિંતા વિષે આપણે કશું સાંભળતા નથી. સ્ત્રીઓની પવિત્રતાને નિયમનમાં રાખવાનો હક પુરુષોએ શા સારું પચાવી પાડવો જોઈએ? પવિત્રતા બહારથી લાવી ન શકાય. એ અંદરથી ઉગનારી વસ્તુ છે અને તેથી વ્યક્તિગત પ્રયત્નથી જ સિદ્ધ થઈ શકે. "\n"લગ્નથી દંપતીને કેવળ એકબીજાની સાથે એકાંતનો હક ત્યારે જ પ્રાપ્ત થાય છે કે જ્યારે તેમને બંનેને એવો મેળાપ ઇષ્ટ લાગેે. પણ તેથી એકને બીજાની ઉપર શિરજોરી કરવાનો હક પ્રાપ્ત થતો નથી. જ્યારે દંપતીમાંનું એકનીતિના અથવા અન્ય કારણે બીજાની ઇચ્છાને વશ ન થઈ શકે ત્યારે શું કરવું એ અલગ પ્રશ્ન છે. જો છૂટાછેડા એ જ માત્ર ઉપાય હોય તો મારી નૈતિક પ્રગતિ અટકાવવાના કરતાં હું તે ઉપાય લેતાં આંચકો ન ખાઊં."\n"જે સ્ત્રી દેશને તેજસ્વી, નિરોગી અને સુશિક્ષિત સંતાનો આપે છે તે પણ સેવા જ કરે છે."\n"પોતાના પતિના પ્રેમનો અનુભવ કરાતો હોય એવી સ્ત્રી વિધવા થયે ઇચ્છાપૂર્વક પોતાનું વૈધવ્ય સ્વીકારી લે તો વૈધવ્ય જીવનને માધુર્ય અને ગાંભીર્ય અર્પે છે. ગૃહને પાવન કરે છે અને ધર્મને સુધ્ધાં ઉન્નત કરે છે પણ ધર્મ અથવા રૂઢિથી બળાત્કારે લદાયેલું વૈધવ્ય એ અસહ્ય બોજો થઈ પડે છે, અને ગુપ્ત પાપાચારથી તે ગૃહને ભ્રષ્ટ કરે છે અને ધર્મને અધોગતિએ લઈ જાય છે. જો આપણે આત્મશુદ્ધિ કરવી હોય, જો હિન્દુ ધર્મને બચાવવો હોય, તો આપણે બળાત્કારે પળાવવામાં આવતા વૈધવ્યના મહાવ્યાધિમાંથી બચી જવું જોઈએ."\n"જેમના ઘેર બાળવિધવાઓ હોય તેમણે હિંમત ધરીને પોતાના રક્ષણ નીચેની બાળાનો યોગ્ય રીતે વિવાહ કરી દઈને સુધારો કરવો જોઈએ. વિવાહ કરી દઈને કહ્યું પુનર્વિવાહ નહીં, કારણ કે તેમનો વિવાહ ખરી રીતે થયો જ નથી."\n"ઘરને સુવ્યવસ્થિત રાખવું, ચલાવવું એમાં એટલી જ ધીરતા રહેલી છે જેટલી એ ઘરબારને બહારના હુમલાથી રક્ષા કરવામાં રહેલી છે."\n"જો હું સ્ત્રી હોત તો જરૂર સ્ત્રીને પોતાનું રમકડું માનનારા પુરુષની સામે બંડ કરત અને આજે હું મનથી સ્ત્રી બની ગયો છું. સ્ત્રીના હૃદયમાં પેસવાને માટે સ્ત્રી બન્યો છું. મારી સ્ત્રીનું હૃદય પણ, જ્યાં સુધી હું તેને ભોગનું સાધન માનતો હતો, ત્યાં સુધી નહોતો ચોરી શક્યો."\n"જેને માટે પુરુષ પોતે જવાબદાર છે એવાં સઘળાં અનિષ્ટો પૈકી માનવ જાતના શ્રેષ્ઠતર અર્ધાંગનો તેણે કરેલો ગેરઉપયોગ સૌથી વધુ હીન, આઘાતજનક અને પાશવી છે. સ્ત્રીઓ મારે મન અબળા જાતિ નથી. બે પૈકી તે વધારે ઉષ્ણ છે, કેમ કે, આજે પણ તે ત્યાગ, મૂક કષ્ટસહન, નમ્રતા, શ્રદ્ધા અને જ્ઞાનની સાક્ષાત મૂર્તિ છે."\n"સ્ત્રીએ પોતાની જાતને, પુરુષની વિષયવાસના સંતોષવાના સાધન તરીકે લેખવવાનો ઈનકર કરવો જોઈએ. એનો ઉપાય પુરુષો કરતાં વિશેષ કરીને તેના હાથમાં છે."\n"શીલને વાડની જરૂર નથી હોતી, તેની આસપાસ પડદારૂપી વાડ ઊભી કરવાથી તેની રક્ષા કરી શકાતી નથી. એ દિલમાંથી ઊગવું જોઈએ અને હરેક વણમાગ્યાં પ્રલોભન સામે ટકી શકવાને સમર્થ હોય તો જ તેની કિંમત છે. "\n"સ્ત્રીને અબળા જાતિ કહેવી એ તેની બદનક્ષી કરવા બરાબર છે, એ પુરુષ તો સ્ત્રી પ્રત્યેનો અન્યાય છે. બળનો પશુબળ એવો અર્થ કરવામાં આવતો હોય તો, સાચે જ, પુરુષ કરતાં સ્ત્રી ઓછાં પ્રમાણમાં પશું છે. બળનો નૈતિક બળ એવો અર્થ કરવામાં આવતો હોય તો સ્ત્રીપુરુષ કરતાં ક્યાંયે ચડિયાતી છે."\n"અહિંસા આપણા જીવનનો કાયદો હોય તો ભાવિ સ્ત્રીઓને પક્ષે છે... સ્ત્રીના કરતાં હૃદયને વધારે અસરકારક અપીલ બીજું કોણ કરી શકે એમ છે?"\n"સ્ત્રી એ પુરુષની સહચારિણી છે, તેના સરખા જ મનવાળી છે, પુરુષની બધી પ્રવૃત્તિ સૂક્ષ્મ એ જાણવાનો, તેને અધિકાર છે. જેટલી છૂટ પુરુષ ભોગવે છે તેટલી જ તેને ભોગવવાનો હક છે, અને જેમ પુરુષ પોતાના ક્ષેત્રમાં સર્વોપરી છે તેમ સ્ત્રી પોતાના ક્ષેત્રમાં છે. આ સ્થિતિ સ્વાભાવિક હોવી જોઈએ. એ કાંઈ અક્ષરજ્ઞાનનું પરિણામ નહીં હોય. અજ્ઞાનરૂપી અંધારા કૂવામાં ડૂબેલા જડ પુરુષો પણ ન શોભી શકે, ન ભોગવી શકે તેવા અધિકાર, કૂડી પ્રથાને લીધે સ્ત્રીઓ ઉપર ભોગવે છે."\n"લગ્ન એટલે માતાપિતાએ પૈસા માટે કરેલો સોદો એ મટવું જ જોઈએ. આ રિવાજને નાતની પ્રથા સાથે ગાઢ સંબંધ છે, જ્યાં સુધી અમુક નાતનાં કેટલાંક સો યુવાનયુવતીમાંથી જ લગ્નની પસંદગીનો સવાલ રહેશે, ત્યાં સુધી તમે ગમે એટલો વિરોધ કરો તો ય આ પૈસાના સોદાની પ્રથા રહેવાની એટલે, એ જો નિર્મૂળ કરવી હોય તો યુવાનો, યુવતીઓ અથવા એમનાં મા બાપે આ નાતની વાડાબંધી તોડ્યે જ છૂટકો."\ndilip mehta,baroda October 5, 2011 at 6:27 PM\nકીન્નરભાઈ, આવા નાજુક અને મહત્વ ના વિષય પર તમે સારું સંશોધન કર્યું છે. ગાંધી, અરવિંદ, ઓશો અને ટાગોર મારા પહેલેથી જ રસ ના વિષયો રહ્યા છે. હાલ માં હું પ્યારેલાલજી ની પુર્ણાહુતી ના ચાર ભાગ પુરા કરવામાં જ છું. બે મહિના થી આજ ચાલે છે. તમારું પુસ્તક મારા હાથમાં જલ્દી આવે તેવી તાલાવેલી છે જ . આજે જ તમારો બ્લોગ જોયો. આફરીન! અભિનંદન માટે ૧૦૦ વિશેષનો -શબ્દો ઓછા પડે તેમ છે. દુઆ, શુભેચ્છાઓ.દિલીપ મેહતા , વડોદરા.\nEnvy October 3, 2012 at 9:23 AM\nકીન્નરભાઈ, તમે ઉજાળ્યા એ ગાંધી તો, કોઈ પણ કોંગ્રેસી (એમનો ગાંધી ઉપર એકાધિકાર હોઈને), કહેવાતા ગાંધીયન (ગાળ હોય એવું પ્રતિપાદિત થાય છે) વગેરે ને\nમાન્ય નથી જ નથી.\nતમારી અગાઉ ની ગાંધી ઉપર ની રજનીશની પોસ્ટ, કે જેમાં રજનીશે ગાંધી ની ખોટી વાતો વિષે પોતાના વિચાર મુક્યા હતા. આ અને આવી વાતો, ત્યારે ય કોઈને નહોતી પછી, આજે પણ નહિ પચે અને ભવિષ્ય માં પણ નહિ પચે.


‘બાપનો બગીચો’ તોડવા મ્યુનિ.ની ટીમ ફરીથી જશે | AMC demolition Bap no Bagicho Municipal Corporation - Sambhaav News\nઅમદાવાદ: મ્યુનિ. કોર્પોરેશન દ્વારા થલતેજના સિંધુ ભવન રોડના આર-૩ ઝોનના ગેરકાયદે ઊભી થયેલી હોટલ ‘બાપનો બગીચો’ને તોડાતી અટકાવવા માટે કોંગ્રેસના જમાલપુરના કોર્પોરેટર શાહનવાઝ શેખ દોડી આવ્યા હતા. આની સાથેસાથે છેક ગાંધીનગરથી તંત્રના અધિકારીઓ ઉપર ફોન આવ્યો હતો. જોકે કોર્પોરેશને આગામી દિવસોમાં બાકી ગેરકાયદે બાંધકામને તોડવા માટે જવાનો નિર્ણય કર્યો છે. ગઇ કાલે સાડા અગિયાર વાગ્યાના સુમારે નવા પશ્ચિમ ઝોનના એસ્ટેટ વિભાગના અધિકારીઓ ‘બાપનો બગીચો’ હોટલને તોડવા માટે ત્રાટકયા હતા. એક જેસીબી, દબાણની ગાડી અને મજૂરોને લઇને આવેલા તંત્ર દ્વારા હુક્કાબાર પ્રકારનું તેમજ ગામડાનો સેટ ધરાવતા બાંધકામને જમીનદોસ્ત કરાયું હતું.\nતે વખતે કોંગ્રેસના કોર્પોરેટર શાહનવાઝ તંત્રની કામગીરી રોકવા દોડી આવ્યા હતા તેમજ હોટલ વ્યવસાય સાથે સંકળાયેલા કેટલાક લોકો પણ પહોંચી ગયા હતા, જેના કારણે વાતાવરણ તંગ થયું હતું. નવા પશ્ચિમ ઝોનના આસિ. એસ્ટેટ ઓફિસર સરમણ હુણે સ્થિતિને જોતાં પોલીસની મદદ માગી હતી. દરમિયાન છેક ગાંધીનગરથી ઉચ્ચ સ્તરેથી ડિમોલિશન કામગીરી અટકાવવા માટેનો ફોન આવ્યો હતો.\nત્યાર બાદ પોલીસની સલાહથી કોર્પોરેશનની ટીમ પાછી ફરી હતી. આ અંગે સરમણ હુણને પૂછતાં તેઓએ જણાવ્યું હતું કે, ”તંત્ર દ્વારા બાપનો બગીચો હોટલના માલિક ભદ્રેશ બારોટને ગત તા.૩૦ જાન્યુઆરી, ર૦૧૬એ બીપીએમસી એકટ ર૬૦ (૧) હેઠળ નોટિસ ફટકારાઇ હતી. ત્યાર બાદ ગત તા.૧૯ ફેબ્રુઆરીએ બીપીએમસી એકટ ર૬૦ (ર)ની નોટિસ ફટકાર્યા બાદ તંત્રએ ડિમોલિશનની કામગીરી હાથ ધરી હતી. દબાણકર્તાએ બાકીનું બાંધકામ સ્વેચ્છાએ દૂર કરવા એક મહિનાની મુદત માગી છે, જોકે તંત્ર આઠ-દસ દિવસની અંદર પોલીસનો બંદોબસ્ત મેળવીને જેટલું પણ ગેરકાયદે બાંધકામ તોડવાનું બાકી રહ્યું છે તે શેષ બાંધકામને પણ જમીનદોસ્ત કરશે.”\nબેન્કોમાં ત્રણ મહિનામાં 15.53 લાખની જાલી નોટો જમા થઈ\nઓનલાઇન મળી રહી છે 2000ની નોટ, લાંબી લાઈનમાં ઊભા રહેવાની જરૂર નથી\nલગ્ન કરી કેનેડા જતો રહ્યો, બે વર્ષ પછી છૂટાછેડાની માગણી કરી


જો SBIમાં સેલેરી એકાઉન્ટ હોય તો બખ્ખા થઈ જશે, આ રીતે મળશે 30 લાખ રૂપિયા, જાણી લો સમગ્ર પ્રોસેસ - News Gujarat\nજો તમે કોઈ કંપનીમાં કામ કરતા હશો તો તમને જાણવ હશે જ કે પગાર જે ખાતામા આવતો હોય એ ખાતું કેટલું મહત્વનું છે. બધી કંપનીઓ તેમના કર્મચારીઓના પગાર સેલેરી એકાઉન્ટમાં જ ચૂકવે છે. પરંતુ તે કંપનીઓના હાથમાં છે કે તેઓએ કઈ કંપનીમાં પગાર ખાતું ખોલવા માગે છે. ઘણીવાર એું બને છે કે પગાર ખાતુંવાળી બેંક પણ તમે તમારી નોકરી બદલ્યા પછી બદલાય છે. કારણ કે જે બેંકમાં તમારું પહેલેથી ખાતું છે તે આવશ્યક તમારા કર્મચારીઓના ખાતાને તે જ કંપનીમાં રાખતું નથી. જો કે, જો તમારું પગાર ખાતું દેશની સૌથી મોટી બેંક એસબીઆઈમાં છે, તો તમારા માટે એક સારા સમાચાર છે. ચાલો જાણીએ કેવી રીતે.\nજો તમારું સેલેરી એકાઉન્ટ એસબીઆઈમાં છે તો તમને 30 લાખ રૂપિયા સુધીનો લાભ મળી શકે છે. આ લાભ વીમા તરીકે આપવામાં આવે છે. તમારી માહિતી માટે અમે તમને જણાવી દીઈએ કે જો કોઈની પાસે એસબીઆઈનું સેલેરી એકાઉન્ટ તો તેને 20 લાખ રૂપિયા સુધીનો વ્યક્તિગત અકસ્માત વીમો પણ મળે છે. આ ઉપરાંત, પગારના ખાતા પર બેંક 30 લાખ રૂપિયા સુધીના એર અકસ્માત વીમા કવર પણ પ્રદાન કરે છે.\nએસબીઆઈમાં સેલેરી ખાતા પર સૈનિકોને વધુ લાભ મળે છે. જો સૈનિકોનું એસબીઆઈમાં સેલેરી એકાઉન્ટ હોય તો તેમને 30 લાખ રૂપિયા સુધીનું વ્યક્તિગત અકસ્માત વીમો મળે છે. આ ઉપરાંત 1 કરોડ સુધીના એર અકસ્માતનું કવર પણ આપવામાં આવે છે. આ સિવાય સંપૂર્ણ અપંગતાની ઘટનામાં તેમને 30 લાખ રૂપિયાનું વ્યક્તિગત અકસ્માતનું કવર મળે છે. જો આંશિક અપંગતા છે તો રૂ .10 લાખ સુધીનો વ્યક્તિગત અકસ્માત કવર આપવામાં આવે છે.\nએસબીઆઈમાં સેલેરી એકાઉન્ટના બીજા પણ ઘણા ફાયદા છે. ઉદાહરણ તરીકે જો તમે બેંકમાંથી વ્યક્તિગત લોન, હોમ લોન, કાર લોન અથવા એજ્યુકેશન લોન લો છો, તો તમને કર પર ડિસ્કાઉન્ટ મળશે, સાથે સાથે પ્રોસેસિંગ ફીમાં 50 ટકાની છૂટ મળશે. તે જ સમયે, સૈનિકોને એક્સપ્રેસ ક્રેડિટ, કાર લોન અને હોમ લોન પર સંપૂર્ણ પ્રોસેસિંગ ફીમાંથી મુક્તિ મળે છે. એટલે કે, આ માટે તેમને કોઈ પ્રોસેસિંગ ફી ચૂકવવાની જરૂર નથી.\nજ્યારે તમારી પાસે એસબીઆઈમાં સેલેરી એકાઉન્ટ હોય તો તમને અન્ય ત્રણ મહત્વપૂર્ણ ફાયદાઓ મળે છે. આમાંનું પ્રથમ એ છે કે જો તમે બેંકમાં લોકર લો છો, તો તેના ચાર્જમાં તમને 25 ટકા સુધીની છૂટ આપવામાં આવશે. એ જ રીતે, ખાતું ખોલતી વખતે તમે ડીમાર્ટટ અને ઓનલાઇન ટ્રેડિંગ એકાઉન્ટ પણ ખોલી શકો છો. આ ઉપરાંત તમને જરૂરિયાત સમયે બે મહિનાના પગારની બરાબર ઓવરડ્રાફ્ટ પણ મળે છે.\nએસબીઆઈ પ્રાઇડ (બિઝનેસ ડેબિટ) (માસ્ટર કાર્ડ / વિઝા) પર અકસ્માત (નોન-એર) માં2લાખ અને એર અકસ્માતમાં4લાખ રૂપિયાનું મફત મૃત્યુ વીમો આપે છે. એસબીઆઈ પ્રીમિયમ (બિઝનેસ ડેબિટ) (માસ્ટરકાર્ડ / વિઝા) પર આ રકમ અનુક્રમે રૂ.5લાખ અને 10 લાખ રૂપિયા છે. બીજી તરફ,એસબીઆઈ વિઝા સહી સહીત ડેબિટ કાર્ડ હવાઈ અકસ્માતમાં 10 લાખ રૂપિયા અને હવાઈ અકસ્માત પર 20 લાખ રૂપિયાનો વીમો આપે છે.\n← બંગાળમાં મમતા બેનર્જીનો ભવ્ય વિજય, મોદી-શાહના પ્રચાર બાદ પણ ભાજપે બસ આટલી સીટ\n18 વર્ષથી ઉપરના લોકો રસી લેવા જાય ત્યારે આ6વાતોનું ખાસ રાખો ધ્યાન, નહીંતર કોરોના સંક્રમણ લાગી શકે →\nનજીક છે આ તારીખ, જ્યારે જ્યોતિષ શાસ્ત્ર પ્રમાણે આવશે કોરોનાની મહામારીનો અંત\nનાથદ્વારા, અજમેર સહિતના રાજસ્થાનના ધાર્મિક સ્થળો નહીં ખુલે 8 જૂનથી, જાણો કઈ તારીખ ધર્મગુરુઓએ કરી છે નક્કી\nતુર્કી ફરવા માટે છે બેસ્ટ પ્લેસ, વાંચો એવું તો શું ખાસ છે જેના કારણે પર્યટકો અહિં જવાનું વધારે કરે છે પસંદ


નોન-પ્રોફેશનલ્સ યુઝર્સ માટે સેમલ્ટ એક્સપર્ટથી વેબ સ્ક્રૅપિંગ ટ્યુટોરીયલ\nઆજકાલ, ઇન્ટરનેટ નંબર એક સ્રોત બની ગયો છે જ્યાં મોટાભાગના મેનેજરો અને વેબ શોધકો તેઓની જરૂર હોય તેવા ડેટાને જુએ છે. વેબ એક વિશાળ પ્લેટફોર્મ છે, અને લોકોએ જે બધી માહિતી તેઓ ઇચ્છે છે તે કાઢવા માટે યોગ્ય સાધનોનો ઉપયોગ કરવાની જરૂર છે. સૌથી મહત્વની વસ્તુઓ પૈકી એક એ જાણી લેવાની છે કે કેવી રીતે યોગ્ય ડેટાસેટને ટ્રૅક કરવું - consolle in legno al miglior prezzo. ઉદાહરણ તરીકે, તેઓ કદાચ એક શિલ્પ બિઅર ડેટાસેટને ઉઝરડા કરવા અને પછી પરિણામોનું વિશ્લેષણ કરવા માટે સક્ષમ હશે.\nજો કે, સૌપ્રથમ, યુઝર્સને એ જાણવાની જરૂર છે કે તેઓ પોતાના પ્રોજેક્ટ્સ સાથે કેવી રીતે પ્રારંભ કરે છે. જો તેઓ ઈચ્છે તો, તેઓ Python નો ઉપયોગ કરીને વેબસાઇટ પરથી એક શિલ્પ બીયર ડેટાસેટને ઉઝરડા કરી શકે છે.\nવેબ સ્ક્રેપિંગ: એક ઇફેક્ટિવ એક્સટ્રેક્શન ટૂલ\nવેબ સ્ક્રેપિંગ વેબ શોધકર્તાઓને નેટમાં વિવિધ વેબ પેજીસમાંથી સંખ્યાબંધ માહિતી આપમેળે શોધી શકે છે.તે ખૂબ જ અસરકારક સાધન છે જે મિનિટમાં વિશિષ્ટ પરિણામો આપવા માટે સક્ષમ છે. આજે, ઘણા વેચાણ મેનેજરો ભાવ, ઉત્પાદનોની સૂચિ અને વધુ મેળવવા માટે આ સાધનનો ઉપયોગ કરે છે. દાખલા તરીકે, યુઝર્સ વેબ સ્ક્રેપર કોડને કોડ આપી શકે છે, જે તેમને ઈચ્છે તેવી વસ્તુઓની સૂચિ આપે છે, સાથે સાથે ઇ-શોપ વેબસાઇટ પરથી તેમનું રેટિંગ. વાસ્તવમાં, વેબસાઇટને સ્ક્રેપ કરવાનું તમને જરૂરી કોઈ પણ ડેટાને એકત્રિત કરવાની અને પ્રસ્તુત ઉત્પાદનો અથવા સેવાઓની ગુણવત્તામાં સુધારો કરવાની એક અસરકારક રીત છે.\nપ્લાનિંગની એક બિટ\nવેબ શોધકો જેનો ઉપયોગ તેઓનો ઉપયોગ કરે છે એવા તવેથો માટે તર્ક બનાવવું છે તેમની પોતાની યોજનાઓ કરવી પડશે. પ્રથમ, તેઓ આ અથવા તે વેબસાઇટ પરથી કઈ પ્રકારની માહિતી એકત્ર કરવા માગે છે તે નક્કી કરવાની જરૂર છે. ઉદાહરણ તરીકે, તેઓ હસ્તકલા બિઅર વિશેની માહિતી ધરાવતા પૃષ્ઠોને કાઢવા માગે છે. અને આ મોટી સમસ્યા નથી કારણ કે આ માહિતી પૂરી પાડતા ઘણા વેબ પૃષ્ઠો છે.\nHTML કોડ તપાસો\nજો તેઓ તેમના તવેથોને હસ્તકલા બિઅર વિશેની બધી માહિતી શોધે છે, તો તેમને ક્રાફ્ટ બિઅરના વિશિષ્ટ કોડ (HTML) ને જોવાની જરૂર છે વેબ પેજ. તેમને ધ્યાનમાં રાખવાની જરૂર છે કે મોટાભાગના વેબ બ્રાઉઝર્સ વેબસાઈટ એચટીએમએલ સ્રોત કોડને માત્ર એક ક્લિકથી શોધવાનો માર્ગ આપે છે. ઉદાહરણ તરીકે, Google Chrome પર, વેબ શોધકર્તાઓ ચોક્કસ વેબસાઇટમાં તત્વ પર જમણું ક્લિક કરી શકે છે અને પછી HTML કોડ જોવા માટે 'નિરીક્ષણ કરો' ક્લિક કરો.\nબીઅર્સ અને બ્રેવરીઝ ડેટાબેસેસ\nબ્રેવરીઝ ડેટાબેઝ બનાવવા માટે એકદમ સરળ છે. વેબ શોધકોને ફક્ત ડેટાસેટમાંના તમામ સંબંધિત કૉલમ્સ પસંદ કરવા પડશે, કોઈપણ ડુપ્લિકેટ્સ દૂર કરો અને પછી તેને ફરીથી સેટ કરો. ઇન્ડેક્સને રીસેટ કરીને, દરેક શરાબનું વિશિષ્ટ ઓળખકર્તા બનાવો. બિઅર માટે ડેટાસેટ બનાવતી વખતે તેમને આ ઓળખકર્તાની જરૂર પડશે કારણ કે આ રીતે તેઓ પાસે ચોક્કસ બીયરની આઈડી સાથે દરેક બીયરને સાંકળવાની તક છે. ઉપરાંત, તેઓ બિઅર માટે ડેટાસેટ બનાવી શકે છે અને બ્રૂઅરીઝ વિશેના પુનરાવર્તિત ડેટાને બદલી શકે છે, જેમ કે નામો અને સ્થાનો. પછી તેઓ બાયરના ચોક્કસ પ્રકારના બિયર સાથે મેળ ખાતા હોય છે.\nબ્રુઅરીઝ માટે ડેટાસેટ્સ મારફતે સિટી અને સ્ટેટ\nજેવા ચલોનો ઉપયોગ કરો, તેઓ બ્રુઅરીઝની જગ્યા માટે કૉલમ બનાવી શકે છે, જેમ કે શહેર અને રાજ્ય જેમાં દરેક શરાબનું સ્થાન છે. તેઓ વિભાજીત કાર્યનો ઉપયોગ કરીને આ બે ચલોને અલગ કરી શકે છે.


ચિદમ્બરમના પુત્ર કાર્તિના ઠેકાણાં પર ઇડીના દરોડા\nસોમવાર, જુલાઈ 16 2018, 00:39 Hrs(IST)\nનવગુજરાત સમય | Publish Date: Jan 13 2018 11:37PM\nપૂર્વ નાણાં મંત્રીએ આ કેસોમાં તપાસના અધિકારક્ષેત્ર સામે સવાલો ઉઠાવ્યા\nએન્ફોર્સમેન્ટ ડિરેક્ટોરેટ (ઇડી)એ શનિવારે પૂર્વ નાણાં મંત્રી પી. ચિદમ્બરમના પુત્ર કાર્તિ ચિદમ્બરમના ચેન્નઇ અને દિલ્હી સ્થિતિ ઠેકાણાં પર દરોડા પાડ્યા છે. ઇડીએ બે દિવસ અગાઉ ઇન્દ્રાણી મુખરજીને આવરી લેતા આઇએનએક્સ મીડિયા મની લોન્ડરિંગ કેસમાં કાર્તિ સામે સમન્સ જારી કર્યા હતા. હવે કાર્તિને ૧૬ જાન્યુઆરીએ હાજરી માટે સમન્સ મોકલાયા છે. કાર્તિના પિતા પૂર્વ નાણાં મંત્રી અને કોંગ્રેસ નેતા પી. ચિદમ્બરમે તેને બદલાની ભાવનાથી લેવાયેલા પગલા ગણાવીને નરેન્દ્ર મોદી સરકારની ટીકા કરી છે. કોંગ્રેસે પણ તેમના સૂરમાં સૂર પૂરાવ્યો છે.\nઇડીએ સીબીઆઇની ફરિયાદના આધારે કાર્તિ, આઇએનએક્સ મીડિયા અને તેના ડિરેક્ટર્સ પીટર અને ઇન્દ્રાણી મુખરજી સામે કેસ દાખલ કર્યો હતો. એની સાથે જ સીબીઆઇએ પણ મની લોન્ડરિંગ કેસમાં કાર્તિના ચાર શહેરોમાં ઠેકાણાં પર પણ દરોડા પાડ્યા હતા.\nકાર્તિ ચિદમ્બરમ પર આરોપ છે કે તેમણે મોરિશિયસથી રોકાણ મેળવવા માટે સીધા વિદેશી રોકાણ પ્રમોશન બોર્ડના કેસમાં ટેક્સ ચોરીની તપાસને પ્રભાવિત કરવા માટે પોતાના વગનો ઉપયોગ કરીને આઇએનએક્સ મીડિયા પાસેથી પૈસા મેળવ્યા હતા.\nપી. ચિદમ્બરમ અને કોંગ્રેસના પ્રવક્તા રણદીપ સુરજેવાલાએ આ દરોડાના હાસ્યાસ્પદ ગણાવીને તેને ભાજપ સરકારનો બદલો ગણાવ્યો હતો. ચિદમ્બરમે કહ્યું છે કે 'આ સંબંધમાં સીબીઆઇ અથવા અન્ય કોઇ એજન્સી દ્વારા કોઇ એફઆઇઆર નથી. મને આ દરોડાની અપેક્ષા બતી. ઇડીને પીએમએલએ હેઠળ તપાસનો કોઇ અધિકાર નથી.' સુરજેવાલાએ તેને સરકારી સંસ્થાઓ દ્વારા વિરોધીઓથી બદલા લેવાની અને પરેશાન કરવાનું કાવતરું ગણાવ્યું હતું.


હું અયાનને કોઈ હદમાં નહીં બાંધું: ઈમરાન હાશ્મી - Sambhaav News\nહું અયાનને કોઈ હદમાં નહીં બાંધું: ઈમરાન હાશ્મી\nએક સમયે ઇન્ડસ્ટ્રીમાં સિરિયલ કિસર તરીકે પ્રસિદ્ધ રહેલો ઇમરાન હાશ્મી હવે અભિનયની સાથે-સાથે ફિલ્મ નિર્માણમાં પણ એન્ટ્રી કરી ચૂક્યો છે. તે ‘ચીટ ઇન્ડિયા’ અને ‘ફાધર્સ ડે’ નામની ફિલ્મો બનાવશે. ઇમરાન કહે છે કે હું હજુ પણ ખુદને ઇમમેચ્યોર માનું છું. મને થોડો અનુભવ થઇ ચૂક્યો છે. સમયની સાથે-સાથે સમગ્ર દુનિયા અને સિનેમા પ્રત્યેના મારા વિચારોમાં બદલાવ આવ્યો છે. ૧૦ વર્ષ પહેલાં જે કર્યું હોય તે હવે આપણે કરતા નથી.\nહું ફિલ્મ નિર્માણમાં રોચક વિષયોને આવરી લેવા ઇચ્છું છું. મારી પાસે ‘ફાધર્સ ડે’ અને ‘ચીટ ઇન્ડિયા’ જેવી સ્ક્રિપ્ટ આવી તેની મને ખુશી છે. ઇમરાન કહે છે કે મેં ભૂતકાળમાં જે ફિલ્મો કરી છે તેના કરતાં મારી સંવેદનાઓ અલગ છે. આજે જ્યારે લોકો મને જુએ છે ત્યારે તેમને લાગે છે કે હું તેમનાથી ખૂબ અલગ છું, જેની તેઓ આશા રાખે છે.\nજો એક દાયકા પહેલાં આવી ફિલ્મો આવી હોત તો લોકો તેને નકારી દેત, પરંતુ આ આજના સમયની ફિલ્મો છે. આજે સિનેમાની ભાષા અને સાથે દર્શકો પણ બદલાઇ રહ્યાં છે. આવા સંજોગોમાં હું પ્રયોગ કરી શકું છું. હું ઇચ્છું છું કે મારી ફિલ્મોની કહાણી માત્ર મનોરંજન માટે ન હોય, પરંતુ લાંબા સમય સુધી દર્શકોના દિલ પર છવાઇ રહે.\nઇમરાન કહે છે કે મેં મારી કંપની શરૂ કરી ત્યારે મારા દીકરા અયાનના ભવિષ્ય અંગે પણ વિચાર્યું હતું. અયાન મોટો થશે ત્યારે જો તે ઇચ્છશે તો મારી કંપની તેની હશે. હું એક એક્ટર છું. મારા દીકરાએ મારી જેમ ફિલ્મ ઇન્ડસ્ટ્રીમાં આવવું જોઇએ, પરંતુ હું તેને કોઇ હદમાં બાંધવા ઇચ્છતો નથી. આ ક્ષેત્ર અંગે હું સારી રીતે જાણું છું. તેથી હું તેને ગાઇડ કરીશ અને તેની રક્ષા કરીશ.\nતમે તમારા બાળકનો હાથ પકડીને તેને કોઇ ખાસ મુકામ પર લઇ જઇ શકો છો, પરંતુ આગળની યાત્રા તેણે જાતે કરવાની હોય છે. ઇન્ડસ્ટ્રી બેધારી તલવાર છે. જો અયાન મોટો થઇને એક્ટર બનવા ઇચ્છશે તો તેના માટે ઇન્ડસ્ટ્રીમાં પહોંચવાનું સરળ હશે, કેમ કે તે ફિલ્મી પરિવારમાંથી આવે છે, પરંતુ જો તે પિતાની કાર્બન કોપી બનશે તો તેની પ્રાઇવસી ખતમ થઇ જશે.\nNextસમાજનાં અગ્રણીઓએ અત્યાર સુધી કોઇ જ યોગ્ય ભૂમિકા નથી ભજવીઃ મનોજ પનારા »\nPrevious « અમાયરા દસ્તૂરનો ‘સાઈડ શેવ કટ’ લુક, મુંબઇ હેરસ્ટાઇલિસ્ટથી પ્રભાવિત


ATM માં રોકડ નહી હોય તો બેંકોએ ભરવો પડશે દંડ\nબેંકોનાં એટીએમ હવે વધારે લાંબા સમય સુધી કેશલેસ નહી રહેઃ રિઝર્વ બેંકે બેંકોને આ અંગે આકરા નિર્દેશ આપ્યા છે\nનવી દિલ્હી, તા.૧પઃ જો તમે પણ એટીએમમાં જાઓ છો અને કેશ નહી હોવાનાં કારણે નિરાશ થઇને પરત ફરવું પડતું હોય તો તેવું હવે વધારે દિવસો સુધી નહી ચાલે. બેંકોનાં એટીએમ હવે વધારે લાંબા સમય સુધી કેશલેસ નહી રહે. રિઝર્વ બેંકે બેંકોને આ અંગે આકરા નિર્દેશ આપ્યા છે. ઝી મીડિયાને મળતી માહિતી અનુસાર બેંકોને કહેવામાં આવ્યું છે કે ત્રણ કલાક કરતા વધારે સમય સુધી એટીએમ કેશલેસ રહેશે તો બેંક પર દંડ વસુલવામાં આવશે. નાના શહેરો અને ગ્રામીણ વિસ્તારોમાં વારવાર એટીએમમાં અનેક દિવસો સુધી કેશ નહી હોવાની ફરિયાદો ઉઠતી રહે છે. લોકોને નાની નાની રકમ ઉપાડવા માટે પણ બ્રાંચમાં રહેલી લાંબી લાંબી લાઇનોમાં ઉભા રહેવું પડે છે.\nબેંકોનાં એટીએમમાં લાગેલા સેંકર દ્વારા રિયલ ટાઇમ કેશની માહિતી મળે છે. બેંકોને ખબર પડે છે કે એટીએમનાં રોકડ ટ્રેમાં કેટલા પ્રમાણમાં રોકડ છે અને સરેરાશ તે એટીએમમાં થતા ટ્રાન્ઝેકશનનાં આધારે કયારે રીફિલિંગની જરૂર પડશે. પરંતુ અનેક બેંકો આ કામમાં ઢીલાશ રાખે છે. અથવા તો નાના શહેર અને ગ્રામીણ વિસ્તારોમાં બેંકિંગ કોરસ્પોન્ડટ પાસે મોકલી આપે છે. બેંકિંગ કોરસ્પોન્ડન્ટ રોકડનાં બદલે ગ્રાહકો પાસેથી વધારાનો ચાર્જ વસુલે છે.\nસુત્રો અનુસાર ત્રણ કલાકથી વધારે સમય સુધી રોહ નહી હોય તેવી સ્થિતીમાં બેંકો પર પેનલ્ટી લગાવવામાં આવશે. આ પેનલ્ટી દર રિઝનનાં અનુસાર અલગ અલગ હશે. ગ્રામીણ વિસ્તારમાં કેશ નહી હોવાનાં કારણે વધારે ફરિયાદો સામે આવે છે. આ સ્થળો પર નાની રકમ માટે પણ ગ્રાહકોએ બ્રાંચ પર જવું પડે છે. જયાં પહેલાથી રહેલી લાંબી લાઇનોમાં કલાકો સુધી ઉભા રહેવું પડે છે.


10 વર્ષનો છોકરો બે વર્ષથી ગુમ હતો, એક દિવસ પિતાની નજર તેના કબાટ પર પડી. - Laughing Gujju\nHome / Uncategorized / 10 વર્ષનો છોકરો બે વર્ષથી ગુમ હતો, એક દિવસ પિતાની નજર તેના કબાટ પર પડી.\n10 વર્ષનો છોકરો બે વર્ષથી ગુમ હતો, એક દિવસ પિતાની નજર તેના કબાટ પર પડી.\nએક બાળક જે 10 વર્ષનું હતું અને એક દિવસ અચાનક તેના પોતાના ઓરડામાંથી ગાયબ થઈ ગયું. વિચારો કે તે બાળકના માતાપિતા પર શું વિતશે. અને એક દિવસ તમને તે બાળકના ઓરડામાં કંઈક જોવાનું મળશે, તે જોયા પછી, બાળકના પિતા સ્તબ્ધ છે. ડેનિયલ તેના પુત્ર સાથે ખૂબ જ પ્રેમ કરતો હતો અને દરરોજ તેને ક્યાંક ક્યાંક શોધતો હતો અને હંમેશા તેની યાદમાં રડતો હતો. તેઓ જેકબની યાદમાં આલ્કોહોલિક પણ બની ગયા. તેના બાળકની શોધમાં2વર્ષ પસાર થયા, પરંતુ જેકબ ક્યાંય મળી શક્યો નહીં. એક સમય હતો જ્યારે દરેક વ્યક્તિએ સમજવાનું શરૂ કર્યું કે યાકૂબ હવે આ દુનિયામાં નથી. માતા સારા અને ડેનિયલ સમજી શક્યા નહીં કે આવા બાળક અચાનક કેવી રીતે ગાયબ થઈ ગયો.\nડેનિયલ જેકબને યાદ કરીને તેના ઓરડામાં જાય છે અને જેકબની યાદો ભૂંસીને ખંડ સાફ કરવાનું શરૂ કરે છે અને જ્યારે તે કંઈક જોશે જેને તે આશ્ચર્યચકિત કરે છે, ત્યારે તે જુએ છે કે જેકબના કપડા પાછળ કંઈક છે. કાળજીપૂર્વક તપાસ કર્યા પછી, જાણવા મળ્યું કે દિવાલ પર ટેપ ચોંટાડવામાં આવી હતી. જ્યારે તેઓએ ટેપ કાઢી ત્યારે એક હોલ દેખાતો હતો. ડેનિયલે હોલને મોટો થતો જોયો અને દિવાલની પાછળ એક અંધાર્યો ઓરડો જોયો. જ્યારે ડેનિયલ્સ અંદર ગયો, ત્યારે તેને તેનો પુત્ર જેકબનો જૂતા મળ્યા.\nજેકબના જૂતા ડેનિયલ્સને જોતાં રડવાનું શરૂ થયું અને તેને કંઈક અજુગતું લાગ્યું અને નજીકથી જોતાં તેણે જોયું કે ત્યાં ઘણા હથોડા અને અન્ય વસ્તુઓ હતી. ફ્લોર પર એક વસ્તુ હતી અને એક ભવ્યતા દેખાઈ હતી. ચશ્મા જોતાં જ તેણે ઓળખી કાઢયું કે આ ચશ્મા તેના પાડોશીના છે. તે ત્યાંથી દોડીને પાડોશીના ઘરે ગયો અને તેમના દરવાજાને જોરથી ઠપકરવા લાગ્યો. જ્યારે પાડોશીએ દરવાજો ખોલ્યો ત્યારે ડેનિયલ મોટેથી ગળા પકડી પૂછ્યું કે તેનો પુત્ર ક્યાં છે, તેનો જેકબ ક્યાં છે? પાડોશી એક ઓરડા તરફ ઇશારો કર્યો.\nડેનિયલ જ્યારે ઓરડામાં ગયો, ત્યારે તેણે જોયું કે ઘણી બધી કોમિક્સ આજુબાજુમાં પડેલી છે અને તેનો પુત્ર જેકબ પણ તે ખૂંટોમાં કોમિક્સ વાંચતો બેઠો હતો. એવું હતું કે ક theમિક્સ ક્યારેય સમાપ્ત થવાની નથી. બાળક તેના પિતા તરફ જુએ છે અને તેને ગળે લગાવે છે અને રડવાનું શરૂ કરે છે. બંને પિતા અને પુત્ર એકબીજા વચ્ચે રડતાં બહાર આવે છે.\nડેનિયલ ઝડપથી 119 ને ક કોલ કરે છે અને પોલીસને સંપૂર્ણ માહિતી આપે છે, પડોશીઓ ખૂબ આગળ જાય તે પહેલા પોલીસ તેમને પકડે છે. અને પૂછપરછમાં બહાર આવ્યું છે કે પાડોશીનું નામ હેક હતું અને તેની પત્નીનું નામ કેરોલિન હતું. બંનેના કોઈ સંતાન નથી અને બાળકોની ઇચ્છાના કારણે તેઓએ જેકબનું અપહરણ કર્યું હતું. કેરોલીને કહ્યું કે તે હંમેશાં જેકબને તેના બાળકની જેમ ઉછેર કરે છે અને આ બે વર્ષ તેના જીવનના શ્રેષ્ઠ વર્ષ રહ્યા છે. જો કે, બીજા કોઈના બાળકનું અપહરણ કરવું એ પણ એક ગુનો છે જેના કારણે કેરોલિન અને હેકને સજા આપવામાં આવે છે.\nડેનિયલ મળી આવ્યો ત્યારે જેકબ 10 વર્ષનો હતો, જ્યારે તે જેકબ અને તેના કુટુંબીઓને માફી આપે છે તેના એક વર્ષ પછી કેરોલિન અને હેકને મળ્યો અને તે બંનેને જામીન મળી ગયા. યાકૂબે તેમને એક પત્ર લખ્યો અને લખ્યું કે તેણે તેની સાથે જે કર્યું તે ખોટું હતું, પરંતુ તેની સાથે દુર્વ્યવહાર ન કર્યો, અને બાળકના પ્રેમને જોઈને તે તેમને માફ કરી રહ્યો છે. આ પત્ર પછી, કેરોલિન અને હેકને જામીન મળી ગયા અને ફરી એક વખત ડેનિયલ પાડોશી બન્યા. હવે બંને પરિવારો સાથે મળીને જેકબની સંભાળ રાખે છે. મિત્રોને માફ કરવો એ એક મોટી વાત છે અને જેકબએ તે કર્યું છે.


રાણકી વાવ : પાટણ - Zigya\nHome » રાણકી વાવ : પાટણ\nગુજરાત રાજ્યનાં પાટણ જીલ્લાનાં પાટણ શહેરમાં આવેલી રાણકી વાવ (અથવા રાણી ની વાવ) એક જોવાલાયક ઐતહાસિક સ્થળ છે. દેશ-વિદેશથી હજારો પર્યટકો અહીં મુલાકાતે આવે છે. સરસ્વતી નદીના કિનારે આવેલ આ વાવ એ 11 મી સદીના પ્રજાવત્સલ રાજાઓની યાદ તાજી કરાવે છે. યુનેસ્કો દ્વારા 22 જૂન 2014ના રોજ આ વાવને વિશ્વ ધરોહર સ્થળ તરીકે જાહેર કરવામાં આવ્યું અને હવે યુનેસ્કો તેની જાળવણીનું કામ કરે છે.\nપાટણ એ પહેલા અણહિલવાડ-પાટણ ના નામે જાણીતું હતું જે ગુજરાતના પ્રભાવશાળી શાશકોનું મુખ્ય મથક હતું. અણહિલવાડ પાટણના સોલંકી વંશના સ્થાપક મૂળરાજના પુત્ર ભીમદેવ પહેલા ની રાણી ઉદયમતીએ 11 મી સદીના અંતમાં એના પતિ ભીમદેવ પહેલાની સ્મૃતિમાં પ્રજા માટે પાણીની વ્યવસ્થા ઉભી કરવા 68 મીટર લાંબી, 20 મીટર પહોળી અને 27 મીટર ઊંડી સાત માળની વાવનું નિર્માણ કરાવ્યું હતું. ભારતના ઇતિહાસમાં અને આપણી આસપાસ આપણે અનેક વાવો જોઈ હશે. પણ રાણી ઉદયમતીએ બંધાવેલી આ રાણકી વાવ એ માત્ર વાવ નહી પણ સ્થાપત્યની દ્રષ્ટિએ સૌથી મોટું અને સૌથી વૈભવી સ્થાપત્ય છે. ગુજરાતની આ વાવ એ ફક્ત પાણી એકત્રિત કરવા કે સામાજિક રીતે જ મહત્વની નથી પણ એનું આધ્યાત્મિક મહત્વ પણ એટલું જ છે. પહેલા ગુજરાતમાં વાવનું બાંધકામ ખૂબ જ સરળ રીતે થતું પણ સમય જતાં પાણીને પણ પવિત્ર બનાવવા માટે તેમાં પથ્થરો પર દેવી-દેવતાઓની મૂર્તિઓ કોતરવાની પ્રથા અમલી બની હશે.\nવાવમાં દેવી દેવતાઓની સાથે-સાથે અનુચરતી અપ્સરાઓ, નાગ કન્યાઓની પણ કલાત્મક મૂર્તિઓ કંડારવામાં આવી છે. અહીં અપ્સરાઓને સોળે શૃંંગારમાં બતાવવામાં આવે છે. જે એ વખતની સ્થાપત્યકલાનું એક બેનમૂન ઉદાહરણ છે. આ વાવ સંપૂર્ણ રીતે ભગવાન વિષ્ણું ને સમર્પિત છે એવું લાગે છે. વાવની દિવાલો અને તેના થાંભલાઓ પર ભગવાન વિષ્ણુના વિવિધ અવતારોને કંડારવામાં આવ્યાં છે. કૃષ્ણ અવતાર, રામ અવતાર, નૃસિંહ અવતાર, વામન અવતાર, વારાહી અવતાર, મહિસાસુરમર્દીની, બુદ્ધ વગેરે અવતારોને ખૂબ જ કલાત્મક રીતે કંડારવામાં આવ્યા છે. સ્થાપત્યની દ્રષ્ટિએ જોતા આ વાવ અજોડ છે. અને એટલે જ રાણકી વાવની આ ભવ્યતાને કારણે તેને ભારતની તમામ વાવની રાણી પણ કહેવામાં આવે છે. આ વાવની મધ્યમાં હજાર શેષનાગ સાથે ભગવાન વિષ્ણુની એક મુર્તિ કંડારવામાં આવી છે. આ વાવમાં દેવી-દેવતાઓની બહું જટિલ અને કલાત્મક મૂર્તિઓ કંડારવામાં આવેલી છે.\nરાણકી વાવમાં છેલ્લા માળે એક નાનો રસ્તો છે જે 30 KM લાંબી સુરંગ સાથે જોડાયેલ છે. હાલમાં એ સુરંગને બંધ કરી દેવામાં આવેલ છે. પણ એવું કહેવાય છે કે આ સુરંગ પાટણની નજીક આવેલા સિદ્ધપુર શહેર તરફ લઈ જાય છે. પહેલાના સમયમાં રાજાઓ આવા રસ્તાઓનો ઉપયોગ દુશ્મનોથી બચવા માટે કરતા હતા. રાણકી વાવ એ એમાં વપરાયેલ પથ્થરો, તેની કલાકૃતિઓ, અન્ય પદાર્થો, બાંધકામ શૈલી, એ વખતના કલાકારો અથવા કારીગરોની કારીગીરી વગેરેની બાબતમાં એક ઉચ્ચ સ્થાન ધરાવે છે. રાણકી વાવનું બાંધકામ અને શિલ્પ-સ્થાપત્ય બેનમૂન છે અને એ માત્ર વાવ નહી પણ પત્થરોમાં કોતરેલું એક મહાકાવ્ય હોય તેવી રીતે ગુજરાતની સાંસ્કૃતિક અને આધ્યાત્મિક પ્રતિભાનો જાણે કે પરિચય કરાવે છે.\nસદીઓ અગાઉ સરસ્વતી નદીમાં આવેલા પુર અને અન્ય ઘટનાક્રમથી આ વાવ જમીનમાં દફન થઈ ગઈ હતી. જેથી ધરતી તળે દબાયેલી આ વાવ પર કોઈની નજર પહોંચી શકી ન હતી. પરંતુ 20 મી સદી સુધી લોકોથી અલિપ્ત રહેલી આ વાવને મૂળ સ્વરૂપમાં લાવવા ભારતીય પુરાતત્વ વિભાગે ઇ.સ. 1968માં વાવમાં ભરાયેલ માટીને બહાર લાવવા માટે ખોદકામની કાર્યવાહી આરંભતા ઘણા વર્ષો બાદ વાવ તેના મૂળ સ્વરૂપમાં આવી હતી. આ પૂરને કારણે વાવના સ્થાપત્યને ઘણું નુકસાન થયું હતું. પણ ત્યારબાદ આ વાવને સંરક્ષિત કરવામાં આવી અને હાલમાં યુનેસ્કો દ્વારા એની જાળવણી થઈ રહી છે. 50-60 વર્ષ પહેલા અહીં રાણકી વાવની આસપાસ આયુર્વેદિક દવાઓ બનાવવા માટે વિવિધ છોડવાઓનું વાવેતર થતું હતું . જે ઘણી બધી બિમારીઓ સામે લડવામાં મહત્વનું સાબિત થતું હતું.\nપ્રવાસનની દ્રષ્ટિએ રાણકી વાવનું ખૂબ જ મહત્વ છે. અહીં દેશ-વિદેશના હજારો પર્યટકો આ વાવની ભવ્યતા અને બેનમૂન સ્થાપત્યને નિહાળવા આવે છે. યુનેસ્કો દ્વારા આ વાવને વિશ્વ ધરોહર સ્થળ તરીકે જાહેર કર્યા બાદ આ વાવ પ્રવાસન માટે ખૂબ જ અગત્યની બની ગઈ છે. અહીં ગુજરાત પ્રવાસન નિગમ દ્વારા દર વર્ષે રાણકી વાવ મહોત્સવની ઊજવણી કરવામાં આવે છે. આ મહોત્સવનો મુખ્ય હેતુ અહીંની સ્થાનિક સંસ્કૃતિનો લોકો સમક્ષ દર્શન કરાવવાનો છે. આ મહોત્સવ વખતે આખી વાવને લાઈટિંગથી સજાવવામાં આવે છે. નૃત્ય અને સંગીતના વિવિધ કાર્યક્રમો યોજાય છે. અહીંની સ્થાનિક વસ્તુઓના વેચાણ માટે સ્ટોલ પણ બનાવવામાં આવે છે. સાથે સાથે અહીંની કલા અને હાથબનાવટની વસ્તુઓનું એક પ્રદર્શન પણ યોજાય છે.


છેલ્લાં બે વર્ષમાં, જ્યારે વિશ્વમાં લોકડાઉન હતું ત્યારે લોકોનું જીવન ચાલુ રાખવા માટે બધું ડિજિટલ માધ્યમમાં ફેરવાઈ ગયું છે. તેથી, ઓનલાઇન વર્ગો સામાન્ય વાત બની ગઈ છે. હવે જ્યારે કેસમાં ઘટાડો થવાથી શાળાઓ ખુલી રહી છે ત્યારે ઘણા બાળકોને શાળામાં પાછા જવું મુશ્કેલ લાગી રહ્યું છે. ઝડપથી જૂની પરિસ્થિતિમાં પાછું અનુકૂળ થવું થોડું મુશ્કેલ હોઈ શકે છે. નીચે જૂની પરિસ્થિતિમાં પાછું અનુકૂળ થવા માટેની કેટલીક ટીપ્સ આપવામાં આવી છે:\nનવી દિનચર્યા: જ્યારે તમારા બાળકો શાળાએ પાછા જવાનું શરૂ કરશે ત્યારે તેમના દૈનિક જીવનમાં ઘણી બધી વસ્તુઓ બદલાશે. તેથી, તેમને તેમના સામાન્ય શાળાના દિવસ વિશે માહિતી આપવાથી તેઓ આ પરિવર્તન માટે ઝડપથી ટેવાય જશે.\nઊંઘનું સમયપત્રક: ઓનલાઇન અભ્યાસ કરવાથી ઊંઘના સમયપત્રકમાં પણ ગડબડ આવી ગઈ છે. તમે તેમને તેમના સામાન્ય શાળાએ જવાના સમયે ઉઠવામાં અને વહેલા સૂવા માટે મદદ કરી શકો છો, જેથી તેમને આઠ કલાકની ઊંઘ મળે.\nવાતચીત એ ચાવી છે: તમારા બાળક માટે આવા મોટા પરિવર્તન સાથે સરળતાથી અનુકૂળ થવું થોડું મુશ્કેલ હોઈ શકે છે. સુનિશ્ચિત કરો કે તમે તેમની સાથે સારી રીતે વાતચીત કરો છો અને તમે તેમની વાત સાંભળો છો તેવો અનુભવ પણ તેમને કરાવો. જો હજી પણ સમસ્યા આવે તો તેમની શાળા અથવા વિશ્વસનીય શિક્ષકનો સંપર્ક કરો.\nતેમને અનુકૂળ થવામાં મદદ કરો: દરેક બાળકને ફેરફારોને અનુકૂળ થવા માટે અલગ અલગ સમય લાગે છે. તમારા બાળકની ગતિને સમજવાનો પ્રયત્ન કરો. જો તેમને કોઈ મુશ્કેલી થતી હોય, તો ખાતરી કરો કે તેઓ સરળતાથી તમારું માર્ગદર્શન અને ટેકો માંગી શકે.\nવધુ સારી રીતે સજ્જ કેવી રીતે થવું તે શીખો અને ડિજિટલ યુગમાં તમારા બાળકોને ઉછેરવાની તૈયારી કરો. અમારા વેબિનારમાં જોડાઓ - https://www.dellaarambh.com/webinars/


એય છોટુ... એક કટીંગ : Chetan Thakrar\n‘એય છોટુ… એક કટીંગ…!’\nસાંજના છ વાગ્યા… મારી ચાની તલપ જોર કરવા લાગેલી.\n‘એય છોટુ… એક કટીંગ…!’ ચાની લારી પર ટેબલ સાફ કરતા છોકરાને જોઇને મેં ઓર્ડર આપ્યો.\n‘હા.. સાબ… સ્પેશ્યલ કે રેગ્યુલર…!’ પેલા છોકરાએ તેની આદત પ્રમાણે પુછી લીધું.\n‘અરે… સ્પેશ્યલ હી…! દેખતા નહી… બડે સાબ હૈ…!’ ચાની કીટલીના માલિકે મારો પહેરેલો શુટ જોઇને તરત જ છોટુની ભુલ સુધારી લીધી.\nચાની કીટલી થોડી વ્યવસ્થિત દુકાન જેવી હતી…… સ્ટવનો અવાજ….! ઉકળતી ચાની સુગંધ…. અને આજુ બાજુ દરેક ચાના રસિયાઓ ચાની ચુસ્કી સાથે પોતપોતાની વાતોમાં મશગૂલ હતા.\nરાજકારણ, દેશ અને દેશના નેતાઓની કુથલી સિવાય બીજો કોઇ વિષય તેમની પાસે નહોતો. ત્યાં બેસેલા યુવાનો વાતો ભલે કરતાં પણ તેમની નજર તો તેમના મોબાઇલમાં જ સ્થિર હતી. પાનનો ગલ્લો અને ચાની કીટલી આપણાં દેશના યુવા રીચર્ચ સેન્ટરો છે. અહીં જ યુવાઓ પોતાની કેરીયરમાં શું કરવું તેનું ઝીણવટપૂર્વક રીસર્ચ કરતા હોય છે……!\nજો કે આ કિટલીઓ પર બેસતી યુવા ટોળકીઓ જ દેશની સૌથી મોટી સલાહકાર સમિતિઓ છે….! ‘ચાય પે ચર્ચા, ફોગટ કા ખર્ચા’ આ જ તેમનો જીવન મંત્ર હોય છે.\n‘ એક પ્લેટ ખારી….!’ ખૂણામાં બેસેલા ત્રણ છોકરામાંથી એક છોકરાએ બૂમ પાડી. છોટુ દોડીને કાઉન્ટર પર ગયો અને તરત જ એક પ્લેટ ખારી લાવી સર્વ કરી….\nત્યારે જ ત્યાં બેસેલા બીજા છોકરાએ પોતે સળગાવેલી સિગારેટની ધૂમ્રસેર તે છોટુ પર છોડી.\n‘ક્યાં સાબ…! આપ સિગારેટ પીતે હો… યે અચ્છા નહી હૈ..!’ છોટુએ વણમાગી સલાહ આપી અને તે યુવાન ભડક્યો.\n‘તેરે બાપ કે પૈસે કી પીતા હું કી મુઝે શીખાને ચલા હૈ…..!’ પેલાએ તરત જ તે છોટુની ગળચી પકડી.\n‘નહી… નહી.. સાબ.. મૈં તો.. યું હી…!’ છોટુ તેના બન્ને હાથથી પેલાના હાથને પકડીને આજીજી કરવા લાગ્યો.\n‘જાને.. દે… ના…!’ બીજા છોકરાએ તેને છોડાવતા કહ્યું.\nત્યાં જ તેનો માલિક આવ્યો અને તરત જ પેલા છોટુને ગાલ પર એક તમાચો મારીને બોલ્યો, ‘ ધંધેમે લફડા કરતા રહેગા તો કલ સે તેરી છુટ્ટી….!’\nપેલો છોટુ રડતાં રડતાં માલિકના પગમાં પડ્યો, ‘ માફ કર દો… માલિક…!’ અને દોડીને તે અંદર ચાલ્યો ગયો.\nથોડીવાર પછી તે મોં ધોઇને બહાર આવ્યો. લાગ્યું કે તેને જાતે આંસુ લુંછવાની કળા શીખી લીધી હતી.\nફરી એ પોતાને કામે લાગ્યો. હું ઘડીભરમાં તેનું બદલાયેલું મૂળ રુપ જોઇને તેની કળા પર વારી ગયો.\n‘એક કટીંગ.. સ્પેશ્યલ… સાબ…!’ તેને એ જ પોતાની અદાથી ચા મારી સામે ટેબલ પર મુકી. એક મિનિટ પહેલાં તેના પર ગુજરેલી બધી ઘટના ભૂલીને ફરી તે કામે લાગી ગયો હતો. તેને સામે રહેલી સ્કુલનો યુનિફોર્મ જ પહેર્યો હતો.\n‘છોટુ… તુમ્હારી ઉંમર કિતની હૈ…???’ મેં પુછ્યું.\nતે તરત જ બોલ્યો, ‘સાહેબ.. બાર વર્ષ…!’\n‘તું સ્કુલે જાય છે…?’ મેં ગુજરાતીમાં જ પુછ્યું.\nતેને સામેની સ્કુલ તરફ ઇશારો કર્યો. તે સ્કુલની સાવ ગરીબ વર્ગના વિદ્યાર્થીઓ ભણતા હતા. તે સરકારી શાળા હતી.\nહું હરખાયો અને બોલ્યો, ‘ આજે તારી સ્કુલમાં કોઇ ભાષણ આપવા આવ્યું’તું…?’\n‘હા.. સાહેબ.. કોઇ મોટા સાહેબ આવ્યા’તા એમને સરસ ગીત ગાયું’તુ…!’ છોટુએ તરત જ જવાબ આપ્યો.\n‘તને તેમનો ચહેરો યાદ છે…?’ મેં ગર્વથી પુછ્યું.\n‘ના, સાહેબ… મારો શર્ટ ગંદો હતો એટલે મને છેક પાછળ બેસાડેલો અને મને પાછળથી બધુ ચોખ્ખું પણ દેખાતું નથી.. પણ સંભળાતું’તું ચોખ્ખું….! અને હા, સાહેબ… તે કહેતા’તા કે આજે બાળકોનો દિવસ છે, તેમને સરસ મજાનું બાળકોનું ગીત ગવડાયું’તું….\n‘મારુ મસ્ત મજાનું બાળપણ…\nજાણે ભગવાન સાથેનું સગપણ..\nહું હસુ તો એ હસે ને હું’યે રડું તો એ’ય રડે….\nમારું ને એનું છે વર્ષો જુનું વ્હાલપણ…\nમારું મસ્ત મજાનું બાળપણ…!’\nપેલો છોકરો મારા ગીતની પંક્તિઓ સડસડાટ બોલી ગયો.\nત્યાં જ સામે એક ચકચકાટ મોંઘી ગાડી ઉભી રહી. તેની પાછળનો દરવાજો ખોલી એક છોકરો બહાર આવ્યો અને ડ્રાઇવરની સીટમાંથી તેની મમ્મી આ તરફ આવી.\nતે છોકરાને કંઇક લેવું હતું પણ તે વિચારી રહ્યો હતો. તેના હાથમાં નાનકડો સુંદર બોલ હતો.\nછોટુ તેની પાસે ઉભો રહ્યો, બન્ને લગભગ સરખી ઉંમરના હતા…! બન્ને વચ્ચે ફર્ક અમીરી અને ગરીબીનો જ હતો….!\nછોટુ તેના હાથમાં બોલ જોઇને તાકી જ રહ્યો, તેને તે બોલ સાથે રમવાની તાલાવેલી જાગી.\nપેલા છોકરાએ તે બોલ ઉછળ્યો અને છોટુ બાળસહજ રીતે જ તે કેચ કરવા દોડ્યો.\nછોટુનું ધ્યાન તે બોલ તરફ હતું… તેની દોટમાં તે પેલા છોકરા સાથે અથડાયો અને તે છોકરો જમીન પર પછડાયો. જો કે છોટુ પણ પછડાયો હતો છતાં તેને આબાદ કેચ કરી લીધેલો….\nતેની મમ્મી દુરથી આ દ્રશ્ય જોતાં જ તે ઝડપથી આવી, પોતાના દિકરાને ઝડપથી ઉભો કર્યો અને બીજી ક્ષણે જ છોટુને તમતમતો તમાચો ઝીકી દીધો. તે અંગ્રેજીમાં તેને ગાળો આપી રહી હતી.\n‘મેમસાબ… સોરી….!’ છોટુ ફરી માર ખાઇને માફી માંગી રહ્યો હતો.\nતેનો માલિક ત્યાં આવે તે પહેલા છોટુ થોડો દુર ઉભો રહી ગયો….. આખરે માર તો છોટુને જ ખાવાનો હતો….!\n‘મેમસાબ… ગલતી હો ગઇ…ક્યાં ચાહીયે આપકો….?’ કિટલીવાળો દિલગીરી વ્યક્ત કરી રહ્યો હતો.\n‘મમ્મા… ચોકલેટ કોન….એન્ડ ફ્રેન્ચ ફ્રાય…!’ પેલા છોકરાએ જુદી જ ડિમાન્ડ કરી.\n‘બેટા.. તે અહીં ના મળે..!’ તેની મમ્મીએ તેને સમજાવ્યો.\n‘મારે જોઇએ… જોઇએ અને જોઇએ જ… તે પણ અહીં જ…..!’ છોકરો જીદ કરી રહ્યો હતો.\n‘જો રોનક જીદ નહી…. તે આગળ મોટી હોટલમાં મળશે….! ચલ… અહીંથી….!’ મમ્મી તેને સમજાવી રહી હતી.\nઅને તે છોકરાએ તરત જ ગુસ્સેથી તે બોલ સામે દિવાલ પર ફેંક્યો.\nઅને બોલ સામેની દિવાલ પર અથડાઇને પાછો આવ્યો સીધો ચાની ગરમ કીટલી પર…!\nતે ગરમ કિટલી ઉછળીને તે છોકરા તરફ ઉછળી… !\nછોટુ એક સેકન્ડમાં જ જાણે જાણી ગયો હોય તેમ તેને તરત જ તરાપ મારી અને ગરમ કીટલીનો કેચ કરી તે છોકરાને બચાવી લીધો.\nપેલા છોકરો પોતાના દડો લઇ તેની મમ્મી પાસે ગયો અને તેઓ એક ઘડીમાં જ ત્યાંથી નીકળી ગયા.. છોટુનું શું થયું તે જાણવાની પણ તેમને દરકાર ન કરી… કદાચ ખર્ચ માંગે તો…. તેવું વિચારીને તે નીકળી ગયા હોય…!\nઅહીં બચ્યો તો માત્ર છોટુ અને તેનો દઝાયેલો હાથ….!\nછોટુને દર્દ થઇ રહ્યું હતું… તેનું દર્દ સાંભળવાવાળું કોઇ નહોતું…. પણ તે પોતાના દર્દ સાથે જીવવાની કળા સારી રીતે શીખી ગયો હતો. તે તરત જ પાણીની ચકલી પાસે પહોંચી ગયો.. દાઝેલા હાથ પર બને તેટલું પાણી છાંટ્યુ… અને પોતાનો રુમાલ વીંટી લીધો… અને… હા.. તેને.. મોં પણ ઘણું પાણી છાંટી દીધું… તે કોઇને નહોતો કહેવા માંગતો કે હું રડું છું….! મને પણ દર્દ થાય છે….!\nહું તેની પાસે જવા ઉભો થયો, પણ…..\nત્યાં જ બીજા ચાર ઘરાક આવ્યા અને બોલ્યા, ‘એય… છોટુ… ચાર કટીંગ….!’\nહું આ બધું જોઇ રહ્યો હતો… બાળદિને મેં જ તે સ્કુલમાં લેક્ચર આપ્યું’તું… બાળ દિન વિષય પર…! મારી કવિતા તેને પણ મારી સાથે ગાયેલી… તે મારો શ્રોતા હતો… તે રુમાલ વિંટેલા હાથે ફરી સૌને હસી ખુશીથી ચા આપી રહ્યો હતો.\nઅને તે પાછો મારી તરફ ફર્યો અને બોલ્યો, ‘ સાહેબ… તેમને આગળ પણ ગાયું’તુ કે,\n‘ હું કોઇથી ડરુ નહી ને\nકોઇની ફરીયાદ કરું નહી,\nમનમાં ભરીને નહી જીવવાનું’ને\nઘડીભરમાં જ ભુલી જવાનું…\nમને મળ્યું ગજબનું માંનુ વ્હાલપણ..\nમારું મસ્ત મજાનું બાળપણ…!\nમેં તેને સાવ નજીક બોલાવ્યો અને કહ્યું, ‘ છોટુ, તને દર્દ નથી થતું….!’\nતેની આંખોમાં તરત ઝળઝળીયા આવી ગયા…!\nપણ તરત જ પાછળથી કોઇએ ઓર્ડૅર કર્યો, ‘ એય છોટુ… એક કટીંગ….!’\nઅને તે મારો હાથ અને સાથ છોડાવી તેની દુનિયામાં ખોવાઇ ગયો.\n‘એક આંસુ ત્યાં પણ પડી ગયુ’તું….!\nજ્યાં તે છોકરાએ નાજુક હાથે પોતું કર્યુ’તું….!’